title: জংলি যশ

text: স্ত্রী-পুরুষ উভয় প্রকারেই ডানার নিম্নতল উজ্জ্বল রেশমি-বাদামি (silky brown) ও কালচে বাদামি। উভয় ডানায় টার্মিনাল ,সাব-টার্মিনাল ও পোস্ট-ডিসকাল অংশজুড়ে শীর্ষ থেকে টরনাস অবধি চওড়াভাবে ফ্যাকাশে বাদামি। পোস্ট-ডিসকাল সাদা প্রান্তরেখা বা মার্জিন ও আঁকাবাঁকা ঢেউখেলানো সাব-টার্মিনাল রেখার মধ্যবর্তী অংশ নীলচে-রুপালি আঁশে ঘনভাবে ছাওয়া| সামনের ডানায় দু-জোড়া তির্যক, আঁকাবাঁকা কালচে পুরু মার্কা বা দাগ (brand) সেলের মধ্যে দিয়ে গেছে| কোস্টা থেকে ১ নং শিরমধ্য (interspace) পর্যন্ত অনুরূপ ডিসকাল মার্কা বা দাগ (brand) দেখা যায়| পিছনের ডানায় বেসাল (গোড়ার) ও ডিসকাল অংশে উপরের ডানার অনুরূপ দুটি আঁকাবাঁকা মার্কা বা দাগ (brand) কোস্টার নিচ থেকে উৎপন্ন হয়ে ডরসাম-এর উপরে ১b নং শিরা পর্যন্ত বিস্তৃত। শিরামধ্য (interspace) ২ ও ৬ এ দুটি ডিম্বাকৃতি ছোপ চোখে পরে; ২ নং শিরামধ্যের ছোপটি হলদে-সাদা এবং ৬ নং শিরামধ্যের ছোপটি অপেক্ষ্যাকৃত বড় ও কালচে-নীল| টরনাল ছোপটি ছোট ও কালচে-নীল।


title: জংলি যশ

text: স্ত্রী-পুরুষ উভয় প্রকারেই ডানার উপরিতল কালচে বাদামি (dusky brown)। সামনের ডানার শীর্ষ (apex) ও টারমেন্ প্রায় গোলাকৃতি| সামনের ডানায় কোস্টার নিচে ৮ নং শিরা থেকে উৎপন্ন হয়ে একটি চিত্রাভ ও উজ্জ্বল (iridescent) চওড়া, তির্যক নীল ডিসকাল বন্ধনী ডরসাম-এর দিকে খানিকটা নেমে গেছে যার উপরিভাগ চ্যাপ্টা ও নিম্নভাগ গোলাকার | উক্ত বন্ধনীটি বাইরের দিকে উজ্জ্বল চকচকে রুপালি আভাযুক্ত| পিছনের ডানার মধ্যভাগে অনুরূপ একটি গোলাকার ঝলমলে নীল পটি বর্তমান | সদ্যজাত তাজা নমুনাতে পিছনের ডানার গোলাকার ঝলমলে নীল পটিটি ডানার গোড়ার (base) দিক পর্যন্ত ছড়ানো থাকে| পুরুষ নমুনায় পিছনের ডানার উপরিতলে গোড়ার (base) কাছাকাছি সেল থেকে একটি টিকি-র (tuft) মতো অংশ দেখা যায়|


title: টংসা

text: ডানার নিম্নতল :স্ত্রী-পুরুষ উভয় নমুনাতেই ডানার নিম্নতল ফ্যাকাশে ধূসর বাদামি| উভয় ডানাতেই সেল-এর বহিঃপ্রান্তে দুটি করে ছোট, সমান্তরাল ঈষদ কমলা-হলুদ দাগ বিদ্যমান (double bar)| উভয় ডানাতেই কোস্টা থেকে ডরসামের উপর পর্যন্ত তির্যক, সাদা কিনারাযুক্ত, কমলা-হলুদ ও সরু ডিসকাল বন্ধনী বা ডিসকাল রেখা দেখা যায়| সামনের ডানার ডিসকাল বন্ধনীটি অবচ্ছিন্ন (continuous) ও পিছনের ডানারটি খন্ডখন্ড (broken)| পিছনের ডানায় কালো টরনাল ছোপদুটি ভিতরের দিকে কমলা অর্ধ-বলয় দিয়ে ঘেরা| টরনাল ছোপদুটির মধ্যবর্তী অংশ চকচকে ঈষদ নীলচে আঁশে ছাওয়া এবং ডরসামের প্রান্তরেখা সাদা|


title: কাংসা

text: স্ত্রী নমুনার ডানার উপরিতল হিল জেজেবেল এর অনুরূপ অর্থাৎ মূল রং কালো এবং কালচে আঁশে ছাওয়া, বিভিন্ন আকৃতির সাদা এবং ক্রীমবর্ণ ছপযুক্ত। তবে অমিল হিসাবে, সামনের ডানার উপরিতলে সেল এর শেষপ্রান্তে ৪টি ছট এবং সুস্পট আঁকাবাঁকা সাদা ছোপ এর সারি বিদ্যমান। স্ত্রী এবং পুরুষ উভয় নমুনাতে সামনের ডানার নিম্নতলে উপরিউক্ত ৪টি ছট এবং সুস্পষ্ট আঁকাবাঁকা ছোপ এর সারি দেখা যায়। উভয় নমুনাতেই পিছনের ডানার নিম্নতল হিল জেজেবেলের ন্যায় কালো এবং লম্বাটে হলুদ ছোপযুক্ত। শুষ্ক ঋতুরূপে, পিছনের ডানার নিম্নতলে কালো দাগ-ছোপ প্রায় থাকেই না এবং অধিকাংশ ভাগ হলুদ থাকে যাতে শিরা বরাবর সাদা রেখার উপস্থিতি লক্ষ করা যায়। শুষ্ক ঋতুরূপে এই প্রজাতির নমুনা আকারে অপেক্ষাকৃত ছোট হয়।


title: জওহরলাল নেহেরু বন্দর

text: জওহরলাল নেহেরু বন্দর (এছাড়াও নবসেবা নামে পরিচিত), হচ্ছে ভারতের বৃহত্তম কন্টেইনার বন্দর এবং বিশ্বের ২৯ তম ব্যস্ত কন্টেইনার বন্দর। মহারাষ্ট্রের মুম্বাই (পূর্বে 'বোম্বাই' নামে পরিচিত) শহরের পূর্বে আরব সাগরের তীরে বন্দরটি অবস্থিত। বন্দরটিতে থানে খাঁড়ির মাধ্যমে প্রবেশ করা যায়। এখানেই অবস্থিত নভাকা ও শিভা গ্রাম দুটির নাম থেকে এটির সাধারণ নাম এসেছে নভশেবা। এছাড়াও এই বন্দরটি পশ্চিম ডেডিকেটেড মালবাহী করিডোর টার্মিনাল (নির্মাণে)। জওহরলাল নেহেরু বন্দরটি সাধারণত জেএনপিটি (জওহরলাল নেহেরুর পোর্ট ট্রাস্টের জন্য সংক্ষিপ্ত) নামেও পরিচিত।


title: জওহরলাল নেহ্‌রু

text: পণ্ডিত জওহরলাল নেহরু ( "জাভ়াহার্‌লাল্ নেহ্‌রু"; আ-ধ্ব-ব: [dʒəvaːhərlaːl nehruː]) (১৪ই নভেম্বর, ১৮৮৯—২৭শে মে, ১৯৬৪) ভারতীয় জাতীয় কংগ্রেসের রাজনীতিবিদ, ভারতের স্বাধীনতা আন্দোলনের অন্যতম প্রধান নেতা এবং স্বাধীন ভারতের প্রথম প্রধানমন্ত্রী। দূরদৃষ্টিসম্পন্ন, আদর্শবাদী, পন্ডিত এবং কূটনীতিবিদ নেহরু ছিলেন একজন আন্তর্জাতিকভাবে খ্যাতিসম্পন্ন ব্যক্তিত্ব। লেখক হিসেবেও নেহরু ছিলেন বিশিষ্ট। ইংরেজীতে লেখা তাঁর তিনটি বিখ্যাত বই- 'একটি আত্মজীবনী' (An Autobiography), 'বিশ্ব ইতিহাসের কিছু চিত্র' (Glimpses of World History), এবং 'ভারত আবিষ্কার' (The Discovery of India) চিরায়ত সাহিত্যের মর্যাদা লাভ করেছে।


title: মতিলাল নেহেরু

text: মতিলাল নেহরু ( জন্ম : ৬ মে ১৮৬১ - মৃত্যু : ৬ ফেব্রুয়ারী ১৯৩১) এলাহাবাদের একজন বিখ্যাত আইনজীবী ছিলেন। তিনি ভারতের প্রথম প্রধানমন্ত্রী জওহরলাল নেহেরুর পিতা ছিলেন। তিনি ভারতের স্বাধীনতা সংগ্রামের প্রথম সক্রিয় কর্মীদের মধ্যে একজন। ১৯১৯-১৯২০ এবং ১৯২৮-১৯২৯ সাল পর্যন্ত তিনি দুই বার ভারতের জাতীয় কংগ্রেসের সভাপতি ছিলেন।


title: ইন্দিরা গান্ধী

text: ইন্দিরা প্রিয়দর্শিনী গান্ধী (হিন্দি: इंदिरा प्रियदर्शिनी गांधी "ইন্‌দিরা প্রিয়াদার্‌শিনি গান্‌ধি", নভেম্বর ১৯, ১৯১৭ - অক্টোবর ৩১, ১৯৮৪) ভারতের প্রধানমন্ত্রীর দায়িত্ব পালন করেন। তিনি ভারতের প্রথম ও আজ পর্যন্ত একমাত্র মহিলা প্রধানমন্ত্রী। প্রভাবশালী নেহেরু পরিবারে জন্ম গ্রহণ করায়, তিনি এক রাজনৈতিক পরিমণ্ডলে বেড়ে উঠেন। তার পিতামহ মতিলাল নেহেরু একজন প্রথম সারির কংগ্রেস নেতা ছিলেন। তার পিতা জওহরলাল নেহেরু ভারতের প্রথম প্রধানমন্ত্রী। তার ছেলে রাজীব গান্ধী ভারতের প্রধানমন্ত্রী ছিলেন। ১৯৪১ সালে অক্সফোর্ড থেকে ফিরে এসে ইন্দিরা গান্ধী পিতার সাথে ভারতের স্বাধীনতা আন্দোলনে অংশগ্রহণ করেন। ১৯৫০ সাল থেকে অপেশাগত ভাবে জওহরলাল নেহেরুর অফিস সহকারীর কাজ করে আসছিলেন। ১৯৬৪ সালের জওহরলাল নেহেরুর মৃত্যুর পর ভারতের রাষ্ট্রপতি তাকে রাজ্যসভার সদস্য হিসেবে নিয়োগ দেন। তখন ইন্দিরা লাল বাহাদুর শাস্ত্রীর মন্ত্রীসভায় তথ্য ও প্রচার মন্ত্রনালয়ের দায়িত্ব পালন করেন।


title: জওহরলাল নেহ্‌রু

text: গঙ্গা নদীর তীরে এলাহাবাদ শহরে জওহরলাল নেহেরু জন্মগ্রহণ করেন ১৮৮৯ সালে। তার পিতা মতিলাল নেহেরু ও মা স্বরুপ রানি। আইন ব্যবসার কারণে মতিলাল নেহেরু এলাহাবাদে বসবাস শুরু করেন এবং সেখানে একজন আইনজ্ঞ হিসেবে প্রতিষ্ঠা লাভ করেন। এই সময়েই মতিলাল নেহেরু কংগ্রেসের রাজনীতিতে সক্রিয় হয়ে উঠেন। জওহরলাল ও তার দুই বোন বিজয়া লক্ষ্মী ও কৃষ্ণা "আনন্দ ভবন" নামক বিশাল বাড়িতে পাশ্চাত্য সাংস্কৃতিক পরিমণ্ডলে গড়ে উঠেন। ইংরেজির সাথে সাথে তাদের হিন্দী ও সংস্কৃতও শিক্ষা দেওয়া হত। তৎকালীন ভারতের সবথেকে আধুনিক স্কুলে পড়ার পর প্রায় ১৫ বছর বয়সে নেহেরু ইংল্যান্ডের হ্যারোতে চলে যান। তিনি প্রকৃতি বিজ্ঞানের উপরে কেমব্রিজ বিশ্ববিদ্যালয়ের ট্রিনিটি কলেজে লেখাপড়া করেন। এরপর তিনি কেমব্রিজেই ব্যারিস্টারি পড়া শুরু করেন। ইংল্যান্ডে পড়ার সময় নেহেরু ভারতীয় ছাত্র সংসদের রাজনীতিতে সক্রিয় ছিলেন। এই সময়েই তিনি সমাজতন্ত্রের প্রতি আকৃষ্ট হন।


title: নূর জাহান

text: নুরজাহান বা জগতের আলো(জন্মঃ ৩১ মে, ১৫৭৭ – মৃত্যুঃ ১৭ ডিসেম্বর, ১৬৪৫) হচ্ছে সম্রাট জাহাঙ্গীর এর দেয়া নাম। তার আসল নাম ছিল মেহেরুন্নিসা। মেহেরের বাবা ছিল গিয়াস বেগ। তার বাবা গিয়াস বেগ ও মা যখন তেহেরান থেকে ভাগ্যের সন্ধানে হিন্দুস্তান আসছিলেন তখন পথের মধ্যেই নির্জন মরু প্রান্তে এক বাবলা গাছের তলায় জন্ম হয় মেহেরুন্নিসার। গল্প আছে যে এই সময় গিয়াস বেগ ও তার পত্নী এমন দুর্দশায় পরেছিলেন যে মেয়ে কে বাঁচাবার কোন উপায় না পেয়ে তারা পথের মাঝেই কচি মেয়েকে শুইয়ে রেখে রউনা হন। আশা ছিল কোন সহৃদয় ব্যক্তি যদি তাকে পায় নিয়ে আশ্রয় দিবে। কিছুদূর যাবার পর ই শিশু কন্যার কান্না শুনে তারা আর থাকতে পারলেন না। ফিরে এসে মেয়েকে বুকে চেপে নিঃসহায় , নিঃসম্বল গিয়াস বেগ এসে পৌঁছালেন লাহোরে। এবার তার ভাগ্য পরিবর্তন হল। আকবর বাদশার সুনজরে পরলেন তিনি, আর ছোট মেয়ে মেহেরের স্থান হল হেরেমে।


title: বিজয়লক্ষ্মী পণ্ডিত

text:
বিজয়লক্ষ্মী পণ্ডিত (১৮ অগস্ট, ১৯০০ – ১ ডিসেম্বর, ১৯৯০) ছিলেন একজন ভারতীয় কূটনৈতিক ও রাজনীতিবিদ। তিনি ছিলেন জওহরলাল নেহেরুর বোন, ইন্দিরা গান্ধীর পিসি ও রাজীব গান্ধীর পিসি-ঠাকুরমা।
বিজয়লক্ষ্মী পণ্ডিতের বাবা মতিলাল নেহেরু (১৮৬১ – ১৯৩১) ছিলেন কাশ্মীরী পণ্ডিত সম্প্রদায়ভুক্ত এক ধনী ব্যারিস্টার। তিনি ভারতের স্বাধীনতা আন্দোলন চলাকালীন দুইবার ভারতীয় জাতীয় কংগ্রেসের সভাপতি হন। তাঁর মা স্বরূপরাণী থুস্‌সু (১৮৬৮ – ১৯৩৮) ছিলেন লাহোরে বসবাসকারী এক বিখ্যাত কাশ্মীরী ব্রাহ্মণ পরিবারের মেয়ে। স্বরূপরাণী ছিলেন মতিলাল নেহেরুর দ্বিতীয়া পত্নী। তাঁর প্রথমা স্ত্রী সন্তানের জন্ম দিতে গিয়ে মারা যান। বিজয়লক্ষ্মী ছিলেন জওহরলাল নেহেরুর (জন্ম ১৮৮৯) এগারো বছরের ছোটো এবং তাঁর ছোটোবোন কৃষ্ণা হাথিসিং-এর (জন্ম ১৯০৭) থেকে সাত বছরের বড়ো। কৃষ্ণা হাথসিং ছিলেন বিশিষ্ট লেখিকা। তিনি তাঁর দাদা সম্পর্কে অনেক বই লিখেছিলেন।


title: জওহরলাল নেহ্‌রু

text: ১৯২৯ সালের ৩১ ডিসেম্বর কংগ্রেস সভাপতি নেহেরু রাভি নদীর তীরে এক জনসভায় ভারতের স্বাধীনতার পতাকা উত্তোলন করেন। ১৯৩০ সালের ২৬ জানুয়ারি কংগ্রেস পূর্ণ স্বরাজ আন্দোলনের ডাক দেয়। লবণের উপর করারোপ করায় নেহেরু গুজরাটসহ দেশের অন্যান্য অংশে সফর করে গণআন্দোলনের ডাক দেন। তিনি এসময় গ্রেফতার হন। ১৯৩১ থেকে ১৯৩৫ সালের মাঝে মাত্র চার মাস ছাড়া বাকি সময় তিনি বোন ও স্ত্রীসহ কারাগারে ছিলেন। ১৯৩১ সালে নেহেরুর পিতা মতিলাল নেহেরুর মৃত্যু হয়।


title: মতিলাল নেহেরু

text:
মতিলাল নেহেরু আগ্রায় জন্মগ্রহণ করেন। তাঁর বাবার নাম ছিল গঙ্গাধর । পাশ্চাত্য শিক্ষায়  প্রথম প্রজন্মের মধ্যে তিনি ছিলেন কয়েকজন। তিনি এলাহাবাদের মুরে সেন্ট্রাল কলেজে পড়াশোনা করেন কিন্তু বিএ পাস করেননি। পরে তিনি ক্যামব্রিজ থেকে "বার এট ল" নামক উপাধি গ্রহণ করেন এবং ইংরেজ আদালতগুলিতে উকিল হিসেবে কাজ শুরু করেন।
মতিলাল নেহেরুর স্ত্রীর নাম ছিল রূপো রানী। জওহরলাল নেহরু তাঁর একমাত্র ছেলে। তাদের দুই মেয়ে ছিল। তাঁর বড় মেয়েটির নাম বিজয়লক্ষ্মি, যিনি পরে বিজয়ালক্ষী পণ্ডিত নামে বিখ্যাত হয়ে উঠেন। তাঁর ছোট মেয়েটির নাম ছিল কৃষ্ণ। পরবর্তীকালে কৃষ্ণ হত্তীসিংহ বলা হয়।
কিন্তু পরবর্তীতে, তিনি তার সমর্থকতা ত্যাগ করেছিলেন এবং ভারতের স্বাধীনতা সংগ্রামে কাজ করেছিলেন। ১৯২৯ সালে তিনি দেশবন্ধু চিত্তরঞ্জন দাসের পাশাপাশি কংগ্রেসের পক্ষ থেকে পৃথক হওয়ার পর তাঁর স্বরাজ পার্টির প্রতিষ্ঠা করেন। ১৯২৮ সালে তিনি কলকাতায় অনুষ্ঠিত কংগ্রেস কনভেনশন সভাপতি নির্বাচিত হন। তিনি ১৯২৮ সালে কংগ্রেসের প্রতিষ্ঠিত ভারতীয় সংবিধান কমিশনের সভাপতি হন। এই কমিশন নেহরু রিপোর্ট জমা দিয়েছে।
মতিলাল নেহরু এলাহাবাদে একটি আলিশান ঘর নির্মাণ করেন এবং তাকে আনন্দ ভবন নামে অভিহিত করেন। এর পর তিনি কংগ্রেস পার্টিতে নিজের পুরনো বাড়ি স্বরাজ ভবন দান করেন।
১৯৩১ সালে এলাহাবাদে মতিলাল নেহেরু মারা যান।


title: নেহেরুর পররাষ্ট্রনীতি

text: প্রধানমন্ত্রী জওহর লাল নেহরু আধুনিক ভারতের স্থপতি। জওহরলাল নেহেরু ১৯৪৭ সালের ১৫ আগষ্ট হতে ১৯৬৪ সালের ২৭ মে পর্যন্ত ভারতের প্রধানমন্ত্রী হিসেবে দায়িত্ব পালন করেন। তৎকালীন ভারতের অভ্যন্তরীন কোন্দল নিয়ন্ত্রনের পাশাপাশি নেহেরু ভারতের পররাষ্ট্রনীতি প্রণয়নে গুরুত্বপূর্ণ অবদান রাখেন। নেহেরু নিজে ও তার পরামর্শদাতাদের সহায়তায় বর্হিবিশ্বের সাথে দীর্ঘ ১৭ বছর দক্ষ নিয়ন্ত্রণের মাধ্যমে পররাষ্ট্রনীতি পরিচালনা করেছেন।


title: পাখি

text: মাছ, উভচর, সরীসৃপ এবং স্তন্যপায়ীদের মত পাখিরাও মেরুদণ্ডী প্রাণী। আধুনিক যুগের পাখিদের প্রধান বৈশিষ্ট্য হচ্ছে- পালক, দন্তবিহীন চঞ্চু, শক্ত খোলকবিশিষ্ট ডিম যার সাহায্যে এরা এদের বংশধর রেখে যায়, চার প্রকোষ্ঠ বিশিষ্ট হৃৎপিণ্ড, উচ্চ কোষীয় জৈব-রাসায়নিক হার, হালকা কিন্তু মজবুত হাড় ইত্যাদি। সব পাখিরই ডানা আছে, একমাত্র ব্যতিক্রম অধুনালুপ্ত নিউজিল্যান্ডের মোয়া। সামনের উপাঙ্গ বিবর্তিত হয়ে আসলে ডানার রূপ লাভ করেছে। প্রায় সব পাখি উড়তে পারে এবং উড্ডয়নে অক্ষম পাখিগুলিও (যেমন উটপাখি, পেঙ্গুইন) উড়তে সক্ষম পূর্বপুরুষের বিবর্তনের ফসল। উড়তে অক্ষম পাখিদের বেশিরভাগই কতিপয় দ্বীপের স্থানিক বাসিন্দা। পাখিদের পরিপাক ও রেচন প্রক্রিয়া তাদের সহজভাবে ওড়ার জন্য অনুকূল এবং অন্য সব প্রাণীদের থেকে একেবারেই আলাদা। পাখিদের মধ্যে কয়েকটি প্রজাতি, বিশেষত কাক ও টিয়ার কয়েকটি প্রজাতি, প্রাণিজগতে সর্বাপেক্ষা বুদ্ধিমান প্রাণীদের মধ্যে অন্যতম। কয়েক প্রজাতির পাখি ছোটখাটো হাতিয়ার বানানো ও তা ব্যবহারের কৌশল রপ্ত করেছে। কিছু কিছু সামাজিক পাখির মধ্যে প্রজন্মের পর প্রজন্ম তাদের জীবনধারণের জন্য প্রয়োজনীয় জ্ঞান সঞ্চালন করে যেতে দেখা যায়।


title: পাদদেশ বস্তুকাম

text: পাদদেশ বস্তুকামকে পাদদেশ বা জুতার প্রতি কথিত একটি যৌন আগ্রহ হিসাবে সংজ্ঞায়িত করা হয়েছে। সিগমুন্ড ফ্রয়েড পাদদেশ বাঁধাই-কে পাদদেশ বস্তুকামের ধরন হিসাবে বিবেচিত করেছেন। একজন পাদদেশ বস্তুকামীর জন্য, সমস্ত আকর্ষণের কেন্দ্রবিন্দুই হল পায়ের পাতা এবং পায়ের আঙ্গুলের আকৃতি এবং আকার (যেমন দীর্ঘ পায়ের আঙ্গুল, ক্ষুদ্র পায়ের আঙ্গুল, রঞ্জিত পায়ের আঙ্গুল, উচ্চ পদধনু, পদতল ইত্যাদি।), পদালঙ্কার (যেমন পদাঙ্গুষ্ঠ, পদনূপুর ইত্যাদি।), পদ-পরিচর্চা (যেমন পদপ্রসাধন বা পদমালিশ), পদাভরন (যেমন নগ্নপদ, ফ্লিপ-ফ্লপ ইত্যাদি।), পদঘ্রাণ, এবং সংজ্ঞাবহ মিথস্ক্রিয়া (যেমন পাদদেশ আঘ্রাণ, পদলেহন, পদচুম্বন, কাতুকুতুদান ইত্যাদি।)।


title: হাতি

text: বিজ্ঞানদের ধারণা অগভীর জলে স্নরকল করে নিশ্বাস নিতে সুবিধা হওয়ায় প্রোবোসিডিয়াদের জলচর পূর্বপুরুষদের নাক লম্বা হয়ে শুঁড়ে (proboscis) বিবর্তিত হয়েছিল । এদের নিকটতম স্তন্যপায়ী আত্মীয়রা হল ডুগং, মানাটি, সমুদ্র-গাভী (sea cow) ইত্যাদি যারা জলচর সিরেনিয়া বর্গের অন্তরভুক্ত। এদের শরীরবৃত্তীয় অনন্যতা হল যে জন্মের পরে এদের প্লুরার (ফুসফুসের আবরণ) শূন্যস্থান সংযজক কলা দ্বারা ভরাট হয়ে যায় (সম্ভবতঃ লম্বা শূঁড়ের ডেড স্পেস সমেত হাওয়া টানবার জন্যে এত বেশি ঋণাত্মক বায়ুচাপ করতে হয় যে প্লুরা গহ্ভর শূন্য থাকলে রক্তবাহ ফেটে তার মধ্যে রক্তপাতের সম্ভাবনা থাকত।


title: হলদে বক

text:
হলদে বক নলবন, ঢোলকলমি, কচুরিপানা ও জলজ উদ্ভিদপূর্ণ জলাধার, বিল, বাদা, খাল, পুকুর ও ধানখেতে বিচরণ করতে পছন্দ করে। এরা একাকী চরে বেড়ায় এবং অত্যন্ত সাবধানী ও লাজুক পাখি। সকালে ও পড়ন্ত বিকেলে বেশি তৎপর থাকে। উচ্চ স্বরে 'কেকের-কেকের' বা 'কাকাক-কাকাক' স্বরে ডাকে।
জুন-সেপ্টেম্বর হলদে বকের প্রজননকাল। জলাশয়ের পাশের ঘন ঝোপ, কচুরিপানা, পানিতে ঝুলে পড়া উদ্ভিদ, প্লাবিত ধানগাছ—এসবে অতি গোপনে বাসা বানায়। স্ত্রী বক চার থেকে ছয়টি ফ্যাকাশে নীলচে-সবুজ ডিম পাড়ে। মা-বাবা দুজনেই ডিমে তা দেয়। ডিম থেকে ফোটার ১৫ দিন পর ছানারা বাসা ছাড়ে।


title: ছোট বগা

text: এটি একটি সরু কালো চঞ্চুযুক্ত সাদা পাখি যার , দীর্ঘ কালো পা এবং পশ্চিমা জাতিতে, হলুদ পা হয়। একটি জলচর পাখি হিসাবে, অগভীর জল এবং জমিতে প্রচুর পরিমাণে ক্ষুদ্র পোকামাকড় খায়। এটি উপনিবেশিকভাবে বিভিন্ন প্রজাতির জলচর পাখির সাথে শাবক পালন করে, যার ফলে একটি বৃক্ষ, ঝোপ অথবা খাগড়াতে মাচার মত একটি কাঠামো তৈরি করে। একত্রিত নীলচে-সবুজ ডিমগুলি পাড়বার পর মা বাবা উভয় দ্বারা তা দেওয়া হয়। প্রায় ছয় সপ্তাহের বয়সে তরুণদের ডানা পরিপূর্নরূপে গজায়।


title: কাঞ্চীপুরম জেলা

text: বেদান্তঙ্গল হল ভারতের প্রধান জলচর পাখির অভয়ারণ্য। এটি কাঞ্চীপুরম থেকে ৪৮ কিলোমিটার দূরে। এখানে সারস, বক, করমরান্ট, ডার্টারস, ফ্লেমিংগো, পেলিক্যান, মুরহেন, হেরন, মাছরাঙা, স্যান্ডপাইপার, সাদা ইবিস, স্পুনবিল, রাজহাঁস ও গ্রে ওয়াগটেইল প্রভৃতি পাখি মরসুম-ভেদে আসে। অক্টোবর-মার্চ মাসে পরিযায়ী পাখিরা আসে। নদীর তীর থেকে বা ওয়াচ টাওয়ার থেকে পাখি দেখার ব্যবস্থা আছে।


title: পালক

text: পালক নির্দিষ্ট মেরুদণ্ডী প্রাণীদের (বিশেষত পাখিদের) দেহে বহিঃত্বক বা ইপিডার্মিস থেকে উৎপন্ন বিচ্ছেদনযোগ্য জড় আবরণ। পাখিদের ছাড়াও কয়েক প্রজাতির প্রাগৈতিহাসিক উপাঙ্গযুক্ত ডাইনোসরদের দেহে পালকের অস্তিত্বের কথা জানা যায়। মেরুদণ্ডী প্রাণীদের দেহে প্রাপ্ত আচ্ছাদন তন্ত্রের মধ্যে পালকের গঠন সবচেয়ে জটিল ও বৈচিত্র্যপূর্ণ। বিবর্তনের ফলে প্রাণীদেহে কি ব্যাপক পরিবর্তন হতে পারে, পালক তার প্রত্যক্ষ প্রমাণ। অন্যসব প্রাণীদের থেকে পাখিদের খুব সহজে আলাদা করা যায় পালক দেখে। এ বৈশিষ্ট্য অন্য কোন প্রাণীতে নেই। এমনকি গৌণ বৈশিষ্ট্য হিসেবেও কোন কোন প্রাণী পাখিদের এ মৌলিক বৈশিষ্ট্য অর্জনে ব্যর্থ হয়েছে। যেসব প্রাগৈতিহাসিক উপাঙ্গযুক্ত প্রাণীদের পালক ছিল, তাদের পালকযুক্ত ডাইনোসর বলা হয়। পালক হালকা, স্থিতিস্থাপক, বেশিরভাগ ক্ষেত্রে পানিরোধী এবং উড়ার জন্য গুরুত্বপূর্ণ। পাখিরা আত্মরক্ষা ও যোগাযোগের মাধ্যম হিসেবেও পালক ব্যবহার করে। মেলানিনের বিভিন্ন মাত্রার উপর নির্ভর করে পালকের বিভিন্ন রঙ হয়। পালক বিভিন্ন পাখিতে বিভিন্নভাবে রূপান্তরিত।


title: ডাইনোসর

text: পালক হল আধুনিক পাখিদের অন্যতম বিশিষ্ট শনাক্তকরণ বৈশিষ্ট্য, আর অন্যান্য ডাইনোসরদের মধ্যেও এর উপস্থিতি ছিল সাধারণ ঘটনা। বর্তমানে প্রাপ্ত জীবাশ্ম নমুনাগুলোর উপর নির্ভর করে অনুমান করা হয় পালকের উপস্থিতি ছিল সম্ভবত ডাইনোসরদের একটি উৎপত্তিগত সাধারণ বৈশিষ্ট্য, কিন্তু পরবর্তীকালে তা কোনো কোনো প্রজাতির দেহ থেকে লোপ পায়। পালক বা পালকসদৃশ অঙ্গের প্রত্যক্ষ নিদর্শন পায়া গেছে বহুসংখ্যক জীবাশ্ম নমুনায়, যাদের মধ্যে সরিস্কিয়া এবং অর্নিথিস্কিয়া দুই গোষ্ঠীই পড়ে। প্রাথমিক নিঅর্নিথিস্কিয়ান "হেটারোডন্টোসরিড", থেরোপড এবং প্রাথমিক সেরাটোপ্‌সিয়ানদের দেহে সরল, শাখাযুক্ত পালকসদৃশ অঙ্গ ছিল। আধুনিক পাখির উড্ডয়ন সহায়ক পালকের মতো শিরাযুক্ত প্রকৃত পালকের সন্ধান পাওয়া গেছে শুধুমাত্র থেরোপডদের উপবিভাগ ম্যানির‍্যাপ্টোরাদের মধ্যে, যে উপবিভাগের অন্তর্গত ছিল ওভির‍্যাপ্টোরোসর, ট্রুডন্টিড, ড্রোমিওসরিড এবং পাখিরা। 'পিকনোফাইবার' নামক বিশেষ এক প্রকার পালকসদৃশ অঙ্গের খোঁজ পাওয়া গেছে টেরোসরদের মধ্যেও। এ'থেকে ধারণা করা হয় পালক ছিল আভেমেটাটারসালিয়া জীবশাখার বৈশিষ্ট্য যা ডাইনোসরদের থেকেও প্রাচীন।


title: জলচর পাখি

text: জলচর পাখি (), জলজ পাখি বা জলার পাখি বলতে সেসব পাখিকেই বোঝায় যারা পানিতে বা পানির আশেপাশে বসবাস করে। জলে চরে বেড়ায় বলে এরা জলচর পাখি। এ সকল পাখি তাদের জীবনধারণের জন্য আংশিক বা পুরোপুরি পানির উপর নির্ভরশীল। পানি ছাড়া আসলে কোন প্রাণীই বাঁচতে পারে না; কিন্তু জলচর পাখিদের জীবনচক্রে পানি একটি গুরুত্বপূর্ণ ভূমিকা পালন করে। বেশিরভাগ জলচর পাখিরা স্বাদুপানির জলাশয়ে বা তার আশেপাশে বিচরণ করে। লোনা , অর্থাৎ sohel mridha, মোহনা, খাঁড়ি ও সামুদ্রিক দ্বীপে বসবাসকারী পাখির পরিমাণ কম নয়। জলচর পাখিদের পা


title: ঝিল শিংঘি

text: পৃষ্ঠপাখনা খাটো, সাধারণত বক্ষপাখনা শীর্ষের উপর থেকে আরম্ভ হয়। বক্ষপাখনা শক্তিশালী কাঁটাযুক্ত যার অন্তঃস্থ কিনারা করাতের ন্যায় ধারালো এবং সামনের কিনারায় অল্প সংখ্যক ক্ষুদ্র ক্ষুদ্র দাঁত থাকে। পায়ুপাখনার গোড়া দীর্ঘ, একটি সুস্পষ্ট খাঁজ দ্বারা পুচ্ছপাখনা থেকে পৃথক। এদের পুচ্ছপাখনা গোলাকার। এই মাছের উল্লেখযোগ্য অঙ্গ সংস্থানিক বৈশিষ্ট্য হলো, এদের কশেরুকার উভয় পার্শ্বে এক জোড়া দীর্ঘ ফাঁপা বায়ুথলি থাকে। এরা প্রায় ৪২,০০০ থেকে ১৫,৭৫০টি ডিম দেয়। নিষিক্ত ডিমগুলো আঠালো, তলদেশে থাকে, গোলাকৃতির এবং সবুজ বর্ণের।


title: কিগালি

text: কিগালি, রুয়ান্ডার রাজধানী ও বৃহত্তম শহর। এটি রাষ্ট্রের ভৌগোলিক কেন্দ্রে অবস্থিত। ১৯৬২ সালে রুয়ান্ডার স্বাধীনতার পর রাজধানী হওয়ার পর থেকে শহরটি দেশটির সাংস্কৃতিক, অর্থনৈতিক ও পরিবহন কেন্দ্রবিন্দুতে পরিণত হয়েছে। রুয়ান্ডার রাষ্ট্রপতির প্রধান বাসভবন এবং অফিস, সরকার মন্ত্রণালয়গুলো শহরের মধ্যে অবস্থিত। শহরের পৌর এলাকা প্রায় ৭০%।


title: ক্যান্ডি (শ্রীলঙ্কা)

text: ক্যান্ডি ( "Maha nuwara", উচ্চারণ ; , উচ্চারণ ) শ্রীলঙ্কার মধ্যাঞ্চলে অবস্থিত অন্যতম বৃহত্তম শহর। মধ্যপ্রদেশে এর অবস্থান। রাজধানী কলম্বোর পর দেশের দ্বিতীয় বৃহত্তম শহর এটি। শহরটি শ্রীলঙ্কার প্রাচীন রাজাদের সর্বশেষ রাজধানী ছিল। চা উৎপাদনকারী অঞ্চল হিসেবে পাহাড়ের পাদদেশে এ শহরটি গড়ে উঠেছে। প্রশাসনিক ও ধর্মীয় কারণে এ শহরের সবিশেষ পরিচিতি রয়েছে। এছাড়াও মধ্যপ্রদেশের রাজধানী ক্যান্ডি। বিশ্বের বৌদ্ধধর্মাবলম্বীদের কাছে অন্যতম তীর্থস্থান হিসেবে পরিচিত এ শহরে টুথ রেলিক (শ্রী দালাদা মালিগায়া) মন্দির রয়েছে। ১৯৮৮ সালে ইউনেস্কো কর্তৃক বিশ্ব ঐতিহ্যবাহী স্থানের মর্যাদা লাভ করেছে এটি।


title: ক্যান্ডি (শ্রীলঙ্কা)

text: শহরটি বিভিন্ন নামে পরিচিতি পেয়েছে। কিছু গবেষক মনে করেন, বর্তমান ওতাপুলুয়ার কাছাকাছি কাতুবুলু নুয়ারা এ শহরের প্রকৃত নাম। কিন্তু ঐতিহাসিকভাবে জনপ্রিয় নাম হচ্ছে সেনকাদাগালা বা সেনকাদাগালাপুরা যা প্রাতিষ্ঠানিকভাবে সেনকাদাগালা শ্রীবর্ধনা মহা নুয়ারা। এটি সংক্ষেপে মহা নুয়ারা নামে পরিচিত। লোকউপাখ্যানে কয়েকটি সম্ভাব্য উৎস থেকে এসেছে। গুহায় অবস্থানকারী সেনকান্দা নামীয় ব্রাহ্মণের নাম থেকে এ শহরের নাম উদ্ভূত। অন্য উৎসে জানা যায়, তৃতীয় বিক্রমাবাহু’র রাণী সেনকান্দা পাথরে রঙ করে সেনকাদাগালা রেখেছিলেন। ক্যান্ডি রাজ্যও অনেক নামে পরিচিতি পেয়েছে। ঔপনিবেশিক আমলে সিংহলীজ কান্দা উদা রাতা বা কান্দা উদা পাস রাতা থেকে ইংরেজি নাম ক্যান্ডি হয়েছে। যার অর্থ দাঁড়ায় পর্বতের উপর ভূমি। পর্তুগীজরা সংক্ষেপে ক্যান্ডিয়া রেখেছিল যা রাজ্য ও এর রাজধানী উভয় ক্ষেত্রেই ব্যবহৃত হতো। সিংহলী ভাষায় ক্যান্ডিকে মহা নুয়ারা নামে ডাকা হয় যার অর্থ মহান শহর বা রাজধানী। তা স্বত্ত্বেও প্রায়শই শহরটিকে নুয়ারা নামে ডাকা হয়।


title: কর্ণসুবর্ণ

text:
কর্ণসুবর্ণ ("কানসোনা") ছিল বাংলার প্রথম স্বাধীন শাসক শশাঙ্কের (৬০৬-৬৩৭ খ্রি) রাজধানী। সপ্তম শতকের চৈনিক পরিব্রাজক হিউয়েন-সাং-এর ভ্রমণ বৃত্তান্ত 'জিউ জি'-তে 'কিলোনসুফলন' হিসেবে এর উল্লেখ পাওয়া যায়। তাঁর বিবরণ অনুযায়ী, তিনি তান-মো-লি-তি (তাম্রলিপ্তি, আয়তন ১৭০০ 'লি') থেকে কিলোনসুফলন (কর্ণসুবর্ণ, আয়তন ৪৪৫০ 'লি') পৌঁছান।
এই রাজধানীর নিকটেই ছিল লো-তো-মি-ছি (রক্তমৃত্তিকা) মঠটি। ১৯৬০-এর দশকে প্রত্নতাত্ত্বিক অনুসন্ধানে প্রাপ্ত রাজবাড়িডাঙ্গার (পশ্চিম বাংলার মুর্শিদাবাদ জেলার সদর সাবডিভিশনের চিরুটি স্টেশনের নিকটবর্তী যদুপুর গ্রাম) মঠের সাথে লো-তো-মি-ছি (রক্তমৃত্তিকা)-র শনাক্তকরণের জোরালো ভিত্তির বলে এখন যথার্থভাবেই বলা যায় যে, খননকৃত প্রত্নস্থলের নিকটে ছিল কর্ণসুবর্ণ। রাক্ষসীডাঙ্গার ধ্বংসস্তূপ খননে আনুমানিক সপ্তম শতকের বৌদ্ধ বিহারের ভিত্তিচিহ্ন পাওয়া গেছে, স্থানীয়ভাবে এটি রাজা কর্ণ-এর প্রাসাদ নামে পরিচিত। তবে নদীপ্রবাহ বা ভাঙ্গনের ফলে অনেক চিহ্ন মুছে গেছে। উৎকীর্ণ লিপিসহ পোড়ামাটির ফলকের (ধর্মচক্র-প্রতীক) আবিষ্কার ও এতে রক্তমৃত্তিকা মহাবিহার নামের উল্লেখ এর শনাক্তকরণের সকল দ্বিধাদ্বন্দ্বকে দূর করে দিয়েছে।


title: কলকাতা

text: কলকাতা (ইংরেজি: Kolkata; আদি নাম: কলিকাতা; পুরনো ইংরেজি নাম: Calcutta) হল ভারতের পূর্বাঞ্চলীয় রাজ্য পশ্চিমবঙ্গের রাজধানী ও বৃহত্তম শহর এবং ভারতের সাংস্কৃতিক রাজধানী। কলকাতা শহরটি হুগলি নদীর পূর্ব পাড়ে অবস্থিত। এই শহর পূর্ব ভারতের শিক্ষা, অর্থনীতি ও সংস্কৃতির প্রধান কেন্দ্র। কলকাতা বন্দর ভারতের প্রাচীনতম সচল বন্দর তথা দেশের প্রধান নদী বন্দর। ২০১১ সালের জনগণনা অনুসারে, কলকাতার জনসংখ্যা ৪,৪৯৬,৬৯৪। জনসংখ্যার হিসেবে এটি ভারতের ৭ম সর্বাধিক জনবহুল পৌর-এলাকা। অন্যদিকে বৃহত্তর কলকাতার জনসংখ্যা ১৪,১১২,৫৩৬। জনসংখ্যার হিসেবে বৃহত্তর কলকাতা ভারতের ৩য় সর্বাধিক জনবহুল মহানগরীয় অঞ্চল। বৃহত্তর কলকাতার সাম্প্রতিক অর্থনৈতিক সূচক (আনুমানিক) ৬০ থেকে ১৫০ বিলিয়ন মার্কিন ডলারের মধ্যবর্তী (ক্রয়ক্ষমতা সমতার সঙ্গে সামঞ্জস্যপূর্ণ জিডিপি অনুযায়ী)। এই সূচক অনুযায়ী ভারতে কলকাতার স্থান মুম্বই ও নতুন দিল্লির ঠিক পরেই।


title: সিউল রাজধানী অঞ্চল

text: রাজধানী এলাকাটি প্রায় ২,০০০ বছর ধরে কোরিয়ার রাজধানী হিসাবে কাজ করছে। এর কেন্দ্রীয় অবস্থান এবং তুলনামূলকভাবে মৃদু ভূদৃশ্য দেশটির বিভিন্ন বিষয়ে একটি কেন্দ্রীয় ভূমিকা রেখেছে। এই অঞ্চলে নির্মিত প্রথম রাজধানী হল কোরিয়ার তিন সাম্রাজ্যের বেকজে। দেশের প্রথম রাজধানী খ্রিস্টপূর্বে নির্মিত হয়েছিল এবং তার নাম ওয়্যারিয়সিয়ানং। ধারণা করা হয় যে এটি সিউল এবং গওয়ানজু শহরের আধুনিক সীমানা কাছাকাছি নির্মিত হয়েছে। যাহোক, বেকজে রাজধানীর মর্যাদা ধরে রাখতে সক্ষম হননি এবং ৫ম শতাব্দীতে গোগুরিয়েতে হান নদী উপত্যকায় নতুন রাজধানী নির্মিত হয়। এরপর ৬ষ্ঠ শতাব্দীতে এলাকাটি সিলার সাম্রাজ্যের হাতে চলে যায়। এ সময় এই অঞ্চলটি সিলার সাথে চীনের সম্পর্ক স্থাপনের ক্ষেত্রে এটি গুরুত্বপূর্ণ ভূমিকা পালন করে।


title: কাম্পালা

text: কিউসি টমস (১৮৮১ সালে নির্মিত), লুবিরি প্রাসাদ, বাগান্ডা সংসদ) এবং বুগান্ডা কোর্ট অফ জাস্টিস বুবুদা রাজ্যের রাজধানী হিসেবে এই শহরটি বৃদ্ধি পেয়েছে। ১৮৯০ সালে, ব্রিটিশ ঔপনিবেশিক প্রশাসক ফ্রেডেরিক লগার্ড মেনগো হিল শহরের ভিতর একটি ফোরাম গঠন করেন, যা ব্রিটিশদের কাম্পালা সহ বাগন্ডা দ্বারা নিয়ন্ত্রিত অঞ্চলটি দখল করে নেয়। ১৮৯৪ সালে, ব্রিটিশ সরকার আনুষ্ঠানিকভাবে এই অঞ্চলের মধ্যে একটি সুরক্ষিত সুরক্ষা প্রতিষ্ঠা করে। ১৯০৫ সালে, ব্রিটিশ সরকার আনুষ্ঠানিকভাবে সমগ্র উপনিবেশটি ব্রিটিশ উপনিবেশ হিসেবে ঘোষণা করে। ১৯৬২ সালে দেশের স্বাধীনতা পর্যন্ত এই রাজধানীকে এনটেবেতে স্থানান্তরিত করা হয়, যদিও শহরটি প্রাথমিক ভাবে উগান্ডার জন্য একটি অর্থনৈতিক ও উৎপাদন অঞ্চলে পরিনত হতে থাকে। ১৯২২ সালে, বর্তমানের মেকরেই বিশ্ববিদ্যালয় পূর্বে পরিচিত ছিল মেকরেই টেকনিক্যাল ইনস্টিটিউট নামে যেটি কাম্পালা এবং আফ্রিকার পূর্ব উপকূলে ব্রিটিশ উপনিবেশসমূহের মধ্যে স্থাপিত প্রথম কলেজভিত্তিক প্রতিষ্ঠান, ১৯৬২ সালের স্বাধীনতার পর, মিল্টন ওভোট উগান্ডার রাষ্ট্রপতি নির্বাচিত হন এবং এই পদে ১৯৭১ পর্যন্ত থাকেন, সাবেক সার্জেন্ট ইদি আমিন তার সরকারকে সামরিক অভ্যুত্থানের মাধ্যমে পরাজিত করেন, তিনি কাম্পালায় বসবাসকারী সমস্ত এশিয়ান বাসিন্দাদের বহিষ্কৃত করেন এবং শহরের মধ্যে বসবাসরত ইহুদি জনগোষ্ঠীকে আক্রমণ করেন। ১৯৭৮ সালে তিনি প্রতিবেশী দেশ তানজানিয়া আক্রমণ করেন, এবং এর পরিবর্তে সরকার উগান্ডা-তানজানিয়া যুদ্ধ শুরু করে, যা কাম্পালার ভবনগুলিকে মারাত্মক ক্ষতি করে। তারপর থেকে, শহরটির হোটেল, ব্যাংক, শপিং মল, শিক্ষা প্রতিষ্ঠান, হাসপাতাল এবং নতুন ভবন নির্মাণ এবং যুদ্ধের ক্ষতিগ্রস্ত ভবন এবং অবকাঠামো উন্নয়নের সাথে পুনর্নির্মাণ করা হয়েছে পুনরায়। ঐতিহ্যগতভাবে, কাম্পালা সাতটি পাহাড়ের একটি শহর ছিল, কিন্তু সময়ের সাথে এটি আরও অনেক কিছুতে এসেছে।


title: কিয়েভ

text: শহরটির নামটি কাই(kyi) শব্দ থেকে আহরিত,যিনি এই শহরের চারজন কিংবদন্তি প্রতিষ্ঠাতার (নীচে বাকিদের নাম রয়েছে)একজন। ইতিহাস ঘাঁটলে দেখা যায় যে, পূর্ব ইউরোপের প্রাচীনতম শহরগুলির মধ্যে একটি, কিয়েভ, মহান অগ্রগতি এবং আপেক্ষিক অস্পষ্টতার বিভিন্ন পর্যায়ের মধ্যে দিয়ে গিয়েছে বিভিন্ন সময়ে।সম্ভবত পঞ্চম শতাব্দীতে একটি বাণিজ্যিক কেন্দ্র হিসেবে অস্তিত্ব ছিল কিয়েভের। নবম শতকের মধ্যভাগে ভারাঞ্জিয়ান্স বা ভাইকিংস-দের দ্বারা অধিকৃত না হওয়া পর্যন্ত স্ক্যান্ডিনেভিয়া ও কনস্টান্টিনোপলের মধ্যবর্তী মহান বাণিজ্য সড়কের উপরে খাজারের একটি উপনদের ধারে একটি স্লাভিক নিষ্পত্তি ছিল । ভাইকিং শাসন অধীনে, শহরটি প্রথম পূর্ব স্লাভিক রাষ্ট্র কিয়েভান রুসের রাজধানী হয়ে ওঠে। ১২৪০ খ্রিস্টাব্দে মঙ্গোল আক্রমণের সময় সম্পূর্ণভাবে ধ্বংস হয়ে যায় এবং শত শত বছর ধরে তার প্রভাবের অধিকাংশই হারিয়ে ফেলেছিল কিয়েভ।পরবর্তীকালে এটি তার শক্তিশালী প্রতিবেশী যেমন প্রথমে লিথুয়ানিয়ার গ্র্যান্ড ডাচি এবং পরে পোল্যান্ড ও রাশিয়া দ্বারা নিয়ন্ত্রিত অঞ্চলের উপকন্ঠে প্রান্তিক গুরুত্বের প্রাদেশিক রাজধানী ছিল।


title: কেবেক

text: কেবেক কানাডার প্রাচীনতম প্রদেশ। ফরাসিরা ১৭শ শতকে এখানে বসতি স্থাপন করে। ১৮৬৭ সালে যে চারটি আদি প্রদেশ একত্রিত হয়ে কানাডা অধিরাজ্য গঠন করেছিল, তার মধ্যে একটি হল কেবেক। কেবেক প্রদেশের রাজধানী শহরের নামও কেবেক। ১৬০৮ সালে প্রতিষ্ঠিত কেবেক শহরটি কানাডার প্রাচীনতম শহর। কেবেকের বৃহত্তম শহর মোঁরেয়াল বা মন্ট্রিঅল একটি মহানগরী এবং দেশটির ২য় বৃহত্তম শহর (অন্টারিও প্রদেশের টরন্টো মহানগরীর পরে)।


title: ব্রিটিশ কলাম্বিয়া

text:
ব্রিটিশ কলাম্বিয়ার রাজধানী হল ভিক্টোরিয়া, এটি কানাডার পনেরতম বৃহৎ মহানগরী, যেটির নামকরন করা হয়েছে রাণী ভিক্টোরিয়ার নামানুসারে যিনি আসল ইউরোপীয় উপনিবেশ প্রতিষ্ঠা করেছিলেন। এই প্রদেশের বৃহত্তম শহরটি হল ভ্যানকুভার, কানাডার তৃতীয় বৃহত্তম মহানগরী এলাকা, পশ্চিম কানাডার বৃহত্তম এবং প্রশান্ত মহাসাগরের উত্তরপশ্চিমের তৃতীয় বৃহত্তম শহর। অক্টোবর ২০১৩-এ, ব্রিটিশ কলাম্বিয়ার আনুমানিক জনসংখ্যা ছিল ৪.৬ মিলিয়ন (যাদের মধ্যে ২.৫ মিলিয়ন ছিল গ্রেটার ভ্যানকুভারে)।
ব্রিটিশ কলাম্বিয়ার অর্থনীতি বিচিত্র প্রকৃতির, সেবা উৎপাদন খাত প্রদেশটির জিডিপিতে সর্বাধিক ভূমিকা রাখে। এটি দুটি আন্তর্মহাদেশীয় রেলওয়ের শেষ প্রান্ত, এবং ২৭টি মেরিন কার্গো ও যাত্রীবাহী টার্মিনালের স্থল। যদিও এই প্রদেশের বিশাল ভূ-পৃষ্ঠের মাত্র ৫% এরও কম জমি আবাদী (অর্থাৎ চাষাবাদের যোগ্য), প্রদেশটি কৃষিভিত্তিক সমৃদ্ধ (বিশেষতঃ ফ্রেজার এবং ওকানগাঁও উপত্যকায়) কারণ উপকূলের কাছে মৃদু আবহাওয়া এবং নির্দিষ্ট আশ্রয়স্থলে দক্ষিণ উপত্যকা অবস্থিত।
এখানকার জলবায়ু বাইরে বিনোদন ও পর্যটনে ব্যাপকভাবে উৎসাহ যোগায়, যদিও এর অর্থনৈতিক মূলধনের দীর্ঘ সময় ধরে প্রধান অবলম্বন সম্পদ নিষ্কাশন, মূলত লগিং, চাষ এবং খনি আহরন। ভ্যানকুভার, প্রদেশের বৃহত্তম শহর, অনেক পশ্চিমা-ভিত্তিক প্রাকৃতিক সম্পদ আহরন সংস্থাগুলির সদর দপ্তর রয়েছে এখানে। এটি জাতীয় গড় আয় এবং মাথাপিছু আয় বৃদ্ধিতে ভূমিকা পালন করে। যখন ব্রিটিশ কলাম্বিয়া উপকূল ও দক্ষিণ-কেন্দ্রীয় অংশে হালকা আবহাওয়া বিরাজমান, প্রদেশটির অধিকাংশ জায়গায় কানাডার অন্যান্য স্থানের মতোই বরফ-ঠান্ডা আবহাওয়া পরিলক্ষিত হয়। উত্তর অভ্যন্তর অঞ্চলে সাবআর্কটিক জলবায়ু বিরাজ করে ফলে, সেখানে শীতকাল খুব ঠান্ডা হয়। ভ্যানকুভারের জলবায়ু বেশিরভাগ কানাডিয়ান শহরগুলির শীতল জলবায়ুর মতোই, জানুয়ারিতে রাতের বেলার তাপমাত্রা গড় হিসাবে হিমাঙ্কের উপরে থাকে।


title: উত্তর আমেরিকা

text: মহাদেশটির সর্ববৃহৎ দেশ কানাডা এবং যুক্তরাষ্ট্রের রয়েছে সুনির্দিষ্ট অঞ্চল। যেমন কানাডার অঞ্চলগুলো হলো ব্রিটিশ কলম্বিয়া কোস্ট, কানাডিয়ান প্রেইরি, মধ্য কানাডা, আটলান্টিক কানাডা এবং উত্তর কানাডা। এই অঞ্চল গুলোর আবার কিছু উপাঞ্চল আছে। তেমনি ইউএস পরিসংখ্যান ব্যুরো মতে যুক্তরাষ্ট্রের অঞ্চলগুলো হলো: নিউ ইংল্যান্ড, মিড-আটলান্টিক, ইস্ট নর্থ সেন্ট্রাল স্টেস্টস্, ওয়েস্ট নর্থ সেন্ট্রাল স্টেস্টস্, সাউথ আটলান্টিক স্টেস্টস্, ই্স্ট সাউথ সেন্ট্রাল স্টেস্টস্, ওয়েস্ট সাউথ সেন্ট্রাল স্টেস্টস্, মাউন্টেইন স্টেস্টস্ এবং প্যাসিফিক স্টেস্টস্। দেশ দুটির মধ্যবর্তি অঞ্চলটি হলো গ্রেট লেক রিজিওন। প্যাসিফিক নর্থওয়েস্ট এবং গ্রেট লেক মেগারিজিওন এর মধ্যর্বতি মেগাপলিস গুলো মূলত কানাডা এবং যুক্তরাষ্ট্র উভয় দেশ নিয়েই গড়ে উঠেছে।


title: উত্তর মেরুদেশীয় অঞ্চলে রাষ্ট্রাধীনতার দাবি

text: আন্তর্জাতিক আইন অনুসারে বর্তমানে বিশ্বের কোন দেশেরই উত্তর মেরু এবং তার সংলগ্ন উত্তর মহাসাগর অঞ্চলের উপর কোন সার্বভৌম নিয়ন্ত্রণ নেই। উত্তর মেরুদেশীয় অঞ্চলকে পাঁচটি দেশ ঘিরে রেখেছে; এগুলি হল রাশিয়া, মার্কিন যুক্তরাষ্ট্র (আলাস্কার মাধ্যমে), কানাডা, নরওয়ে এবং ডেনমার্ক (গ্রিনল্যান্ডের মাধ্যমে)। এই দেশগুলি তাদের উপকূলের আশেপাশে ২০০ নটিকাল মাইল পর্যন্ত অর্থনৈতিক কর্মকাণ্ড চালাতে পারে।


title: লাল ম্যাপেল

text:
লাল ম্যাপেল পূর্ব উত্তর আমেরিকার সবচেয়ে বেশি পরিমানে জন্ম নেয় এমন গাছগুলির মধ্যে একটি। এটি পাওয়া যেতে পারে নিউফাউন্ডল্যান্ড, নোভা স্কুইয়া এবং দক্ষিণ ক্যুবেক-ের দক্ষিণ থেকে ওন্টারিওের দক্ষিণ পশ্চিমে, দক্ষিণপশ্চিমাঞ্চলের ম্যানিটোবা এবং উত্তর মিনেসোটা তে; দক্ষিণে উইসকনসিন, ইলিনয়, মিসৌরি, পূর্ব ওকলাহোমা, এবং পূর্ব টেক্সাসের পশ্চিম সীমায়; এবং পূর্ব দিকে ফ্লোরিডা অবধি। ফ্লোরিডাতে যে কোন গাছের তুলনায় লাল ম্যাপেল ছড়িয়ে আছে উত্তর আমেরিকার আটলান্টিক উপকূল বরাবর বৃহত্তম পরিসীমা জুড়ে। উত্তর থেকে দক্ষিণে এর বিস্তার প্রায় ২৬০০ কিলোমিটার । লাল ম্যাপেলের প্রজাতিগুলি যুক্তরাষ্ট্রের সমস্ত অঞ্চলের অধিবাসী। লাল ম্যাপেলের উপস্থিতি কমতে শুরু করে যেখানে -40 ডিগ্রি সেন্টিগ্রেড (-40 ডিগ্রী ফারেনহাইট) মানে সর্বনিম্ন আইসোথাম শুরু হয়, যেমন দক্ষিণপূর্ব কানাডায়। একে দেখা যায় না উত্তর মধ্যপপশ্চিমে প্রেইরি উপদ্বীপ, দক্ষিণ লুইসিয়ানা এবং দক্ষিণপূর্ব টেক্সাস উপকূলবর্তী এলাকা এবং ফ্লোরিডা Everglades এর প্রেইরি অঞ্চলে। প্রেইরি উপদ্বীপে লাল ম্যাপেলের অনুপস্থিতি সম্ভবত প্রজাতির আগুনের অসহিষ্ণুতার কারণে।
বেশ কয়েকটি স্থানে, বৃক্ষটি বৃহত এলাকাসমূহ থেকে অনুপস্থিত কিন্তু এখনও কিছু নির্দিষ্ট আবাসস্থলে উপস্থিত। উদাহরণ হল কেনটাকির ব্লুগ্রাস অঞ্চল, যেখানে উন্মুক্ত সমভূমিতে লাল ম্যাপেল পাওয়া যায় না, তবে নদীগুলির কাছাকাছি বর্তমান । শস্য বেল্টএর নীচের বনভূমিতে লাল ম্যাপেল উপস্থিত নেই, তথাপি এই এলাকার উত্তরে ও দক্ষিণে অনুরূপ আবাসস্থল এবং প্রজাতি সমিতিগুলির মধ্যে এটি সাধারণ। । উত্তর আমেরিকার অন্য কোনও বনভূমির তুলনায় সম্ভবত লাল ম্যাপেল মাটির প্রকারভেদে বিভিন্ন ধরণের অঙ্গবিন্যাস, বিভিন্ন আর্দ্রতা, পিএইচ এবং বিভিন্ন উচ্চতায় খুব ভালোভাবেই মানিয়ে নিতে পারে। রেড ম্যাপেল এর উচ্চ পিএইচ সহনশীলতার মানে হল যে এটি বিভিন্ন জায়গায় বৃদ্ধি পেতে পারে এবং পূর্ব আমেরিকা তে ব্যাপকভাবে জন্মগ্রহণ করে । এটি নিম্নোক্ত শিলা যেমন গ্রানাইট, গেয়েস, শিফট, বালি পাথর, শেল, স্লেট , কোয়ার্টজাইট, এবং চুনাপাথর ইত্যাদি পাথর থেকে প্রাপ্ত মাটি থেকে উদ্ভূত হয় এমনকি যদি মাটি হিমবাহিত হয়, তাহলেও কোন অসুবিধা হয় না। । যদিও এমনিতে এর পিএইচ সহনশীলতা বেশ উচ্চ, খুব ক্ষারীয় মৃত্তিকাতে ক্লোরোসিস ঘটতে পারে। বীজ অঙ্কুরিত করার জন্য আর্দ্র খনিজ মৃত্তিকা সর্বোত্তম।
শুকনো ঢালু এলাকা এবং সূর্যালোকিত দক্ষিণ-পশ্চিমাঞ্চলীয় ঢাল , পিট বগ এবং জলাভূমি তেও বিভিন্ন ধরনের আর্দ্র ও শুষ্ক বায়োমার মধ্যে লাল ম্যাপেল জন্হম নিতে পারে। যদিও অনেক ধরনের গাছ দক্ষিণ বা উত্তর দিকে মুখ করে থাকতে পছন্দ করে, লাল ম্যাপেলের এরকম কোন পছন্দ থাকে বলে মনে হয় না ।
বর্তমানে লাল ম্যাপেল অনেক বেশি বিস্তৃত বনভূমি দখল করে তখনকার তুলনায় যখন ইউরোপীয়রা প্রথমে উত্তর আমেরিকায় এসে পৌঁছায়; তখন রেড ম্যাপেল এবং সিলভার ম্যাপেল মিলিয়ে 5% বনভূমিতে অবস্থান করত এবং বেশিরভাগই রিপরিয়ান অঞ্চল গুলি পর্যন্ত সীমিত ছিল । এই অঞ্চলে গাছের ঘনত্বে ৬ থেকে ৭ গুণ বৃদ্ধি পেয়েছে এবং এই প্রবণতা অব্যাহত রয়েছে বলে মনে হয়, যা মানুষের কারনে, বিশেষত দাবানল দমন করার কারণে যা লাল ম্যাপেলের মত অগভীর জীবাণুপ্রিয় প্রজাতির প্রাণনাশ করে, কিন্তু ওক এবং হিকিরগুলির মত বনজ গাছগুলির কোন ক্ষতিসাধন করতে পারে না।
উপরন্তু, লাল ম্যাপেলের সংরক্ষণের প্রচেষ্টায় বিংশ শতাব্দীর মাঝামাঝি থেকে সাদা-লেজের হরিণ জনসংখ্যার বৃদ্ধি ঘটেছে।


title: অস্ট্রেলিয়া (মহাদেশ)

text: অস্ট্রেলিয়া মহাদেশ আন্টার্কটিকা থেকে উত্তরে সরে যাওয়ার পর এই মহাদেশে স্বতন্ত্র প্রাণী, উদ্ভিজ্জ ও ছত্রাক জন্মাতে শুরু করে। মারসুপিয়াল ও মোনোট্রিম অন্যান্য মহাদেশেও দেখা যায়, কিন্তু প্লেসিন্টাল স্তন্যপায়ীদের অস্ট্রেলিয়া-নিউ গিনিতেই দেখা যায় এবং এখানেই তারা প্রধান। পাখির প্রজাতিগুলি এখানে দেখা যেতে শুরু করে। বিশেষত, গ্রেট প্যাসারাইন অর্ডারের পূর্বপুরুষদের। পরবর্তীকালে এরা সারা বিশ্বে ছড়িয়ে পড়ে। এরাই বিশ্বের অর্ধেক পক্ষীপ্রজাতির পূর্বপুরুষ। ছত্রাকের বিভিন্ন প্রজাতিও জন্মাতে শুরু করে। এখানকার কিছু ছত্রাককে নিউ জিল্যান্ড, আর্জেন্টিনা ও চিলি ছাড়া বিশ্বের আর কোথাও দেখা যায় না।


title: অ্যান্টার্কটিকা

text: অ্যান্টার্কটিকা মহাদেশের কোন স্থায়ি অধিবাসী নেই এবং ঊনবিংশ শতাব্দীর পূর্ব পর্য্যন্ত কোন মানুষ এই স্থানকে দেখেছিলেন বলে কোন প্রমাণ নেই। এতৎসত্ত্বেও প্রথম শতাব্দী থেকেই একটি বিশ্বাস প্রচলিত ছিল যে, পৃথিবীর দক্ষিণে "টেরা অস্ট্রালিস" নামক এক বিশাল মহাদেশ উপস্থিত থাকতে পারে। টলেমি মনে করতেন যে, ইউরোপ, এশিয়া ও উত্তর আফ্রিকা নিয়ে গঠিত তৎকালীন যুগে পরিচিত পৃথিবীর ভূমিসমষ্টির সামঞ্জস্য রক্ষার জন্য এই মহাদেশ দক্ষিণ দিকে অবস্থিত। এমনকি সপ্তদেশ শতাব্দীর শেষার্ধে অভিযাত্রীরা দক্ষিণ আমেরিকা ও অস্ট্রেলিয়া আবিষ্কারের পর যখন জানা যায়, এই দুইটি মহাদেশ প্রবাদ হিসেবে প্রচলিত অ্যান্টার্কটিকা মহাদেশের অংশ নয়, তখনও ভৌগোলিকরা বাস্তবের থেকে দ্বিগুণ আকারের মহাদেশের অস্তিত্বের কথা বিশ্বাস করতেন।


text: জাতিসংঘ সমুদ্র আইন সম্মেলনে উত্থাপিত চুক্তিটিতে সম্মতি দেবার ১০ বছরের মধ্যে কোন দেশ তার ২০০ নটিকাল মাইল অঞ্চলের সীমানা বর্ধন করার জন্য দাবি জানাতে পারে। এ কারণে নরওয়ে (১৯৯৬ সালে সম্মতি দেয় ), রাশিয়া (১৯৯৭), কানাডা (২০০৩) এবং ডেনমার্ক (২০০৪) বেশ কিছু প্রকল্প হাতে নেয় যাতে কিছু উত্তর মহাদেশীয় অঞ্চল তারা নিজেদের দখলে নিতে পারে। চুক্তিটিতে মার্কিন যুক্তরাষ্ট্র স্বাক্ষর করলেও এখনও সম্মতি দেয়নি। মার্কিন রাষ্ট্রপতি জর্জ ওয়াকার বুশ মার্কিন সিনেটকে ২০০৭ সালের ১৫ই মে সম্মতি দেবার অনুরোধ জানান মার্কিন সিনেটের সম্মতির ব্যাপারটি বর্তমানে প্রক্রিয়াধীন আছে।


title: মহাদেশ

text: দ্বীপসমূহকে পার্শ্ববর্তী মহাদেশের অন্তর্গত হিসেবে ধরা হয়। এর ফলে প্রশান্ত মহাসাগরীয় দ্বীপসমূহকে অস্ট্রেলিয়া মহাদেশের অন্তর্ভুক্ত করে নতুন ভূ-রাজনৈতিক অঞ্চল ওশেনিয়া সৃষ্টি করা হয়েছে।


title: উপমহাদেশ

text: ইংরেজিতে উপমহাদেশ বলতে মূলতঃ ভারতীয় উপমহাদেশকে বুঝানো হয়ে থাকে। সাধারণতঃ, বাংলাদেশ, ভারত, পাকিস্তান, নেপাল, ভুটান, মালদ্বীপ ও শ্রীলঙ্কাকে নিয়ে ভারত উপমহাদেশ গঠিত। এ অঞ্চলে হিমালয় পর্বতমালা রয়েছে। এছাড়াও, ভূ-সাংস্কৃতিক পরিমণ্ডলে এশিয়া মহাদেশের অন্যান্য অঞ্চল থেকে পৃথক করেছে। গোবি মরুভূমি, পামির মালভূমি, বৃষ্টিস্নাত বনাঞ্চল, পাহাড়-পর্বত, সাগর-উপসাগর-মহাসাগরও এ অঞ্চলে বিদ্যমান। অজস্র ভাষা, গোত্র, ধর্ম রয়েছে যা পৃথিবীর অন্য যে কোন মহাদেশের প্রায় অনুরূপ।


title: ম্যাকডোনাল্ড’স

text:
বিশ্বের অন্যতম বৃহৎ ফাস্ট ফুড চেইন স্টোর হিসেবে ম্যাকডোনাল্ডসের ৬টি মহাদেশের ১১৯টি দেশে শাখা রয়েছে। ঐ দেশ ও অঙ্গরাজ্যগুলোতে তাদের মোট শাখার সংখ্যা ৩১,০০০-এরও বেশি। ৩১ জানুয়ারি, ১৯৯০ সালে ম্যাকডোনাল্ড’স কর্তৃপক্ষ রাশিয়ার মস্কোতে তাদের একটি শাখা খোলে। প্রথম দিনেই ঐ শাখায় মোট বিক্রির পরিমাণ এখন পর্যন্ত তাদের সর্বোচ্চ। ম্যাকডোনাল্ডসের সবচেয়ে বড় রেস্তোরাঁটি রয়েছে চীনের বেইজিংয়ে।
নব্বুইয়ের দশকে সবচেয়ে বেশী প্রাতিষ্ঠানিক শাখা খোলা হয়। বলা হয়ে থাকে যে, বিশ্বের কোন না কোন স্থানে প্রতি ছয় ঘন্টায় একটি করে ম্যাকডোনাল্ডসের নূতন শাখা খোলা হয়েছিল।


title: ফিফা বিশ্বকাপ

text: এ পর্যন্ত অনুষ্ঠিত সকল বিশ্বকাপের ফাইনলে কেবল ইউরোপীয় এবং দক্ষিণ আমেরিকান দলগুলো অংশ নিয়েছে। দুটি মহাদেশই যথাক্রমে এগারো ও নয়টি শিরোপা জিতেছে। এই দুই মহাদেশের বাইরে কেবল দুটি দলই সেমি-ফাইনালে উঠতে পেরেছে: যুক্তরাষ্ট্র (১৯৩০ সালে) এবং দক্ষিণ কোরিয়া (২০০২ সালে)। সাম্প্রতিককালে আফ্রিকার দলগুলো সফলতা পেলেও তারা কখনো সেমি-ফাইনালে পৌছুতে পারেনি। ওশেনিয়া অঞ্চলের দলগুলো কেবল তিনটি বিশ্বকাপে অংশ নিয়েছে এবং মাত্র একটিতে দ্বিতীয় রাউন্ডে উঠেছে।


title: পরিণীতি চোপড়া

text: পরিনীতি চোপড়া (; ; জন্ম: ২২ অক্টোবর, ১৯৮৮) একজন ভারতীয় অভিনেত্রী। ২০১১ সালে লেডিস ভার্সেস রিকি বেহেল চলচ্চিত্রের মাধ্যমে অভিনয় ক্যারিয়ার শুরু করেন । শুরুতে একজন ইনভেস্টমেন্ট ব্যাংকার হতে চেয়েছিলেন পরিনীতি চোপড়া, তবে ম্যানচেস্টার বিজনেস স্কুল থেকে ব্যবসা, ফিন্যান্স এবং অর্থনীতিতে তিনটি স্নাতক ডিগ্রি নেয়ার পর ২০০৯ সালে ভারতে চলে আসেন । ভারতে এসে যশ রাজ ফিল্মস -এ 'জনসংযোগ পরামর্শক' হিসেবে কাজ শুরু করেন । প্রতিষ্ঠানে কর্তব্যরত অবস্থাতেই চলচ্চিত্র পরিচালক মনীশ শর্মা'র নজরে আসেন । পরবর্তীতে অডিশনের মাধ্যমে তিনি এ প্রতিষ্ঠানের সঙ্গে অভিনেত্রী হিসেবে তিনটি চলচ্চিত্রে কাজ করার জন্য চুক্তিবদ্ধ হন ।


title: চপল ভাদূড়ী

text: কলকাতার কালী দত্ত লেনে চপল কুমার ভাদূড়ীর জন্ম। তার পিতা তারা কুমার দত্ত এবং মা প্রভা দেবী। বাবা মা দুজনেই যাত্রা শিল্পী ছিলেন। তার তিন ভাই এবং দুই বোন ছিলো। তার ছোট বোন বিখ্যাত অভিনেত্রী ও সংগীত শিল্পী কেতকী দত্ত। মায়ের মৃত্যুর পর সাত বছর বয়সে তার অভিনয় জীবন শুরু হয় শ্রীরঙ্গম যাত্রা'য়। এটার বর্তমান নাম বিশ্বরূপা। এটি উত্তর কলকাতায় অবস্থিত। শরৎচন্দ্র চট্টোপাধ্যায় রচিত বিন্দুর ছেলে তে তিনি অপূর্ব চরিত্রে অভিনয় করেন। ১৯৫৫ সালে তিনি আলীবাবা যাত্রা পালায় নারী চরিত্র মর্জিনা হিসেবে অভিনয় করেন।


title: ডিম্পল কপাড়িয়া

text: গুজরাতি ব্যবসায়ী চুন্নিভাই কপাড়িয়া ও বেটি দম্পতির চার সন্তানের মধ্যে ডিম্পল জ্যেষ্ঠা ছিলেন। তাঁর ছোট ভাই-বোনের মধ্যে সিম্পল কপাড়িয়া প্রয়াত অভিনেত্রী ছিলেন। রিম নাম্নী বোন ও মুন্না নামে এক ভাই রয়েছে। পরিবারটি মুম্বইয়ের সান্তা ক্রুজ এলাকায় বসবাস করতে ও তিনি সেন্ট জোসেফস কনভেন্ট হাই স্কুলে অধ্যয়ন করেন। পিতার অঢেল অর্থসম্পদ থাকায় তিনি নিজেকে ভিন্ন ধাঁচে গড়ে তুলেছেন।


title: রিঙ্কি খান্না

text: রিঙ্কি খান্না (জন্ম রিঙ্কল খান্না ২৭ জুলাই ১৯৭৭) একজন ভারতীয় অভিনেত্রী। তিনি অভিনেত্রী ডিম্পল কাপাডিয়া ও অভিনেতা রাজেশ খান্নার ছোট মেয়ে, অভিনেত্রী টুইঙ্কল খান্নার বোন ও অভিনেতা অক্ষয় কুমারের ছোট শ্যালিকা হন। ১৯৯৯ সালে ছায়াছবি প্যার মে কভি কভি দিয়ে ওনার অভিনয় জীবনের শুরু। প্রথম সিনেমা থেকে তিনি ওনার নাম পালটে রিঙ্কি খান্না রাখেন। ৮ই ফেব্রুয়ারী ২০০৩ উনি ব্যাবসায়ী সমীর সরনকে বিয়ে করেন এবং বর্তমানে যুক্তরাজ্যে স্বামী ও দুই সন্তানের সাথে বসবাস করেন।


title: কৃশদায়ান্তি

text: কৃশদায়ান্তি (জন্ম: ২৪ মার্চ ১৯৭৫), প্রায়ই তার মনিকার কেডি দ্বারা পরিচিত, হচ্ছেন ইন্দোনেশিয়া এর একজন গায়িকা এবং অভিনেত্রী। তিনি ইনি শারা এর ছোট বোন, যিনি হচ্ছেন একজন ইন্দোনেশিয়ান গায়িকা। তিনি ট্রেনগোনোর এবং রাশমা উইদাদিনিংসিহ এর মেয়ে। মাত্র ৯ বছর বয়সে, তিনি সিনেমা মেগালোম্যান এর জন্য একটি গান গেয়েছিলেন। তিন বছর পর, তিনি তার প্রথম অ্যালবাম, "বুরুং-বুরুং মালাম" প্রকাশ করেন। অতঃপর তিনি একসঙ্গে "কাতালান সি এমন" নামে সাউন্ডট্র্যাক অ্যালবাম প্রকাশ করেন। যখন তিনি হাই স্কুলে ছিলেন, কৃশদায়ান্তি অনেক গান এবং মডেলিং প্রতিযোগিতায় অংশগ্রহণ করেন। ১৯৯১ সালে, তিনি গাদিস স্যাম্পুল প্রতিযোগিতা এর ফাইনাল পর্যন্ত পৌঁছেছিলেন।


title: ম্যারি এলিজাবেথ মাস্ট্র্যান্টোনিও

text: ম্যারি এলিজাবেথ মাস্ট্র্যান্টোনিও (; জন্ম: ১৭ নভেম্বর ১৯৫৮) হলেন একজন মার্কিন অভিনেত্রী ও গায়িকা। ১৯৮০ সালে "ওয়েস্ট সাইড স্টোরি" মঞ্চনাটকের পুনর্নির্মাণের মধ্য দিয়ে ব্রডওয়ে মঞ্চে তার অভিষেক হয়। ১৯৮৩ সালে তিনি "স্কারফেস" চলচ্চিত্রে আল পাচিনোর চরিত্রের বোন জিনা মন্তানা চরিত্রে অভিনয় করেন। ১৯৮৬ সালের "দ্য কালার অব মানি" চলচ্চিত্রে কারমেন চরিত্রে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্রসমূহ হল "দি অ্যাবিস" (১৯৮৯), "রবিনহুড: প্রিন্স অব থিভস" (১৯৯১) এবং "দ্য পারফেক্ট স্টর্ম" (২০০০)। ২০০৩ সালে তিনি ব্রডওয়েতে সঙ্গীতনাট্যধর্মী "ম্যান অব লা মাঞ্চা" নাটকে অভিনয় করে শ্রেষ্ঠ অভিনেত্রী বিভাগে টনি পুরস্কারের মনোনয়ন লাভ করেন।


title: বয়েই গেলো (টিভি ধারাবাহিক)

text: সেনগুপ্ত পরিবারের প্রধান হলেন "হরনাথ সেনগুপ্ত" (মনু মুখোপাধ্যায়)। এছাড়া রয়েছে তাঁর স্ত্রী, দুই ছেলে। বড় ছেলে "বোঁচাই"য়ের প্রথম স্ত্রী কোন অজ্ঞাত কারণে চলে গেছে এবং তাঁর মেয়ে "কৃষ্ণা সেনগুপ্ত" (মধুবনী ঘোষ)। "বোঁচাই" আবার বিয়ে করেন এবং তাঁদের "চন্দন" নামের এক ছেলে রয়েছে। "হরনাথের" ছোট ছেলে "ছোটাই" (সুরজিৎ বন্দ্যোপাধ্যায়) এর দুই মেয়ে। বড় মেয়ে "পলা সেনগুপ্ত" (সানন্দা বসাক) এবং মেয়ে "মীরা"। তাদের দুই বাড়িতেই কাজ করে "চম্পা" নামের এক কাজের মেয়ে। এছাড়া এই বাড়িতে প্রায় রোজই আসে হরনাথের নাতনি "রাধিকা" (নিবেদিতা বিশ্বাস)।


title: লরেট্টা ইয়ং

text: ১৯২৭ সালে পরিচালক মারভিন লেরয় তার বোন পলি অ্যানকে একটি চলচ্চিত্রে নেওয়ার জন্য তাদের বাড়িতে যান। পলির ব্যস্ততার কারণে তাকে বাদ দিয়ে গ্রেচেন এই চরিত্রে তাকে নেওয়ার কথা বলেন। নির্বাক হাস্যরসাত্মক "নটি বাট নাইস" ছবিটিতে তিনি নির্বাক চলচ্চিত্রের তারকা অভিনেত্রী কলিন মুরের সাথে অভিনয় করেন। মুর তার নাম পরিবর্তন করে লরেট্টা নাম প্রদান করেন। ইয়ং পরবর্তীকালে এই সম্পর্কে বলেন মুরের প্রিয় পুতুলের নাম ছিল লরেট্টা। কিশোরী ইয়ংয়ের অভিনয়ের সম্ভাবনা দেখে মুরের স্বামী জন ম্যাকরমিক তাকে মেট্রো-গোল্ডউইন-মেয়ার স্টুডিওর সাথে চুক্তিবদ্ধ করান। ১৯২৮ সালে তিনি প্রথম লরেট্টা ইয়ং নামে "দ্য উইপ ওম্যান" ছবিতে অভিনয় করেন। একই বছর তিনি লন চেনির সাথে এমজিএমের "লাফ, ক্লাউন, লাফ" চলচ্চিত্রে অভিনয় করেন। পরের বছর তিনি ডব্লিউএএমপিএএস শিশু তারকা হিসেবে খ্যাতি অর্জন করেন।


title: প্রভু (অভিনেতা)

text: প্রভু নায়ক শিবাজি গণেশন ও কমলার পুত্র হিসেবে জন্মগ্রহণ করেন। তাঁর বড় ভাই রামকুমার গণেশান হলেন একজন চলচ্চিত্র প্রযোজক এবং দুই বোন হলেন শান্তি ও থেন্মোৎজি। তিনি বিয়ে করেন পুণিতাঁকে এবং তার ঘরে জন্ম হয় বিক্রম প্রভু ও ঐশ্বরিয়া প্রভু নামের দুই সন্তানের। ২০১২ সালে ছেলে বিক্রম "কুমকি" ছবি দিয়ে তাঁর চলচ্চিত্র পদচারণা শুরু করেন। বিবাহিত হওয়ার সত্ত্বেও তিনি অভিনেত্রী খুশবুর সহিত সাড়ে চার বছর একসাথে বসবাস করেছিলেন এবং ১৯৯৩ সালের ১২ই সেপ্টেম্বর তাঁরা বিবাহ বন্ধনে আবদ্ধ হন। পরবর্তীকালে চার মাস পরে তাঁরা বিভাজনের সিদ্ধান্ত নেন।


title: রাণী মুখার্জী

text: তিনি তাঁর পিতা রাম মুখোপাধ্যায় একজন অবসরপ্রাপ্ত পরিচালক। তাঁর মা কৃষ্ণা চলচ্চিত্রে গান গাইতেন। তাঁর ভাই রাজা মুখোপাধ্যায় একজন চিত্র প্রযোজক। তাঁর মাসি হলেন প্রখ্যাত চিত্রনায়িকা দেবশ্রী রায়। বলিউড তারকা অভিনেত্রী কাজল তাঁর সম্পর্কিত বোন।তিনি বিখ্যাত পরিচালক প্রযোজক যশ চোপড়া এর বড় ছেলে পরিচালক ও প্রযোজক আদিত্য চোপড়াকে বিয়ে করেন।


title: আর্জেন্টিনা জাতীয় ফুটবল দলের ইতিহাস

text: ২০০৬ জার্মানি বিশ্বকাপে ভাল ফলাফলের আশা নিয়ে অংশগ্রহন করে আর্জেন্টিনা। প্রথম পর্বে কোত দিভোয়ার (২–১) ও সার্বিয়া এবং মন্টেনেগ্রোর (৬–০) বিপক্ষে জয় লাভ করে তারা। নেদারল্যান্ডসের বিপক্ষে প্রথম পর্বের শেষ খেলাটি গোলশূন্য ড্র হয়। দ্বিতীয় পর্বে মেক্সিকোর বিপক্ষে খেলায় অতিরিক্ত সময়ে ২–১ ব্যবধানে জয় লাভ করে আর্জেন্টিনা। জয়সূচক গোলটি করেন মাক্সি রোদ্রিগেস। ফিফার অনলাইন জরিপে গোলটি বিশ্বকাপের সেরা গোল নির্বাচিত হয়। কোয়ার্টার ফাইনালে জার্মানির বিপক্ষে খেলাটি ১–১ সমতায় শেষ হলে পেনাল্টিতে ৪–২ ব্যবধানে জয় পায় জার্মানি। খেলা শেষে আর্জেন্টিনীয় এবং জার্মান খেলোয়াড়দের মধ্যে ঝগড়ার সূত্রপাত ঘটে।


title: আর্জেন্টিনা জাতীয় ফুটবল দলের ইতিহাস

text: ১৯৯৪ বিশ্বকাপের প্রস্তুতি হিসেবে কিছু প্রীতি খেলায় অংশগ্রহন করে আর্জেন্টিনা। বিশ্বকাপে তাদের প্রথম খেলায় গ্রীসকে ৪–০ ব্যবধানে বিধস্ত করে তারা। খেলায় হ্যাট্রিক করেন বাতিস্তুতা এবং একটি গোল করেন মারাদোনা। এই গোলটিই ছিল বিশ্বকাপে মারাদোনার শেষ গোল। দ্বিতীয় খেলায় নাইজেরিয়াকে ২–১ ব্যবধানে হারায় তারা। এই খেলার পর সকলে আর্জেন্টিনাকে বিশ্বকাপে একটি শক্ত প্রতিদ্বন্দ্ব্বী হিসেবে দেখতে শুরু করে। এছাড়া দলের কিছু খেলোয়াড় দূর্দান্ত ফর্মে ছিলেন। খেলার পর মারাদোনাকে ড্রাগ টেস্টের জন্য ডাকা হয় এবং টেস্টের ফলাফল হ্যাঁ-সূচক হওয়ার কারনে আর্জেন্টিনীয় ফুটবল সংস্থার তত্‍কালীন প্রেসিডেন্ট জুলিও গ্রান্দোনি বড় ধরনের কোন শাস্তি এড়ানোর জন্য তাকে প্রতিযোগীতা থেকে বাদ দিয়ে দেন। ফিফা মারাদোনাকে ১৫ মাসের জন্য বরখাস্ত করে।


title: পানামা জাতীয় ফুটবল দল

text: ২০১৪ সালের বিশ্বকাপকে সামনে রেখে পানামা দল বাছাইপর্বে চতুর্থ রাউন্ড পর্যন্ত উপনীত হয়েছিল। শেষ খেলায় মার্কিন যুক্তরাষ্ট্রের বিপক্ষে ৯০ মিনিট শেষে ২-১ গোলে জয়লাভ করে ও ২০১৪ সালের বাছাইপর্বের প্লে-অফ খেলায় নিউজিল্যান্ড দলের মুখোমুখি হয়। কিন্তু দুই গোলে পিছিয়ে পড়ে থেমে যায় ও মেক্সিকো দল প্লে-অফ খেলায় জায়গা করে নেয়। তাসত্ত্বেও চারবছর পর ‘লস ক্যানালেরসরা’ শেষপর্যন্ত কোস্টারিকাকে ২-১ গোলে পরাজিত করে বিশ্বকাপের চূড়ান্ত আসরে খেলার সুযোগ করে নেয়। ফলশ্রুতিতে ত্রিনিদাদ ও টোবাগো দলের কাছে ২-১ গোলে পরাজিত হয়ে ১৯৮৬ সালের পর প্রথমবারের মতো চূড়ান্ত পর্বের খেলা থেকে দূরে থাকে মার্কিন যুক্তরাষ্ট্র দল। পানামা দল ২০১৮ সালের বিশ্বকাপে অভিষেক ঘটিয়ে বেলজিয়াম ও ইংল্যান্ড দলসহ আফ্রিকান দল তিউনিসিয়ার সাথে গ্রুপ জি'য়ে মুখোমুখি হবে।


title: ২০০৬ ফিফা বিশ্বকাপ ফাইনাল

text: ২০০৬ ফিফা বিশ্বকাপ ফাইনাল ছিল ২০০৬ ফিফা বিশ্বকাপের শেষ এবং বিজয়ী নির্ধারণী খেলা, যা ২০০৬ সালের ৯ জুলাই বার্লিনের ওলিম্পিয়াস্তাদিয়নে অনুষ্ঠিত হয়। খেলাটি ১–১ গোলে শেষ হওয়ায় পেনাল্টি শুটআউট পর্যন্ত গড়ায় যেখানে ইতালি ফ্রান্সকে ৫–৩ ব্যবধানে পরাজিত করে। এটি ছিল ফ্রান্সের খেলোয়াড় জিনেদিন জিদানের ফুটবল ক্যারিয়ারের সর্বশেষ আন্তর্জাতিক খেলা, এবং তিনি এই খেলায় লাল কার্ড পেয়ে মাঠ থেকে বিতাড়িত হন। ইতালির রক্ষণভাগের খেলোয়াড় মার্কো মাতেরাজ্জির মৌখিক গালির প্রতিক্রিয়ায় তাঁকে মাথা দিয়ে আঘাত করে ফেলে দেওয়ার ফলশ্রুতিতে জিদানকে লাল কার্ড দেওয়া হয়।


title: পেলে

text:
১৯৭০ সালের আগের বিশ্বকাপের
ব্যর্থতা মুছে ফেলে আবারও
শিরোপা জিতে নেয় ব্রাজিল।
টানা চারটি টুর্নামেন্টের তিনটিরই
ট্রফি ওঠে তাদেরই হাতে। পেলে খেলেন তাঁর
চতুর্থ বিশ্বকাপের শেষটি।
প্রতিটা ম্যাচে গোল করেন জেয়ারজিনহো।
ফাইনালে ইতালিকে ৪-১ গোলে গুঁড়িয়ে দেয়
‘ক্যাপ্টেন’ কার্লোস আলবার্তো। দল তিনবার শিরোপা জেতায়
জুলে রিমে ট্রফিটা একেবারেই দিয়ে দেওয়া হয়
ব্রাজিলকে। সেরা খেলোয়াড় নির্বাচিত হন পেলে। ১৯৭০ সালের বিশ্বকাপের পর নিজেকে সর্বকালের সেরা ফুটবল খেলোয়াড় হিসেবে প্রমাণ করেন পেলে।


title: ম্যানচেস্টার ইউনাইটেড ফুটবল ক্লাব

text: ২০০৮-০৯ প্রিমিয়াল লীগ ও ২০০৮ ফিফা ক্লাব বিশ্বকাপ জিতে ম্যানচেস্টার ইউনাইটেড বর্তমান প্রিমিয়ার লীগ ও ক্লাব বিশ্বকাপ শিরোপাধারী। ইংরেজ ফুটবলের ইতিহাসে সফলতম দলগুলোর মধ্যে ম্যানচেস্টার ইউনাইটেড অন্যতম। ১৯৮৬ সালের নভেম্বর মাসে অ্যালেক্স ফার্গুসন ম্যানেজারের পদে আসীন হবার পর থেকে বিশ বছরের অধিক সময়ে তারা ২২টি প্রধান শিরোপা জিতেছে যা প্রিমিয়ার লীগের অন্য যেকোন দলের থেকে বেশি। তারা প্রিমিয়ার লীগ/ফুটবল লীগ জিতেছে সর্বোচ্চ ২০ বার, যা লিভারপুলের ১৮টি শিরোপার থেকেও বেশী। ১৯৬৮ সালে বেনফিকাকে ৪-১ ব্যবধানে হারিয়ে প্রথম ইংরেজ দল হিসেবে ম্যানচেস্টার ইউনাইটেড ইউরোপীয়ান কাপ জেতে। তাদের দ্বিতীয় ইউরোপীয়ান কাপ আসে ১৯৯৯ সালে এবং তৃতীয় চ্যাম্পিয়নস লীগ তারা জেতে ২০০৮ সালে। এছাড়া তারা রেকর্ড ১১ বার এফএ কাপ জিতেছে।


title: ২০১০ ফিফা বিশ্বকাপ ফাইনাল

text: অপরদিকে গ্রুপ এইচে থাকা স্পেন তাদের প্রথম খেলায় সুইজারল্যান্ডের কাছে পরাজিত হলেও, পরবর্তীতে হন্ডুরাস ও চিলিকে পরাজিত করে গ্রুপ চ্যাম্পিয়ন হিসেবেই গ্রুপ পর্ব শেষ করে। গ্রুপ পর্বের শেষ খেলায় তাঁরা ২-১ গোলে চিলিকে পরাজিত করে ও চিলি সাথে সমান পয়েন্ট সংখ্যায় অবস্থান করলেও গোল ব্যবধানে এগিয়ে থাকায় গ্রুপ চ্যাম্পিয়ন হিসেবে দ্বিতীয় পর্ব শুরু করে। নকআউট পর্বের প্রথম খেলায় তাঁরা গ্রুপ জি রানার্স-আপ পর্তুগালকে পরাজিত করে। এছাড়াও কোয়ার্টার ফাইনালে ও সেমিফাইনালে তাঁরা যথাক্রমে প্যরাগুয়ে ও জার্মানিকে পরাজিত করে। নকআউট পর্বের এই প্রথম তিনটি খেলাতেই তাঁরা ১-০ ব্যবধানে জয়লাভ করে। সেমিফাইনালে জার্মানির সাথে তাঁদের খেলাটি ছিলো অনেকটা পুরোনো স্মৃতির রোমন্থন। ২০০৮ সালের ইউরো চ্যাম্পিয়নশিপ ফাইনালেও জার্মানি ও স্পেন পরস্পরের মুখোমুখি হয়েছিলো। সেই খেলাতেও স্পেন, জার্মানিকে ১-০ গোলেই পরাজিত করে। সেইবার স্পেনের পক্ষে জয়সূচক করেছিলেন ফের্নান্দো তোরেস, এবং এবার করেছিলেন কার্লেস পুইয়োল।


title: ২০১০ ফিফা বিশ্বকাপ

text: বিশ্বকাপের এই আসরের শিরোপাধারী দল হচ্ছে স্পেন। ফাইনালে ইউরো চ্যাম্পিয়ন ও ফিফা র‌্যাঙ্কিংয়ে দ্বিতীয় অবস্থানে থাকা স্পেন তৃতীয়বারের মতো বিশ্বকাপের ফাইনাল খেলতে আসা নেদারল্যান্ডসকে ১–০ গোলে পরাজিত করে। নির্ধারিত সময় পেরিয়ে অতিরিক্ত সময়ের খেলার শেষ দিকে স্পেন আন্দ্রেজ ইনিয়েস্তার জয়সূচক গোলে নেদারল্যান্ডসকে পরাজিত করে। সেই সাথে প্রথমবারের মতো ফাইনালে উঠেই বিশ্বকাপ জয়ের স্বাদ পায় স্পেন। স্বাগতিক দেশ দক্ষিণ আফ্রিকা এবং গতবারের শিরোপাজয়ী দল ইতালি ও রানার্স-আপ ফ্রান্স গ্রুপ পর্বের গণ্ডি পেরোতে ব্যর্থ হয়। এছাড়াও ফুটবলের মহারথী দল ব্রাজিল, আর্জেন্টিনা, ও জার্মানিও নকআউট পর্বেই বাদ পড়ে যায়। এই বিশ্বকাপের একমাত্র অপরাজিত দলটি হচ্ছে নিউজিল্যান্ড যদিও তারা গ্রুপ পর্ব থেকেই বিদায় নিয়েছিল, কিন্তু গ্রুপ পর্বের কোনো খেলাতেই তারা পরাজিত হয়নি।


title: গ্যারিঞ্চা

text: ১৯৫৪ বিশ্বকাপ আসতে আসতে পেশাদার ফুটবলে নিজেকে প্রতিষ্ঠিত করে ফেলেছেন তিনি। ক্লাব বোটাফোগোর হয়ে চমত্কার খেলছিলেন। কিন্তু একই পজিশনে খেলা জুলিনহো বা প্রতিষ্ঠিত অন্যান্য ফুটবলের কারণে ১৯৫৪ বিশ্বকাপে শেষ পর্যন্ত ডাক পাননি গারিঞ্চা। এই ক্ষতি পুষিয়ে দিতেই যেন ১৯৫৮ এবং ১৯৬২—পর পর দুটি বিশ্বকাপ জয় করেন গারিঞ্চা। ১৯৩৪ ও ১৯৩৮-এর ইতালির পর দ্বিতীয় দল হিসেবে গারিঞ্চার ব্রাজিল জয় করে টানা দুটি বিশ্বকাপ।


title: ফিফা বিশ্বকাপ

text: এ পর্যন্ত অনুষ্ঠিত ২১টি আসরে কেবল ৮টি জাতীয় দল বিশ্বকাপ শিরোপা জিতেছে। বর্তমান শিরোপাধারী চ্যাম্পিয়ন ফ্রান্স । দ্বিতীয়বার জয়ী ১৯৯৮ , ২০১৮ । ৫ বার বিশ্বকাপ জিতে ব্রাজিল হচ্ছে বিশ্বকাপের সফলতম দল। জার্মানি ও ইতালি ৪টি শিরোপা নিয়ে যৌথভাবে দ্বিতীয় অবস্থানে রয়েছে। অন্যান্যদের মধ্যে উরুগুয়ে (প্রথম বিশ্বকাপ জয়ী), আর্জেন্টিনা ও ফ্রান্স দু’বার করে এবং ইংল্যান্ড ও স্পেন একবার করে শিরোপা জিতেছে।


title: ওয়াশিংটন স্টেট রুট ৯০৩

text: ওয়াশিংটন স্টেট রুট ৯০৩ (এসআর ৯০৩) যুক্তরাষ্ট্রের ওয়াশিংটনে অবস্থিত একটি রাজ্য মহাসড়ক, রাস্তাটি কিটিটাস কাউন্টিতে অবস্থিত যেটি ১০.০৬ মাইল ( ১৬.১৯ কি.মি.) লম্বা। রাস্তাটিকে লেক চলি এলুম এর সাথে, রস্লিন চলি এলুম এবং এসআর ৯৭০ এর সাথে সংযোগ-সড়ক হিসেবে ধরা হয়, যা ইন্টারস্টেট ৯০তে প্রবেশাধিকার প্রদান করে। অন্তত ১৯৩৯ সাল থেকে, মহাসড়কটি একটি চিহ্নিত মহাসড়ক বিদ্যমান আছে। তবে, ১৮৯৭ সাল থেকেই, এটি লেক চলি এলুম এবং চলি এলুমের সংযোগ-সড়ক হিসেবে ব্যবহৃত হচ্ছে। পূর্বে কিটিটাস কাউন্টিতে ওয়াশিংটন রাজ্যের পরিবহন অধিদপ্তর (ডব্লিউ এস ডট) কর্তৃক মহাসড়কের বাঁক নিয়ন্ত্রণ করা হতো বলে বিবেচনা করা হয় এবং এখনও ডব্লিউএসডট মহাসড়ক নিয়ন্ত্রণ করছে।


title: ওয়াশিংটন স্টেট রুট ২২৫

text: স্টেট রুট ২২৫ (এসআর ২২৫)রাস্তাটি ১১.৩২ মাইল (১৮.২২ কি.মি.) দীর্ঘ যুক্তরাষ্ট্রের ওয়াশিংটনের বেন্টন কাউন্টিতে অবস্থিত একটি রাজ্য মহাসড়ক। রাস্তাটি বেন্টন সিটি-কিয়োনা ব্রিজ (ইয়াকিমা নদীর ওপরে) পাড়ি দিয়ে চলতে থাকে। ব্রিজটি ওয়াশিংটন ঐতিহ্যের অংশ , এমনকি জাতীয় ঐতিহ্যবাহী স্থান গুলোতেও তালিকাভুক্ত। বেন্টন শহর অতিক্রম করে বাকি পথ রাস্তাটি নদীর সমান্তরালে চলে। অনেকগুলো প্রস্তাব করা হয়েছে যেন এসআর ২২৪/এসআর ২২৫ এর মধ্যবর্তী চলাচলকারী যানবাহন গুলোকে একমূখী চলাচলের উপযোগী করা হয়।


title: ওয়াশিংটন স্টেট রুট ২২৫

text: এসআর ২২৫, এসআর ২২৪ এর টি-ইন্টারসেকশন থেকে আরম্ভ হয়, যেটি বেন্টন সিটির দক্ষিণে আই-৮২/ইউএস ১২ এর মিলিত স্থানের একটু উত্তরে অবস্থিত। তারপর রাস্তাটি ইয়াকিমা নদীর ওপর স্থাপিত বেন্টন সিটি-কিয়োনা ব্রিজ পাড়ি দিয়ে চলতে থাকে। ব্রিজটি ওয়াশিংটনের ঐতিহ্যবাহী স্থাপনা, এমনকি জাতীয় ঐতিহ্যবাহী স্থাপনা হিসেবে তালিকাভুক্ত। পশ্চিম দিকে মোড় নিয়ে রাস্তাটি বেন্টন সিটিতে প্রবেশ করে উত্তরদিকে মোড় নেয়। রাস্তাটি শহরবাসী তাদের প্রধান সড়ক হিসেবে ব্যবহার করে। ইয়াকিমা নদী রাস্তাটির সমান্তরালে চলে এবং রাস্তাটি শহর ত্যাগ করে পাহাড় পাশ কাটিয়ে হর্ণ র‌্যাপিড কাউন্টি পার্ক অতিক্রম করে পূর্বদিকে রাস্তাটির প্রান্তবিন্দু এসআর ২৪০ এ মিলিত হয়ে সমাপ্ত হয়।


title: ওয়াশিংটন স্টেট রুট ৫৩৮

text: স্টেট রুট ৫৩৮ (এসআর ৫৩৮) রাস্তাটি স্কাগিট নদীর দক্ষিণে মাউন্ট ভেরনে অবস্থিত আই-৫ থেকে আরম্ভ হয়। রাস্তাটি দিয়ে ২০০৮ সালের দিকে দৈনিক গড়ে ২৭,০০০ টি যানবাহন চলাচল করতো। এই অংশটির নাম কলেজ ওয়ে এবং এটি পূর্বদিকের বাণিজ্যিক এলাকা অতিক্রম করে রিভারসাইড ড্রাইভ অতিক্রম করে । অতপর কিছু বিএনএসএফ এর মালিকানাধীন রেললাইন অতিক্রম করে। মাউন্ড ভেরন ক্যাম্পাস এলাকায় প্রবেশ করে, তারপর আবাসিক এবং বাণিজ্যিক এলাকার মধ্য দিয়ে রাস্তাটি অবশেষে মাউন্ট ভেরন শহরপ্রান্ত পেরিয়ে চলে যায়। অবশেষে এসআর ৫৩৮ দক্ষিণ-পূর্ব দিকে মোড় নিয়ে মাউন্ট ভেরন আরবান গ্রোথ বাউন্ডারীতে অবস্থিত এসআর ৯ এর গোলচত্ত্বরে মিলিত হয়ে সমাপ্ত হয়।


title: ওয়াশিংটন স্টেট রুট ৪০১

text: এসআর ৪০১ ম্যাকগ্যাওয়েনের দক্ষিণ-পূর্বে এবং মেগলারের পশ্চিমে অবস্থিত অ্যাস্টোরিয়া-মেগলার সেতুতে ইউএস রুট ১০১ থেকে আরম্ভ হয়॥ এরপর রাস্তাটি উত্তর-পূর্ব দিক বরাবর কলম্বিয়া নদীর বাঁধ ধরে চলতে থাকে এবং ডিস্মাল নিচ রেস্ট এরিয়াকে ন্যাপটন এলাকা অতিক্রম করে। তারপর রাস্তাটি নেস্যাল নদীর বাঁধ এবং দক্ষিণ ফর্ক বরাবর চলতে থাকে। নেস্যালে দক্ষিণ ফর্ক নেস্যাল নদীর সাথে মিলিত হয়, রাস্তাটি এরপর এসআর ৪ এ সমাপ্ত হবার পূর্বে তিনবার নদীটিকে অতিক্রম করে। এই প্রান্তটি রাস্তাটির সবচেয়ে ব্যস্ততম অংশ। এখান দিয়ে দৈনিক গড়ে ২,৮০০ টি যানবাহন চলাচল করে, যদিও সংখ্যাটি ২০০৫ সালের (৩,১০০টি) তুলনায় কম।


title: ওয়াশিংটন স্টেট রুট ১৪০

text: স্টেট রুট ১৪০ ওয়াশুগালের ১৫তম সড়কে অবস্থিত এসআর ১৪ থেকে শুরু হয়েছিল, যেটি কলম্বিয়া নদীর তীরবর্তী এসআর ৫০০ থেকে প্রায় ১.৪৭ মাইল পূর্বে অবস্থিত। ১৫তম সড়কটি বিএনএসএফ রেলওয়ের ভ্যাঙ্কুভার-হোয়াইট সলমন রেল রুট পাড়ি দিয়ে শহরতলীর দিকে (উত্তর) চলতে শুরু করে। তারপর ১৭তম সড়কে পৌছার পূর্বে রাস্তাটি পূর্ববর্তী এসআর-১৪ এর ই স্ট্রিট অতিক্রম করে উত্তর-পূর্ব দিক বরাবর চলে। তার কিছুদুর পর রাস্তাটি ওয়াশুগালের একটি বনভূমির মধ্যে প্রবেশ করে। রাস্তাটি যখন ওয়াশুগাল নদীর তীর ঘেষে বন-জঙ্গল এবং পাহাড় পাড়ি দিয়ে চলতে চলতে স্কামেনিয়া কাউন্টিতে প্রবেশ করে, তখন নদীটি উত্তর দিকে ঘুরে যায়। এসআর ১৪০ ক্যানিয়ন ক্রিক রোড নাম ধারণ করে দক্ষিণ-পূর্ব দিকে চলে বেশ কিছু তীব্র বাঁক নিয়ে অবশেষে প্রিন্ডেলের এসআর-১৪ তি গিয়ে সমাপ্ত হয়।


title: অ্যাডামস অ্যাভনিউ পার্কওয়ে

text: পার্কওয়ের দক্ষিণ প্রান্ত শুরু হয়েছে আই-৮৪ এর এক্সিট ৮৫ থেকে। এটা একটা ডায়মণ্ড আকৃতির জংশন। দক্ষিণ ওয়েবারের ৪৭৫ পূর্ব রাস্তার সাথে আগে থেকেই এটা যুক্ত। আই-৮৪ এর উত্তর দিকের কটনউড ড্রাইভ নামের একটা পার্শ্ববর্তী রাস্তা থেকে শুরু হয়েছে। এখানে রাস্তাটার লেন ৪টা, তবে কোনো ফুটপাত বা পায়ে হাটার রাস্তা নেই। শুরুর পরপরেই রাস্তাটা ওয়েবার নদীর উপরের সেতু আর তারপর এভান্সটন প্রদেশের (ওয়াশিংটন টেরেসের সর্ব দক্ষিণ প্রান্ত) ইউনিয়ন প্যাসিফিক রেললাইন অতিক্রম করেছে। তারপর রাস্তাটা উত্তর-পশ্চিম দিকে বাঁক নিয়ে ওয়েবার নদীর কোল বেয়ে প্রায় পাহাড়ের চূড়ার কাছাকাছি টোল প্লাজায় গিয়ে পৌঁছেছে।


title: ওয়াশিংটন স্টেট রুট ২৫১

text: স্টেট রুট ২৫১ (এসআর ২৫১, বর্তমান নাম নর্থপোর্ট-বাউন্ডারী রোড) ছিল যুক্তরাষ্ট্রের স্টিভেন্স কাউন্টি, ওয়াশিংটনে অবস্থিত ১০.৮৬ মাইল (১৭.৮৬ কি.মি.) লম্বা একটি রাজ্য মহাসড়ক। রাস্তাটি নর্থপোর্টে অবস্থিত এসআর ২৫ থেকে আরম্ভ হয়ে কলম্বিয়া নদীর সমান্তরালে উত্তর-পশ্চিম দিক বরাবর চলতে থাকে। এরপর রাস্তাটি বাউন্ডারী নামক একটি ইউনিকর্পোরেটেড এলাকায় গিয়ে সমাপ্ত হয়। বাউন্ডারী এলাকাটি ইউএস-কানাডা সীমান্তের, ব্রিটিশ কলম্বিয়ার, ব্রিটিশ কলম্বিয়া হাইওয়ে ২২এ এর পাশে অবস্থিত। এসআর ২৫১ মূলত ১৯১৩ সালের দিকে কাউন্টি রোড হিসেবে বিবেচিত হতো, তবে রাস্তাটিকে রাজ্য সড়ক ব্যবস্থায় এনেও পরে বাদ দেয়া হয়েছে। বর্তমানে রাস্তাটি একটি রাজ্য সড়কের অংশে পরিনত হয়েছে। ১৯৩৭ সালে একে সেকেন্ডারী স্টেট হাইওয়ে ২২ (এসএসএইচ ২২) নামকরণ করা হয়। এই নামকরণটি ১৯৬৪ সালে বাতিল করে, এসআর ২৫১ রাখা হয়। তারপর ১৯৮৩ সালে রাস্তাটিকে নর্থপোর্ট বাউন্ডারী রোড নামকরণ করে, স্টিভেন্স কাউন্টি প্রশাসনের অধীনে হস্তান্তর হয়।


title: ওয়াশিংটন স্টেট রুট ৪৩৩

text: স্টেট রুট ৪৩৩ (এসআর ৪৩৩) ওয়াশিংটন হলো মার্কিন যুক্তরাষ্ট্রের কাওলিজ প্রদেশে সম্পূর্ণভাবে অবস্থিত ০.৯৪ মাইল (১.৫১ কিলোমিটার) দীর্ঘ রাষ্ট্রীয় রাজপথ। মহাসড়কটি কলাম্বিয়া নদীর মাঝপথ জুড়ে জাতীয় নিবন্ধীত ঐতিহাসিক স্থানসমূহের তালিকাভুক্ত লুইস এবং ক্লার্ক সেতুতে শুরু হয়েছে এবং লংভিউের এসআর-৪৩২ এর উত্তরে চলে গেছে। ১৯৬৪ স্টেট হাইওয়ে পূনঃসংখ্যায়িত করার আগে মহাসড়কটি প্রাথমিক স্টেট হাইওয়ে ১২ এর অংশ ছিল। ১৯৬৪ এবং ১৯৭২ সালের মধ্যে, মহাসড়কটির নামকরণ স্টেট রুট ৮৩৩ থেকে বর্তমান এসআর ৪৩৩ এ পরিবর্তন করা হয়।


title: ওয়াশিংটন স্টেট রুট ৪০১

text: স্টেট রুট ৪০১ (এসআর ৪০১) যুক্তরাষ্ট্রের ওয়াশিংটন রাজ্যের প্যাসিফিক কাউন্টিতে অবস্থিত একটি ১২.১৩ মাইল (১৯.৫২ কি.মি.) লম্বা রাজ্য মহাসড়ক। মহাসড়কটি মেগলারের পশ্চিমে অবস্থিত অ্যাস্টোরিয়া-মেগলার সেতুতে ইউএস রুট ১০১ থেকে আরম্ভ হয়। এরপর রাস্তাটি উত্তর-পূর্ব দিক বরাবর কলম্বিয়া নদীর বাঁধ ধরে চলতে থাকে এবং নেস্যাল নদীর দক্ষিণ শাখা পথ থেকে নেস্যাল এর এসআর ৪ এ মিলিত হয়ে সমাপ্ত হয়। এটিকে ১৯৩৭ সালে, প্রথমে সেকেন্ডারি স্টেট হাইওয়ে ১২বি (এসএসএইচ ১২বি) নামকরণ করা হয়। তারপর ১৯৬৪ সালে এসআর ৪০১ তৈরী করে, এসএসএইচ ১২বি কে পুনঃস্থাপন করা হয়। ১৯৬৬ সালে অ্যাস্টোরিয়া-মেগলার সেতুটি তৈরী সম্পন্ন হলে এখানে অবস্থিত ফেরি ঘাটটি পূর্বদিকে সরে যায়, যেখানে রাস্তাটির সমাপ্ত বিন্দু অবস্থিত, এই জায়গাটি কিংস্টন ফেরি রোড নামেও পরিচিত। তারপর রাস্তাটিকে পশ্চিম এবং পূর্বদিক বরাবর বর্ধিত করে বর্তমান অবস্থায় নিয়ে আসা হয়। লুইস এ্ন্ড ক্লার্ক প্রদর্শনীর পর ফেরি ঘাটটির নাম হয়ে যায় ডিস্মাল নিচ রেস্ট এরিয়া।


title: জসু প্যাটেল

text: ৩৫ বছর বয়সে অবসর গ্রহণের প্রাক্বালে সর্বাপেক্ষা সফলতা লাভ করেন। ১৯৫৯-৬০ মৌসুমে কানপুরে গ্রীন পার্ক স্টেডিয়ামে সফরকারী অস্ট্রেলিয়ার বিপক্ষে স্মরণীয় ক্রীড়াশৈলী প্রদর্শন করেন তিনি। দ্বিতীয় টেস্টের প্রথম ইনিংসে তাঁর বোলিং পরিসংখ্যান ছিল ৯/৬৯। অন্য উইকেটটি পেয়েছিলেন চান্দু বোর্দে। দ্বিতীয় ইনিংসে আরও পাঁচ উইকেট পান ও দলকে ১১৯ রানের জয় এনে দেন। এটিই অস্ট্রেলিয়ার বিপক্ষে ভারতের প্রথম টেস্ট জয় ছিল। প্যাটেলের টেস্টে ১৪/১২৪ যে কোন ভারতীয় বোলারের ক্ষেত্রে সেরা টেস্ট বোলিং ছিল। প্রায় ৩০ বছর পর নরেন্দ্র হিরওয়ানি তাঁর এ রেকর্ডকে ম্লান করে দেন। প্যাটেলের ইনিংসে ৯/৬৯ বোলিং পরিসংখ্যানের প্রায় চল্লিশ বছর পর অনিল কুম্বলে করেন ১০/৭৪। ঐ সিরিজে তিনি ১৯ উইকেট নিয়ে ভারতীয় বোলারদের মধ্যে শীর্ষে অবস্থান করেন। এরপর সিরিজের আরও দুই টেস্টে অংশ নেন। মাত্র পাঁচ উইকেট পান তিনি যা তাঁর শেষ টেস্ট ছিল।


title: হাসিবুল হোসেন

text: টেস্ট ক্রিকেটে গড়পড়তা সাফল্য পেয়েছেন তিনি। সমগ্র খেলোয়াড়ী জীবনে পাঁচ টেস্টে অংশ নিলেও ইনিংসে কখনো দুইয়ের অধিক উইকেট পাননি। ভারতের বিপক্ষে বাংলাদেশের টেস্ট ক্রিকেটের ইতিহাসের প্রথম টেস্ট খেলায় অংশ নেন। দ্বিতীয় ইনিংসে সদাগোপান রমেশকে বোল্ড করে স্বান্তনাসূচক প্রথম টেস্ট উইকেট পান তিনি। দেশের অন্যতম ফাস্ট বোলার হিসেবে বেশ কয়েক বছর দলের নিয়মিত সদস্য ছিলেন। খেলোয়াড়ী জীবনের শেষদিকে আঘাতপ্রাপ্তি ও বোলিংয়ে ছন্দ হারানোর ফলে তার বোলিংয়ের কার্যকারিতা কমে যায়। ফলে ২০০৩ সালে নিয়মিত সদস্যের মর্যাদা হারান। কিন্তু, ডিসেম্বর, ২০০৪ সালে ঢাকায় অনুষ্ঠিত ওডিআইয়ে ভারতের বিপক্ষে আকস্মিকভাবে অংশগ্রহণের সুযোগ পান। কিন্তু ভারতীয় উদ্বোধনী ব্যাটসম্যান বীরেন্দ্র শেওয়াগের নতুন বলে প্রতি আক্রমণের শিকার হন তিনি। মাত্র ৬ ওভার বোলিং করে ৫৩ রান দিয়ে কোন উইকেট লাভে ব্যর্থ হন তিনি।


title: মুস্তাফিজুর রহমান

text: মুস্তাফিজুর তার প্রথম দুইটি ওডিআইয়ে ৫/৫০ ও ৬/৪৩ লাভ করেন। তার এ ক্রীড়ানৈপুণ্যে ওডিআইয়ের ইতিহাসেব যে-কোন বোলারের তুলনায় সেরা। তার এ অসম্ভব বোলিংয়ের ফলে ২০১১ সালে জিম্বাবুয়ের ব্রায়ান ভিটোরি’র বাংলাদেশের বিপক্ষে ৫/৩০ ও ৫/২০ ম্লান হয়ে যায়। ভারতকে তিনি তৃতীয়বার ২০০ বা তার নিচে রান তুলতে বাধ্য করান। এরফলে বাংলাদেশ পঞ্চমবারের মতো ভারতের বিপক্ষে জয় পায়। এ জয়ে বাংলাদেশ আইসিসি র‌্যাঙ্কিংয়ে ৯৩ পয়েন্ট নিয়ে ৭ম স্থানে উত্তরণ ঘটায়। দ্বিতীয় ওডিআইয়ে মুস্তাফিজুরের ৬/৪৩ বোলিং পরিসংখ্যান বাংলাদেশী বোলারদের মধ্যে তৃতীয় সেরা। তার পূর্বে মাশরাফি বিন মর্তুজা ৬/২৬ (ব কেনিয়া, ২০০৬) ও রুবেল হোসেন ৬/২৬ (ব নিউজিল্যান্ড, ২০১৩) রয়েছেন।


title: কুলদীপ যাদব

text: কুলদীপ যাদব (জন্ম: ১৪ ডিসেম্বর, ১৯৯৪) একজন ভারতীয় ক্রিকেটার। তিনি উত্তরপ্রদেশের রাজ্য ক্রিকেট দলের পক্ষে ক্রিকেট খেলেন। তিনি ধীর গতির বামহাত চায়নাম্যান বোলার, হিসকবে ২০১৪ সালের আইসিসি-এর অনুর্ধ ১৯ ক্রিকেট বিশ্বকাপে ভারতের অনুর্ধ ১৯ দলের জন্য ক্রিকেট খেলেছিলেন যেখানে তিনি স্কটল্যান্ডের বিপক্ষে হ্যাটট্রিক করেছিলেন।


title: কলকাতা ডার্বি

text: ভারতের আন্তর্জাতিক ফুটবল খেলোয়ার বাইচুং ভুটিয়া ডার্বি ম্যাচে (১৯ গোল - ১৩ ইস্ট বেঙ্গল এবং ৬ মোহন বাগানের জন্য) সবচেয়ে বেশি গোল করেছেন এবং উভয় ক্লাবের প্রতিনিধিত্ব করে শহর ফুটবল বিভেদ সরে যায়। ২০০৭ সালের ডার্বি (ইস্ট বেঙ্গের পক্ষ থেকে) এর হ্যাট্রিকটি তাকে ২০০৯ সালে নাইজেরিয়ান এদেহ চিডি (মোনন বাগানের পক্ষে) করার জন্য তৃতীয় খেলোয়াড় বানিয়েছিলেন, যিনি চতুর্থ খেলোয়াড় হ্যাটট্রিকের জন্য হিট কৌশলের পুরস্কার পান। কলকাতা ডার্বি আমিনো দেব ৫ ই সেপ্টেম্বর, ১৯৩৪ সালে দরবারঙ্গ শিল্ডে এই ডারিতে একটি হ্যাটট্রিক সহ ৪ গোল করে এবং ফুটবলার মোহন বাগানে ৪-১ ব্যবধানে জয়ী হন। একটি ডার্বি মধ্যে দ্রুততম লক্ষ্য মোহাম্মদ আকবর দ্বারা স্কোর ছিল। ১৯৭৬ সালের ২৪ জুলাই মোহন বাগানের সঙ্গে ইস্ট বেঙ্গের ১-০ গোলে পরাজিত করে মোহাম্মদ আকবরের ১৭ সেকেন্ডে গোল করে গোল করে।


title: অমিত মিশ্র

text: ইন্ডিয়ান প্রিমিয়ার লীগের শুরু থেকে পরবর্তী পাঁচ বছরে অনুষ্ঠিত প্রতিযোগিতাগুলোয় ধারাবাহিকভাবে উইকেট সংগ্রহকারীর ভূমিকায় অবতীর্ণ হন অমিত। এছাড়াও, দলের প্রয়োজনে নিচের সারির ব্যাটসম্যান হিসেবেও গুরুত্বপূর্ণ অবদান রেখেছেন। ১৭ এপ্রিল, ২০১৩ তারিখে আইপিএলের ৬ষ্ঠ আসরে সানরাইজার্স হায়দরাবাদের সদস্য হিসেবে পুনে ওয়ারিয়র্স ইন্ডিয়ার বিপক্ষে হ্যাট্রিক করেন। এরফলে আইপিএলের ইতিহাসে তিনিই প্রথম বোলার হিসেবে তিনটি হ্যাট্রিকলাভের সৌভাগ্য অর্জন করেন। তন্মধ্যে ২০০৮ সালে দিল্লি ডেয়ারডেভিলসের পক্ষে ডেকান চার্জার্সের বিপক্ষে ১ম এবং ২০১১ সালে ডেকান চার্জার্সের হয়ে কিংস ইলাভেন পাঞ্জাবের বিপক্ষে ২য় হ্যাট্রিকটি করেন।


title: এক টেস্টের বিস্ময়কারী

text: খুবই স্বল্পভাবে এ পরিভাষাটি একাধিক টেস্টে অংশগ্রহণকারী খেলোয়াড়দের ক্ষেত্রেও ব্যবহৃত হয়ে থাকে। কিন্তু তারা কেবলমাত্র একটি টেস্টে একবারই খুবই উল্লেখযোগ্য সফলতা লাভ করেছিলেন। উদাহরণস্বরূপ: ভারতীয় বোলার নরেন্দ্র হিরওয়ানি জানুয়ারি, ১৯৮৮ সালে সফরকারী ওয়েস্ট ইন্ডিজের বিপক্ষে মাদ্রাজে অনুষ্ঠিত চতুর্থ টেস্টে ৮/৬১ ও ৮/৭৫ পেয়েছিলেন। এছাড়াও, অস্ট্রেলীয় বোলার বব ম্যাসি জুন, ১৯৭২ সালে লর্ডসে ইংল্যান্ডের বিপক্ষে অনুষ্ঠিত দ্বিতীয় টেস্টে ৮/৮৪ ও ৮/৫৩ পেয়েছিলেন। তাঁরা প্রত্যেকেই তাঁদের অভিষেক টেস্টের উভয় ইনিংসে আট উইকেট করে পেলেও পরবর্তীকালে খেলায় ধারাবাহিকতা রক্ষা করতে পারেননি।


title: একদিনের আন্তর্জাতিক ক্রিকেটে হ্যাট্রিকের তালিকা

text:
সর্বশেষ হ্যাট্রিকটি করেছেন - শ্রীলঙ্কার বামহাতি লেগ-ব্রেক বোলার ওয়ানিদু হাসারাঙ্গা। তিনি সফরকারী জিম্বাবুয়ের বিপক্ষে ২ জুলাই, ২০১৭ তারিখে গালের গালে আন্তর্জাতিক স্টেডিয়াম-এ কৃতিত্ব প্রদর্শন করেন।
৪২টি হ্যাট্রিকের মধ্যে পাকিস্তান ও শ্রীলঙ্কার বোলাররাই যৌথ দলগতভাবে ৮টি হ্যাট্রিক করে দলীয়ভাবে রেকর্ড গড়ে। একমাত্র বোলার হিসেবে তিনবার হ্যাট্রিক করেন শ্রীলঙ্কার লাসিথ মালিঙ্গা। এছাড়া দু'টি করে হ্যাট্রিক করেন - পাকিস্তানের ওয়াসিম আকরাম ও সাকলাইন মুশতাক এবং শ্রীলঙ্কার চামিন্দা ভাস। হ্যাট্রিক লাভকারী বোলাররা প্রায় সবাই ফাস্ট বোলার হিসেবে থাকলেও ব্যতিক্রম হিসেবে মাত্র ছয়জন স্পিনার এ বিরল রেকর্ড অর্জনে নিজেদের সম্পৃক্ত করতে সমর্থ হয়েছেন। তারা হলেন - পাকিস্তানের সাকলাইন মুশতাক, জিম্বাবুয়ের প্রসপার উতসেয়া, দক্ষিণ আফ্রিকার জেপি ডুমিনি, শ্রীলঙ্কার ওয়ানিদু হাসারাঙ্গা এবং অন্যজন দুইজন - বাংলাদেশের শীর্ষ তারকা বোলার আব্দুর রাজ্জাক ও তাইজুল ইসলাম। শ্রীলঙ্কার চামিন্দা ভাস যে-কোন স্তরের ক্রিকেটে খেলা শুরুর প্রথম ৩ বলে ৩ উইকেট নিয়ে অবিশ্বাস্য নজির স্থাপন করেন। ২০০৩ বিশ্বকাপ ক্রিকেটে বাংলাদেশের বিরুদ্ধে এ রেকর্ড গড়েন।


title: ক্রিকেট বিশ্বকাপ

text: বিশ্বকাপ ক্রিকেট প্রতিযোগিতায় এ পর্যন্ত ৯ বার হ্যাট্রিক হয়েছে। ১৯৮৭ সালের বিশ্বকাপ ক্রিকেটে প্রথমবারের মতো হ্যাট্রিক করেন ভারতের চেতন শর্মা। গ্রুপ-পর্বে নিউজিল্যান্ডের কেন রাদারফোর্ড, ইয়ান স্মিথ এবং ইয়ান চ্যাটফিল্ডকে ৪২ ওভারের শেষ তিন বলে আউট করে তিনি এ কীর্তি গড়েন। সর্বশেষটি করেছেন দক্ষিণ আফ্রিকার জেপি ডুমিনি শ্রীলংকার বিরুদ্ধে ২০১৫ সালের বিশ্বকাপ ক্রিকেটে। এছাড়াও, ২০০৭ সালে অনুষ্ঠিত বিশ্বকাপে দক্ষিণ আফ্রিকার বিরুদ্ধে এবং যে-কোন ওডিআইয়ের ১ম ব্যক্তি হিসেবে পরপর ৪ বলে ৪ জন ব্যাটসম্যানকে আউট করে দূর্লভ কৃতিত্বেরও অধিকারী হন মালিঙ্গা। লাসিথ মালিঙ্গাই একমাত্র বোলার যিনি দু'টি বিশ্বকাপে হ্যাট্রিক করেছেন।


title: ২০০৩ ক্রিকেট বিশ্বকাপ

text: ভারতীয় অধিনায়ক সৌরভ গাঙ্গুলী টসে জয়ী হয়ে অস্ট্রেলিয়া দলকে ব্যাটিংয়ের জন্যে আমন্ত্রণ জানান। তিনি পূর্বদিনের বৃষ্টি ও শিশিরস্নাত অবস্থায় পীচের সুবিধা নেবার আশা করেছিলেন। কিন্তু ওয়ান্ডেরার্স স্টেডিয়ামের পীচের সুবিধা নিয়ে অস্ট্রেলিয়ার উদ্বোধনী ব্যাটসম্যানদ্বয় ভারতীয় বোলারদের উপর চড়াও হয়ে চমৎকার সূচনা করেন। অ্যাডাম গিলক্রিস্ট ও ম্যাথিউ হেইডেনের ১৪ ওভারে ১০৫ রান উঠায় সৌরভ গাঙ্গুলী অপ্রত্যাশিতভাবে স্পিনারদেরকে ডেকে আনেন। এতে সাফল্যও পান তিনি। হরভজন সিংয়ের বলে সুইপ শট নিতে গিয়ে গিলক্রিস্ট উইকেট হারান। এরপর হেইডেনও আউট হলে দলের রান দাঁড়ায় ২ উইকেটে ১২৫। এরপর অসি অধিনায়ক রিকি পন্টিং এবং ড্যামিয়েন মার্টিন জুটি ৩০.১ ওভারে ২৩৪ করেন যা একদিনের ক্রিকেটে অস্ট্রেলিয়ার রেকর্ডবিশেষ। শেষ ১০ ওভারে দলটি ১০৯ রান করেছিল।


title: গোলাম মুহাম্মদ তার্জি

text: সর্দার গোলাম মুহাম্মদ খান তার্জি (জন্ম:কান্দাহার, এপ্রিল ৩০, ১৮৩০ খ্রিস্টাব্দ – ১৯০০/১৯০১) কান্দাহার এবং বেলুচিস্তান এর রাজা ছিলেন। তার পিতা সর্দার দিল খান এবং দাদা সর্দার পানিদা খান মুহাম্মাদিজি। তিনি পশতুন সৈন্য এবং কবি ছিলেন এবং সাথে সাথে আফগানিস্তানের সামরিক নেতা ছিলেন। তাকে তার ঐতিহ্যগত পারিবারিক নাম তার্জি উদ্ভাবনের জন্য কৃতিত্ব দেওয়া হয়। এই উপাধিটি আফগানিস্তানের ইতিহাসে গুরুত্বপূর্ণ ভূমিকা পালন করে।


title: ইব্রাহিম ইবনে আদহাম

text:
ইব্রাহিম ইবনে আদহাম (); খ্রিস্টাব্দ ৭১৮ - খ্রিস্টাব্দ ৭৮২ ) ইব্রাহিম বলখি নামেও পরিচিত,আফগানিস্তানের প্রখ্যাত সুফি সাধকদের মধ্যে অন্যতম।
তার সুফি হয়ে উঠার গঠনা সুফি লোককাহিনীতে একটি জনপ্রিয় কাহিনী। গৌতম বুদ্ধের ন্যায় তিনিও রাজকুমার হওয়া সত্ত্বেও নিজের তরবারি ত্যাগ করে সুফি সাধকের জীবন বেছে নেন।
সুফি সাহিত্যে ইব্রাহিম বলখির অসংখ্য নন্যায়পরায়ণ কাজের বর্ণনা পাওয়া যায় এবং তার নিরহঙ্কার জীবনধারা যা তার পূর্ববর্তী বলখির (এটি বুদ্ধ ধর্মেরও প্রাথমিক কেন্দ্র ছহল) রাজার জীবনধারাা সাথে সম্পূর্ণ ভিন্ন ছিল তারও বর্ণনা রয়েছে।
আবু নঈমের বর্ণনা মতে, ইব্রাহিম বলখি সুফি সাধনার ক্ষেত্রে নীরবতা ও ধ্যানের গুরুত্বের উপর জোর প্রদান করতেন।
জালাল উদ্দিন রুমি তার বিখ্যাত গ্রন্থ মসনবি শরীফে ইব্রাহিম বলখির কাহিনী ব্যাপকভাবে বর্ণনা করেছেন। ইব্রাহিম বলখির সবচেয়ে বিখ্যাত শিষ্যের নাম হল শাকিক আল-বলখি (মৃত্যু:৮১০ খ্রিস্টাব্দ)


title: মিশরের প্রথম রাজবংশ

text: প্রথম রাজবংশের ফারাওদের ক্রমতালিকা সম্বন্ধে আজ ঐতিহাসিকরা অনেকটাই নিশ্চিত। এই রাজবংশের প্রথম ফারাও ছিলেন মেনেস অথবা নারমের, শেষ শাসক ছিলেন কা। এই বংশের আটজন নৃপতির কথা জানতে পারা যায়। এঁদের সকলেই আবিডোসে সমাধিস্থ হন। এই রাজবংশের প্রায় শেষ পর্যন্ত ঐতিহ্যানুসারে রাজার মৃত্যুর পর তাঁর নিকটাত্মীয় ও বিশ্বস্ত কর্মচারীদেরও রাজার সাথেই সমাধিস্থ করা হত। রাজার কবরের পাশেই ছোট ছোট বর্গাকার কবরে রাজার সমাধিস্থলেই তাদেরও স্থান হত।


title: ওয়ারিশ আলি মির্জা খান

text: সৈয়দ ওয়ারিশ আলি মির্জা খান বাহাদুর (১৪ই নভেম্বর, ১৯০১ - ১৯৬৯) ছিলেন মুর্শিদাবাদের শেষ নবাব। তিনি তাঁর পিতা নবাব সৈয়দ ওয়াসিফ আলি মির্জা খানের উত্তরসূরি ছিলেন। তিনি দশ বছর (১৯৫৯-৬৯) রাজত্ব করেন। ১৯৬৯ সালে মৃত্যুকালে তিনি তিন পুত্র রেখে যান। কিন্তু উত্তরসূরি সংক্রান্ত স্পষ্ট নির্দেশ না থাকায়, তাঁর মৃত্যুর সঙ্গে সঙ্গেই মুর্শিদাবাদের নবাবের পদটি বিলুপ্ত হয়।


title: আফগানিস্তান

text: ১৭৪৭ সালে আহমদ শাহ দুররানি কান্দাহার শহরকে রাজধানী করে এখানে দুররানি সাম্রাজ্যের পত্তন করেন । তখন থেকে ১৯৭৩ সাল পর্যন্ত আফগানিস্তান একটি রাজতন্ত্র ছিল। এরই মাঝে দেশের রাজধানী কান্দাহার থেকে কাবুলে স্থানান্তরিত করা হয় এবং দেশটি প্রতিবেশী রাষ্ট্রগুলির কাছে অনেক অঞ্চল হারায়। ১৯শ শতকে দেশটি ব্রিটিশ ভারতীয় সাম্রাজ্য ও রুশ সাম্রাজ্যের মধ্যে এক বিরাট খেলার মধ্যবর্তী ক্রীড়ানক রাষ্ট্রে পরিণত হয়। ১৯৭৩ সালে একটি সামরিক অভ্যুত্থানে সামরিক অফিসারেরা রাজার পতন ঘটান এবং একটি প্রজাতন্ত্র গঠন করেন। ১৯১৯ সালে তৃতীয় ব্রিটিশ-আফগান যুদ্ধশেষে আফগানিস্তান দেশটি ব্রিটেন থেকে সম্পূর্ণ স্বাধীনতা লাভ করে। ১৯৭০-এর দশকের শেষের দিকে আফগানিস্তানে এক দীর্ঘ রক্তক্ষয়ী গৃহযুদ্ধ শুরু হয়। গৃহযুদ্ধে হস্তক্ষেপের অভিপ্রায়ে ১৯৭৯ সালে সোভিয়েত ইউনিয়ন আফগানিস্তান আক্রমণ করে এবং সোভিয়েত-আফগান যুদ্ধ শুরু হয়। ১৯৮৯ সালে সোভিয়েতরা আফগানিস্তান থেকে সৈন্য প্রত্যাহার করে নেয় এবং এর সাথে সাথে দেশটিতে আবার গৃহযুদ্ধ শুরু হয়ে যায়। ১৯৯৬ সালে তালেবান নামের একটি মুসলিম মৌলবাদী গোষ্ঠী কাবুলের দখল নেয়। তালেবান সন্ত্রাসবাদী দল আল-কায়েদাকে আফগানিস্তানে আশ্রয় দেয়। ১১ই সেপ্টেম্বর, ২০০১-এর সন্ত্রাসী হামলার পর মার্কিন যুক্তরাষ্ট্র আফগানিস্তান আক্রমণ করে এবং ২০০১-এর শেষে তালেবানদের উৎখাত করে। ২০০৪ সালে আফগানিস্তানের সংবিধান নতুন করে লেখা হয় এবং একটি রাষ্ট্রপতি-ভিত্তিক গণতান্ত্রিক সরকারব্যবস্থা চালু হয়।


title: মোহাম্মদ রেজা পাহলভি

text: মোহাম্মদ রেজা শাহ পাহলভী ( ; জন্ম: ২৬ অক্টোবর, ১৯১৯ - মৃত্যু: ২৭ জুলাই, ১৯৮০) তেহরানে জন্মগ্রহণকারী ইরানের শেষ রাজা ছিলেন। ১১ ফেব্রুয়ারি, ১৯৭৯ তারিখে ইসলামিক বিপ্লবের ফলে তিনি ক্ষমতাচ্যুত হন। তিনি শাহানশাহ (সম্রাট বা রাজাদের রাজা) পদবী ধারণ করেন। এছাড়াও, আরিয়ামের, বোজর্গ আর্তেশতারান পদবীও তিনি লাভ করেন। ইরান সাম্রাজ্যের দ্বিতীয় ও পাহলভী পরিবারের সর্বশেষ সম্রাট ছিলেন তিনি।


title: গুল আগা শিরজ়াই

text: পরে তাঁর বাবাকে হত্যা করা হয় এবং তিনি তার শেষ নাম হিসেবে শিরজাই (পশতুতে "সিংহের পুত্র") যোগ করেন। তিনি বারাকজাই উপজাতির একজন অতি পরিচিত পশতুন। তাঁর পিতা স্থানীয়ভাবে হাজী লতিফ সাগবান নামে পরিচিত ছিলেন, ("সাগবান" শব্দটি "সারমেয় যোদ্ধা"-এর জন্য ব্যবহৃত হয়), যিনি দক্ষিণ আফগানিস্তানে সুপরিচিত সারমেয় যোদ্ধা ছিলেন। ১৯৯২ সালে পিডিপিএ সরকারের  পর, শিরজাই কান্দাহারের রাজ্যপাল হিসেবে দায়িত্ব পালন করেন। তালিবানদের কান্দাহারে জয়লাভ শুরু হওয়ার আগে সেপ্টেম্বর ১৯৯৪ পর্যন্ত, তিনি আফগানিস্তানের বাইরে অন্যতম যুদ্ধবাজ প্রধান হিসেবে পরিচিত ছিলেন। শিরজাই রাজ্যপাল হিসাবে তার পদ থেকে পদত্যাগ করেন এবং ২০০১ সালের শেষ পর্যন্ত আত্মগোপন করেছিলেন।


title: আফগানিস্তানের বাদশাহদের তালিকা

text: এই পাতাটি আফগানিস্তানের রাজসিক রাষ্ট্র প্রধানদের একটি তালিকা। ১৭০৯ খ্রিষ্টাব্দে মীরওয়াইস হুতাক ও তার কান্দাহারের উপজাতীয় নেতারা নিজেদের অঞ্চলকে মোগল ও পারস্য শাসন থেকে মুক্ত করেন। মীরওয়াইস একটি বিশাল দুর্গ নির্মাণ করেন এবং কান্দাহার শহরকে হুতাক সাম্রাজ্যের রাজধানী হিসেবে গড়ে তোলেন। দীর্ঘ যুদ্ধের পর দুররানি সাম্রাজ্য তাদের স্থলে ক্ষমতায় আসে। ১৭৪৭ খ্রিষ্টাব্দে আহমেদ শাহ দুররানি এই সাম্রাজ্য প্রতিষ্ঠা করেছিলেন। আহমেদ শাহ দুররানি জাতির পিতা হিসেবে গণ্য হন। এছাড়াও মীরওয়াইস হুতাককে দাদা হিসেবে গণ্য করা হয়। মুহাম্মদ জহির শাহ আফগানিস্তানের শেষ বাদশাহ।


title: আহোম রাজবংশ

text: তৃতীয় অহোম রাজা চুবিন্‌ফা (১২৮১-১২৯৩) অহোমের অভিজাত সাতটা বংশকে "সাতঘরীয়া অহোম" নাম দেন। এর প্রথম বংশ ছিল রাজার। দ্বিতীয় ও তৃতীয় বংশ ছিল ক্রমে বুঢ়াগোহাঁই ও বরগোহাঁইর। শেষের চারটি বংশ ছিল অহোম পুরোহিতের। চুখ্রাম‌ফা (১৩৩২-১৩৬৪) আপাত উত্তরাধিকারীর জন্য সংরক্ষিত উপাধি "চারিং রাজা" আরম্ভ করে। প্রথম চারিং রাজা ছিলেন চুখ্রাম্‌ফার অর্দ্ধ ভ্রাতা ও কামতা কুঁয়রী রজনীর পুত্র চাও পুলা। চুহুংমুং দিহিঙীয়া রাজা (১৪৯৭-১৫৩৯) পূর্বের রাজার বংশধরদেরকে ভিন্ন ভিন্ন স্থানে থাপে গিয়ে পরে অহোমের সাতটা রাজকীয় ফৈদ হয়ে পড়ে: "চারিঙীয়া", "টিপমীয়া", "দিহিঙীয়া", "চামগুরীয়া", "টুংখুঙীয়া", "পর্বতীয়া" ও "নামরূপীয়া"। গদাধর সিংহ (১৬৮১-১৬৯৬) টুংখুঙীয়া ফৈদর শাসনের পাতনি মেলে ও অহোম সাম্রাজ্যর শেষ দিন পর্যন্ত তাঁরা রাজত্ব করেন।


title: দোস্ত মুহাম্মদ খান (আফগানিস্তানের আমির)

text: দোস্ত মুহাম্মদ খান (ফার্সি: دوست محمد خان, পশতু: دوست محمد خان, ২৩ ডিসেম্বর ১৭৯৩ – ৯ জুন ১৮৬৩) ছিলেন আফগানিস্তানের বারাকজাই রাজবংশের প্রতিষ্ঠাতা এবং আফগানিস্তানের আমির। দুররানি রাজবংশের পতনের পর তিনি আফগানিস্তানের আমির হন। ১৮২৬ থেকে ১৮৩৯ এবং ১৮৪৫ থেকে ১৮৬৩ এই দুই মেয়াদে তিনি আমিরের দায়িত্বপালন করেছেন। তিনি জাতিগতভাবে একজন পশতুন ছিলেন। তিনি তার পিতা এবং বারাকজাই গোত্রের প্রধান সর্দার পায়েন্দা খানের একাদশ পুত্র। পায়েন্দা খান ১৭৯৯ খ্রিষ্টাব্দে জামান শাহ দুররানি কর্তৃক নিহত হয়েছিলেন। দোস্ত মুহাম্মদ খানের দাদা ছিলেন হাজি জামাল খান।


title: ভারতীয় জাতীয় কংগ্রেস (অর্গানাইজেশন)

text: ভারতীয় জাতীয় কংগ্রেস (অর্গানাইজেশন) বা কংগ্রেস (ও) ছিল ভারতের একটি রাজনৈতিক দল। ভারতের প্রাক্তন প্রধানমন্ত্রী ইন্দিরা গান্ধী ভারতীয় জাতীয় কংগ্রেস নেতৃত্বের সঙ্গে মতবিরোধের পরিপ্রেক্ষিতে দলত্যাগ করে ভারতীয় জাতীয় কংগ্রেস (আর) বা কংগ্রেস (আর) দল গঠন করেন। নবগঠিত কংগ্রেস (আর) লোকসভা ও হিন্দি বলয়ের কয়েকটি রাজ্যে সংখ্যাগরিষ্ঠতা অর্জন করলে ভারতের নির্বাচন কমিশন এই দলটিকেই প্রকৃত কংগ্রেসের মর্যাদা দেয়। কংগ্রেস (ও) দলটি ‘পুরনো কংগ্রেস’ নামে পরিচিত ছিল। কামরাজ ও মোরারজি দেশাই কংগ্রেস (ও) দলের নেতা ছিলেন। এই দলের বিরোধিরা দলটিকে ‘সিন্ডিকেট’ বলে উল্লেখ করতেন।


title: রাম নাথ কোবিন্দ

text: শ্রী রামনাথ কোবিন্দ রাষ্ট্রীয় স্বয়ংসেবক সঙ্ঘ এর স্বয়ংসেবক ছিলেন। ১৯৯১ সালে তিনি ভারতীয় জনতা পার্টির সদস্য হন। ১৯৯৮-২০০২ সময়কালে তিনি বিজেপি দলিত মোর্চার ও সর্বভারতীয় কোলি সমাজের সভাপতি পদে নিযুক্ত থাকেন। তিনি বিজেপির জাতীয় মুখপাত্রও ছিলেন। দেরাপুরে তাঁর পৈত্রিক ভিটেবাড়ি তিনি রাষ্ট্রীয় স্বয়ংসেবক সঙ্ঘ দলকে দান করেন। ১৯৯৪ সালের এপ্রিল মাসে রামনাথ কোবিন্দ রাজ্যসভার এমপি নির্বাচিত হন। মার্চ ২০০৬ পর্যন্ত একনিষ্ঠ ভাবে তিনি দলিত সম্প্রদায়ের জন্য উন্নতিমূলক কাজে নিযুক্ত ছিলেন। স্বরাষ্ট্র, পেট্রোলিয়াম ও প্রাকৃতিক গ্যাস, সামাজিক ন্যায় বিচার - প্রভৃতি ক্ষেত্রে তিনি দৃষ্টান্ত মূলক কাজ করেছেন। তিনি লখনউর ড. বি আর আম্বেদকার ইউনিভার্সিটির ও আইআইএম কোলকাতারপরিচালন বোর্ডের সদস্য ছিলেন অক্টোবর ২০০২ পর্যন্ত। ৮ই আগস্ট ২০১৫ সালে তৎকালীন রাষ্ট্রপতি প্রতিভা দেবীসিংহ পাটিল রামনাথ কোবিন্দকে বিহারের রাজ্যপাল নিযুক্ত করেন। ১৬ই আগস্ট ২০১৫ তে পাটনা হাইকোর্টের প্রধান বিচারপতি ইকবাল আহমেদ আনসারী তাঁকে রাজ্যপালের শপথ বাক্য পাঠ করান।


title: ভারতের সাধারণ নির্বাচন, ২০১৪

text: রাজনৈতিক নেতা বা রাজনীতিবিদ নন, এমন বেশ কয়েকজন বিশিষ্ট ব্যক্তিত্ব এই নির্বাচনে বিভিন্ন রাজনৈতিক দলের হয়ে প্রতিদ্বন্দ্বিতা করছেন। এঁদের মধ্যে উল্লেখযোগ্য: মহম্মদ কাইফ (কংগ্রেস), রবি কিষান (কংগ্রেস), নন্দন নিকালনি (কংগ্রেস), গুল পনাগ (আপ), মুনমুন সেন (তৃণমূল কংগ্রেস), দেব (তৃণমূল কংগ্রেস), ভাইচুং ভুটিয়া (তৃণমূল কংগ্রেস), বিশ্বজিৎ চট্টোপাধ্যায় (তৃণমূল কংগ্রেস), ইন্দ্রনীল সেন (তৃণমূল কংগ্রেস), পরেশ রাওয়াল (বিজেপি), কিরণ খের (বিজেপি), পি. সি. সরকার, জুনিয়র (বিজেপি), বাবুল সুপ্রিয় (বিজেপি), পবন কল্যাণ (জনসেনা পার্টি), কামাল রাশিদ খান (সমাজবাদী পার্টি), মহেশ মঞ্জরেকর (মহারাষ্ট্র নবনির্মাণ সেনা), রাখি সাওয়ান্ত (রাষ্ট্রীয় আম পার্টি), জাভেদ জাফেরি (আপ), বাপ্পি লাহিড়ি (বিজেপি) ও জেনারেল বিজয়কুমার সিংহ (বিজেপি)।


title: রাষ্ট্রীয় সমাজবাদী কংগ্রেস

text:
রাষ্ট্রীয় সমাজবাদী কংগ্রেস (আরএসসি) ছিল ভারতের পশ্চিমবঙ্গ রাজ্যের একটি রাজনৈতিক দল। ১৯৮৬ থেকে ১৯৮৯ সাল পর্যন্ত এই দলটির অস্তিত্ব ছিল। কংগ্রেস নেতা তথা ভারতের বর্তমান রাষ্ট্রপতি প্রণব মুখোপাধ্যায় ইন্দিরা গান্ধীর মৃত্যুর পর ভারতীয় জাতীয় কংগ্রেস নেতৃত্বের সঙ্গে মতবিরোধের পরিপ্রেক্ষিতে এই দল প্রতিষ্ঠা করেছিলেন। প্রণব মুখোপাধ্যায় রাজীব গান্ধীকে ভারতের প্রধানমন্ত্রী পদে নিয়োগের বিরোধী ছিলেন। দলের প্রবীণ নেতা হিসেবে তিনি নিজে ওই পদের দাবিদার ছিলেন এবং উক্ত পদটিতে নিয়োগের ক্ষেত্রে পারিবারিক ঐতিহ্য বজায় রাখার বিরোধিতা করেছিলেন।
প্রধান রাজনৈতিক ব্যক্তিত্বদের দলে আনতে না পেরে এবং নির্বাচনী সাফল্য অর্জন করতে না পেরে আরএসসি ১৯৮৯ সালে ভারতীয় জাতীয় কংগ্রেসের সঙ্গে মিশে যায়। এর প্রধান কারণ ছিলেন প্রণব মুখোপাধ্যায় জননেতা ছিলেন না এবং সেই সময় কোনো নির্বাচনে অংশগ্রহণ করেননি। কংগ্রেসে ফিরে আসার পরে দলে তাঁকে আবার স্বাগত জানানো হয় এবং তিনি দলের শীর্ষ নেতা হিসেবেই গণ্য হন। তারপর থেকে তিনি নেহেরু-গান্ধী পরিবারের অনুগত নেতা হিসেবে নিজের ভাবমূর্তি গড়ে তোলেন।


title: পশ্চিমবঙ্গ বিধানসভা নির্বাচন, ২০১৬

text:
পশ্চিমবঙ্গের শিলিগুড়ি শহরে ভারতের কমিউনিস্ট পার্টি (মার্ক্সবাদী) অশোক ভট্টাচার্যের নেতৃত্বে ভারতীয় জাতীয় কংগ্রেসের সঙ্গে জোট বেঁধে পুর নির্বাচনে জয়লাভ করেন। অশোক ভট্টাচার্য শিলিগুড়ির মহানাগরিক হন। এই সাফল্যের পর ‘শিলিগুড়ি মডেলে’র জনপ্রিয়তা বৃদ্ধি পায়। এরপর উভয় দলের কিছু নেতা বাম-কংগ্রেস জোটের পক্ষে মতপ্রকাশ করেন। কংগ্রেস নেতাদের কিছু বক্তব্য থেকে জল্পনা শুরু হয় যে, পরের বছর বিধানসভা ভোটে তৃণমূল কংগ্রেসকে পরাজিত করার জন্য বাম-কংগ্রেস জোট তৈরি হবে। পরে মুর্শিদাবাদ জেলার আসনগুলি ছাড়া অন্য সব আসনে উভয় দলের মধ্যে ‘আসন সমঝোতা’ হয়। এর ফলে প্রচুর বিতর্ক সৃষ্টি হয় এবং সোশ্যালিস্ট ইউনিটি সেন্টার অফ ইন্ডিয়া (কমিউনিস্ট) ও ভারতের কমিউনিস্ট পার্টি (মার্ক্সবাদী-লেলিনবাদী) বামফ্রন্ট ত্যাগ করে। বামফ্রন্ট ও কংগ্রেসকে নিয়ে ‘বাম গণতান্ত্রিক ধর্মনিরপেক্ষ জোট’ গঠিত হয়। জাতীয়তাবাদী কংগ্রেস পার্টি ও জনতা দল (সংযুক্ত) প্রভৃতি কয়েকটি দলও এই জোটে যোগ দেয়।(ভারতীয় জাতীয় কংগ্রেস+)অন্যান্য
দ্বিতীয় দফায় নির্বাচনে ভোট পড়েছিল ৭৯.৫১%। ২১ এপ্রিল, ২০১৬ তারিখে তৃতীয় দফায় পশ্চিমবঙ্গে ভোট পড়ে ৭৯.২২%।


title: ভারতীয় জাতীয় কংগ্রেস

text: ভারতীয় জাতীয় কংগ্রেস ভারতীয় প্রজাতন্ত্রের একটি জাতীয় রাজনৈতিক দল। এই দল সাধারণভাবে কংগ্রেস নামে পরিচিত। কংগ্রেস দেশের বৃহত্তম রাজনৈতিক দলদুটির একটি (অপর দলটি হল ভারতীয় জনতা পার্টি)। এটি বিশ্বের বৃহত্তম ও অন্যতম প্রাচীন রাজনৈতিক সংগঠন। ভারতীয় রাজনীতিতে এই আধুনিক উদারনীতিবাদী দলটিকে মধ্য-বামপন্থী বলে বিবেচনা করা হয়। ১৮৮৫ সালে থিওজোফিক্যাল সোসাইটির কিছু "অকাল্ট" সদস্য কংগ্রেস প্রতিষ্ঠা করেন। এঁরা হলেন অ্যালান অক্টোভিয়ান হিউম, দাদাভাই নওরোজি, দিনশ এদুলজি ওয়াচা, উমেশচন্দ্র বন্দ্যোপাধ্যায়, সুরেন্দ্রনাথ বন্দ্যোপাধ্যায়, মনমোহন ঘোষ, মহাদেব গোবিন্দ রানাডে ও উইলিয়াম ওয়েডারবার্ন প্রমুখ। ভারতের স্বাধীনতা আন্দোলনে জাতীয় কংগ্রেস নেতৃত্ব দান করেছিল। ১৯৪৭ সালে ভারত স্বাধীনতা অর্জন করলে, কংগ্রেস দেশের প্রধান রাজনৈতিক দলে পরিণত হয়। সেই থেকে মূলত নেহেরু-গান্ধী পরিবারই কংগ্রেসকে নেতৃত্ব দান করতে থাকেন।


title: উমেশচন্দ্র বন্দোপাধ্যায়

text: ১৮৮৫ সালে ২৮ ডিসেম্বর থেকে ৩১ ডিসেম্বর পর্যন্ত্য তিনি মুম্বাইতে অনুষ্ঠিত ভারতীয় জাতীয় কংগ্রেসের প্রথম অধিবেশনের সভাপতিত্ব করেন, যে সভায় ৭২ জন সদস্য উপস্থিত ছিলেন। ১৮৮৬ সালে কলকাতায় অনুষ্ঠিত অধিবেশনে দাদাভাই নওরোজির সভাপতিত্বে তিনি প্রতিটি প্রদেশে কংগ্রেসের স্থায়ী কমিটির গঠনের প্রস্তাব দিয়েছিলেন, যাতে তার কাজ আরও ভালোভাবে সমন্বয় করা যায় এবং এই উপলক্ষ্যে তিনি প্রস্তাব রাখেন, যে কংগ্রেসের উচিত শুধুমাত্র রাজনৈতিক বিষয়গুলোতে নজর সীমাবদ্ধ করা, অন্যান্য সংস্থার উপর সামাজিক সংস্কারের সমস্যার দায়ভার রেখে। ১৮৯২ সালে এলাহাবাদে তিনি আবার ভারতীয় জাতীয় কংগ্রেসের সভাপতি ছিলেন যেখানে তিনি রাজনৈতিক স্বাধীনতার জন্য ভারতের যোগ্যতা প্রমাণ করতে হবে এই অবস্থানকে অস্বীকার করেছিলেন। এরপর তিনি ব্রিটেনে চলে যান এবং প্রিভি কাউন্সিলে প্র্যাকটিস শুরু করেন। তিনি লন্ডনে কংগ্রেসের ব্রিটিশ সমিতি এবং তার জার্নালের অর্থায়ন করেন। ১৮৬৫ সালে দাদাভাই নওরোজি লন্ডন ইন্ডিয়ান সোসাইটি প্রতিষ্ঠা করেন এবং উমেশচন্দ্রকে তার সাধারণ সম্পাদক করা হয়। ১৮৬৬ সালের ডিসেম্বরে, নওরোজি সমিতি বন্ধ করে দিয়ে ইস্ট ইন্ডিয়ান অ্যাসোসিয়েশন গঠন করেন। যখন উমেশচন্দ্র, কংগ্রেসের সভাপতি হন, নওরোজী তার সাথে ছিলেন, তখন ইয়ার্ডলি নর্টন এবং উইলিয়াম ডিগবি লন্ডনে কংগ্রেসের একটি শাখা দ্য কংগ্রেস পলিটিক্যাল এজেন্সি খোলেন। তিনি ক্রোয়েডনে বসবাস করতেন এবং তাঁর জন্মস্থান খিদিরপুরের পরে তাঁর বাসভবনের নামকরণ করেন। ১৮৮৫ সালে ৪ আগস্ট ভারতীয় জাতীয় কংগ্রেসের প্রথম অধিবেশনের সভাপতিত্ব করেন উমেশচন্দ্র। ১৮৯২ সালে লিবারেল পার্টি তাকে ব্যারো-ইন-ফার্নেস আসনের প্রার্থী করে। উমেশচন্দ্রকে পরাজিত করেন চার্লস কায়জার নামক একজন টরি প্রার্থী। একই নির্বাচনে নওরোজী ফিনসবারি কেন্দ্রীয় নির্বাচনী এলাকা জিতেছিলেন এবং তাঁর নিকটতম প্রতিদ্বন্দ্বীকে কেবল ৫ ভোটের অতি অল্প তফাতে পরাজিত করেছিলেন। নওরোজি ব্রিটিশ সংসদের প্রথম ভারতীয় সদস্য হলেন। ১৮৯৩ সালে, নওরোজি, উমেশচন্দ্র এবং বদরুদ্দীন তায়াবজি ইংল্যান্ডের ভারতীয় সংসদীয় কমিটি গঠন করেন।


title: ভারতীয় জাতীয়তাবাদ

text: ভারতের অন্যতম প্রধান রাজনৈতিক দল তথা দীর্ঘ ৪৫ বছরের শাসক দল ভারতীয় জাতীয় কংগ্রেসের রাজনৈতিক চরিত্র মহাত্মা গান্ধী, জওহরলাল নেহেরু ও নেহেরু-গান্ধী পরিবারের সঙ্গে যুক্ত। শেষোক্ত পরিবারের সদস্যরাই স্বাধীনোত্তর ভারতে কংগ্রেসের প্রধান পরিচালক। ১৯৭০-এর দশক পর্যন্ত কংগ্রেস একচ্ছত্রভাবে ভারত শাসন করেছিল। ফলে এই দল ভারতীয় স্বাধীনতা আন্দোলনের উত্তরাধিকার হিসেবে নিজেকে ভারতের স্বাধীনতা, গণতন্ত্র ও একতার রক্ষক বলে প্রচার করার সুযোগ পেয়ছিল। মুসলমানরাও নেহেরুবাদী ধর্মনিরপেক্ষতায় আকৃষ্ট হয়ে কংগ্রেসের অনুগত ছিল। অন্যদিকে ভারতীয় জনতা পার্টি উগ্র জাতীয়তাবাদী চিন্তাভাবনার ধারক ও বাহক। এই দল দেশের সংখ্যাগরিষ্ঠ হিন্দুদের সংস্কৃতির প্রসারের পক্ষপাতী। ভারতীয় জনতা পার্টির জাতীয়তাবাদী আদর্শের সঙ্গে ভারতীয় সীমান্তের নিরাপত্তা, চীন ও পাকিস্তানের স্বার্থবিরোধী কাজ ও দেশের সংখ্যাগরিষ্ঠ হিন্দুদের স্বার্থরক্ষা বিশেষভাবে জড়িত।


title: ভারতের সাধারণ নির্বাচন, ১৯৭১

text: ৪র্থ লোকসভার কার্যকাল চলাকালীন ভারতীয় জাতীয় কংগ্রেস দলে ইন্দিরা গান্ধীর সাথে মোরারজী দেশাই,কামরাজ ইত্যাদি নেতার মধ্যে অন্তর্কলহ দেখা দিয়েছিল। ১৯৬৯ত ইন্দিরা গান্ধীকে দলের থেকে বহিষ্কার করা হয়েছিল; ফলস্বরূপ দল দুই ভাগে বিভাজন হয়েছিল। গরিষ্ঠ সংখ্যক কংগ্রেস সাংসদ ও তৃণমূল সমর্থক গান্ধীর ভারতীয় জাতীয় কংগ্রেসে (আর) যোগ দিয়েছিল ও এই জোট ভারতের নির্বাচনী আয়োগ থেকে মূল কংগ্রেসের উত্তেরাধিকারী বলে অনুমোদন দিয়েছিল। বাকী গান্ধীর বিরোধিতা করা ৩২জন সাংসদকে নিয়ে গঠন করা হয়েছিল। ১৯৭১র নির্বাচনে ইন্দিরা গান্ধী আর কংগ্রেস শক্তিশালী বিজয় লাভ করেছিল ও অর্গানাইজেশন কংগ্রেস তাঁদের অর্ধেক আসন হারিয়েছিল।


title: শরৎ চন্দ্র সিংহ

text:
১৯৪৬ সনে শরৎ চন্দ্র সিংহ ভারতীয় জাতীয় কংগ্রেসের মাধ্যমে রাজনৈতিক প্রবেশ করেন। তিনি বিলাসীপাড়া বিধানসভা সমষ্টি থেকে ১৯৪৬-৫২, ১৯৬২-৬৭, ১৯৭২-৭৮ ও ১৯৮৫ থেকে ১৯৯০ সন পর্যন্ত মোট চারবার অসম বিধান সভায় নির্বাচিত হন। ১৯৭২ সনে তিনি কিছুদিন ইন্দিরা গান্ধীর অন্তবর্তীকালীন মুখ্যমন্ত্রীরুপে নিযুক্তি দেওয়া হয় । পরবর্তী সময়ে তিনি কংগ্রেসের বিভিন্ন পদ যেমন সহকারী সম্পাদক, উপ-সভাপতি, সভাপতি ইত্যাদিতে অধিষ্ঠিত ছিলেন। ইন্দিরা গান্ধী অসমে ঘোষণা করা আপাতকালীন অবস্থার পর তিনি কংগ্রেস সমাজবাদী দলে যোগদান করেন ও ১৯৮৭ সনে তিনি রাষ্ট্রীয় সভাপতি নির্বাচিত হন। মুখ্যমন্ত্রী পদে থাকাকালীন সময়ে তিনি বিভিন্ন সমস্যার সন্মুখীন হন। মেঘালয় অসম থেকে বিভাজন হওয়ার পর রাজ্যের রাজধানী শিলং থেকে দিসপুরে স্থানান্তর করা, রাজ্যের সর্বত্রে অসমীয়া ভাষা প্রতিষ্ঠার জন্য সংঘটিত ১৯৭২ সনের ভাষা আন্দোলন নিয়ন্ত্রণ করা ইত্যাদিই ছিল প্রধান সমস্যা। গুয়াহাটি চিকিৎসা মহাবিদ্যালয় ও বঙাইগাঁও তৈল শোধনাগার প্রতিষ্ঠার ক্ষেত্রে তাঁর ভূমিকা যথেষ্ট ছিল। তিনি রাজ্যের অনুন্নত জন-জাতির বিকাশের জন্য পঞ্চায়তী রাজ ব্যবস্থার প্রচলন করেছিলেন। রাজ্যের আর্থিক অবস্থার উন্নতির জন্য সমবায় খণ্ডের জন্ম দিয়েছিলেন। শারদ পাওয়ার কংগ্রেস দল ত্যাগ করে জাতীয়তাবাদী কংগ্রেস পার্টি গঠন করার পর তিনিও তাঁর সহযোগ করেন ও মৃত্যুর আগ পর্যন্ত অসমে সেই দলকে নেতৃত্ব প্রদান করেন।
২০০৫ সনের ২৫ ডিসেম্বর তারিখে গুয়াহাটিতে নিজ বাসগৃহে শরৎ চন্দ্র সিংহ মৃত্যুবরন করেন।


title: দ্রুত বিপরীত বর্গমূল

text:
সেই সময়ে, ফ্লোটিং পয়েন্ট বিভাজন গুণের তুলনায় সাধারণত ব্যয়বহুল ছিল; দ্রুত বিপরীত বর্গমূল অ্যালগরিদম বিভাগের ধাপটি বাইপ করে, এটির পারফরম্যান্স সুবিধা প্রদান করে। একটি প্রথম-ব্যক্তি শ্যুটার ভিডিও গেম কোয়েক তৃতীয় এরিনা গ্রাফিক গণনাকে দ্রুত গতিতে দ্রুত বাম পাশের রুট অ্যালগরিদম ব্যবহার করে, কিন্তু অ্যালগোরিদমটি কিছু নির্দিষ্ট হার্ডওয়্যার হেড্চাইন্ড শেডারগুলিতে ক্ষেত্র-প্রোগ্রামযোগ্য গেট অ্যারে (FPGA) ব্যবহার করে প্রয়োগ করা হয়েছে।
নিম্নোক্ত কোডটি হল কোয়েক তৃতীয় এরিনা থেকে দ্রুত বিপরীত বর্গমূলের বাস্তবায়ন, সি প্রসেসরের নির্দেশাবলী, কিন্তু যার মধ্যে সেখানে থাকা মূল মন্তব্যও দেওয়া হলো:


title: কোয়ান্টাম অ্যালগোরিদম

text:
সায়মনের এলগরিদম একটি ব্ল্যাক বক্স সমস্যা সমাধান করে যা যেকোন সাধারন এলগরিদমের সমাধান করতে ব্যাখ্যা মূলকভাবে বেশী সময় লাগবে, বাউন্ডেড এর এলগরিদমও। এই এলগরিদম (যা সকল সাধারণ এলগরিদমের চেয়ে এক্সপোনেনশিয়ালি দ্রুত) শরের ফ্যাক্টরিং এলগরিদমের জন্যে প্রেরণাস্বরুপ।
কোয়ান্টাম দশা যাচাই এলগরিদম একটি ঐকিক গেটের আইগেনভেক্টরের আইগেনদশা হিসাব করতে ব্যবহৃত হয় যা দ্বারা আইগেনভেক্টরের সমানুপাতিক কোয়ান্তাম দশা পাওয়া যায় এবং পরিশেষে গেটে প্রবেশাধিকার দেয়। এই এলগরিদম অন্যান এলগরিদমের সাবরুটিন হিসেবে ব্যবহৃত হয়।
শরের এলগরিদম পলনোমিয়াল সময়ে বিচ্ছিন্ন এলগরিদম ও ইন্টিজার ফ্যাক্টরাইজেশন এর সমস্যার সমাধান দেয়, যেখানে সবচেয়ে ভাল সাধারন এলগরিদম সুপার-পলনোমিয়াল সময় নিতে পারে। এটা সেসব কোয়ান্টাম এলগরিদমের একটি যা নন-ব্ল্যাকবক্স সমস্যা পলিনোমিয়াল সময়ে সমাধান করতে পারে।


title: কোয়ান্টাম অ্যালগোরিদম

text:
কোয়ান্টাম এলগরিদমকে এলগরিদমের ব্যবহৃত প্রয়োগকৌশল দ্বারা শ্রেণীকরণ করা যায়। কিছু ব্যবহৃত প্রয়োগকৌশল হল দশার ধাক্কা, দশা যাচাই, কোয়ান্টাম ফুরিয়ার ট্রান্সফর্ম, চূড়া বর্ধিতকরণ ও টপোলজিক্যাল কোয়ান্টাম ক্ষেত্র তত্ত্ব। এছাড়া সমস্যা সমাধানের দিক থেকেও বিভাগ করা যায়, যেমন বীজগাণিতীক সমস্যায় কোয়ান্টাম এলগরিদম এর জরিপ।
কোয়ান্টাম ফুরিয়ার ট্রান্সফর্ম বিচ্ছিন্ন ফুরিয়ার ট্রান্সফর্ম এর কোয়ান্টাম সদৃশ উদাহরন। হ্যাডামার্ড ট্রান্সফর্ম একটি নির্দিষ্ট ক্ষেত্রে এন-মাত্রার ভেক্টর স্পেসের একটি উদাহরন। কোয়ান্টাম ফুরিয়ার ট্রান্সফর্মকে কোয়ান্টাম কম্পিউটার দ্বারা সহজেই কোয়ান্টাম গেট এর পলিনোমিয়াল সংখ্যা ব্যবহার করে নিখুতভাবে বাস্তবায়ন করা যায়।
ডয়চ-জসা এলগরিদম একটি ব্ল্যাক বক্স সমস্যা সমাধান করে যা যেকোন সাধারন কম্পিউটারের সমাধান করতে এক্সপোনেনশিয়ালি বেশী সময় লাগবে, কিন্তু কোয়ান্টাম কম্পিউটার দিয়ে তা এক পলকে করে দিতে পারছে। যদি আমরা উভয় কোয়ান্টাম ও সাধারণ কম্পিউটারের এলগরিদমের ক্ষেত্রে বাউন্ডেড এর দেখি, তাহলে সাধারণ এলগরিদমের নির্দিষ্ট সংখ্যক কোয়েরি ( যার ভুল হবার সম্ভাবনা অনেক কম) এর সমস্যার সমাধান করার ক্ষেত্রে তেমন কোন গতি নেই। এই এলগরিদমই বলে দেয় যে একটি ফাংশান নির্দিষ্ট ( সব ইনপুট ০ অথবা ) নাকি চলক ( অর্ধেক ক্ষেত্রে ইনপুট ০ ও বাকী অর্ধেক ১)।


title: সংকর ধাতু

text: দৈনন্দিন জীবনের নানা ক্ষেত্রে সংকর ধাতুর বহুল ব্যবহার রয়েছে। অনেক সময় একাধিক ধাতুর মিশ্রণের ফলে দ্রব্যের উৎপাদন ব্যয় অনেকাংশে কমে যায়। আবার অনেক ক্ষেত্রে ধাতুর সক্ষমতা বৃদ্ধি করার উদ্দেশ্যে (যেমন - ধাতব ঔজ্জ্বল্য, ঘাতসহনীয়তা বা নমনীয়তা) সংকর ধাতু ব্যবহৃত হয়। বিভিন্ন সংকর ধাতুর মধ্যে রয়েছে স্টিল, সোলডার, ব্রাস, ডুরালুমিন, পিউটার, ব্রোঞ্জ ও অ্যামালগাম।


title: মুখমণ্ডল শনাক্তকরণ পদ্ধতি

text: কিছু মুখ শনাক্তকরণ অ্যালগরিদম মুখের একটি চিত্র থেকে খসড়া, বা বৈশিষ্ট্য আহরণ দ্বারা মুখের বৈশিষ্ট্য শনাক্ত করে থাকে। উদাহরণস্বরূপ, একটি অ্যালগরিদম আপেক্ষিক অবস্থান, আকার, এবং / অথবা চোখ, নাক, এবং চোয়ালের আকৃতি বিশ্লেষণ করতে পারে। এই বৈশিষ্ট্যগুলি তখন মিলিত বৈশিষ্ট্যগুলির সাথে অন্যান্য চিত্রগুলি অনুসন্ধান করতে ব্যবহৃত হয়। অন্যান্য অ্যালগরিদম মুখের ছবির একটি গ্যালারি নর্মালাইজ করে এবং তারপর মুখের ডাটা সংকুচিত করে, শুধুমাত্র ইমেজটিতে ডাটা সংরক্ষণ করে যা মুখের স্বীকৃতির জন্য উপযোগী। তারপর একটি প্রমাণিত ছবির সঙ্গে মুখের তথ্য তুলনা করা হয়। সর্বাপেক্ষা সফলতম পদ্ধতিগলির মধ্যে একটি হল টেমপ্লেট শনাক্তকরণ, যা মিলে যাওয়া কৌশলগুলির উপর ভিত্তি করে নির্দিষ্ট বৈশিষ্ট্যগুলির একটি সেট প্রয়োগ করে, এবং একটি সংকুচিত মুখের উপস্থাপনা প্রদান করে।


title: কোয়ান্টাম অ্যালগোরিদম

text:
সবচেয়ে পরিচিত এলগরিদম হল ফ্যাক্টরিং এর জন্য শরের এলগরিদম, এবং অনির্মীত ডাটাবেজের জন্য গ্রোভারের এলগরিদম। শরের এলগরিদম সবচেয়ে ভাল সাধারন এলগরিদম জেনারেল নাম্বার ফিল্ড সিয়েভ এর তুলনায় এক্সপোনেনশিয়ালি দ্রুত কাজ করে, আর গ্রোভারের এলগরিদম একইভাবে কোয়াড্র্যাটিক্যালি দ্রুত কাজ করে।
কোয়ান্টাম এলগরিদম সাধারনত কোয়ান্টাম সার্কিট (যা কিছু কিউবিট এর ইনপুটে কিছু পরিমাপ নিঃসরণ করে) এর মাধ্যমে সাধারনভাবে ব্যবহৃত কোয়ান্টাম কম্পিউটিং এর সার্কিট মডেল হিসেবে বর্ণিত হয়। কোয়ান্টাম সার্কিট কোয়ান্টাম গেট এর মাধ্যমে তৈরী হয় যা নির্দিষ্ট সংখ্যক কিউবিটের সমন্বয়ে গঠিত। কোয়ান্টাম এলগরিদম কোয়ান্টাম কম্পিউটিং এর আরো কিছু মডেল যেমন হ্যামিল্টনিয়ান ওরাকল মডেল-এ বিবৃত হতে পারে।


title: কোয়ান্টাম অ্যালগোরিদম

text:
সবচেয়ে পরিচিত এলগরিদম হল ফ্যাক্টরিং এর জন্য শরের এলগরিদম, এবং অনির্মীত ডাটাবেজের জন্য গ্রোভারের এলগরিদম। শরের এলগরিদম সবচেয়ে ভাল সাধারন এলগরিদম জেনারেল নাম্বার ফিল্ড সিয়েভ এর তুলনায় এক্সপোনেনশিয়ালি দ্রুত কাজ করে, আর গ্রোভারের এলগরিদম একইভাবে কোয়াড্র্যাটিক্যালি দ্রুত কাজ করে।
কোয়ান্টাম কম্পিউটিং এর ক্ষেত্রে কোয়ান্টাম এলগরিদম বলতে এমন একতি এলগরিদম বোঝায় যা কোয়ান্টাম কম্পিউটিং এর সত্যিকার মডেলের উপর ভর করে চলে, যা পরিমাপের কোয়ান্টাম সার্কিট মডেলে বহুল ব্যবহৃত হয়। চিরায়ত এলগরিদম নির্দেশাবলীর সীমিত ধারা, অথবা একটি সমস্যা সমাধানের ক্রমশ ধারা, যেখানে ধারার প্রত্যেক অংশ সাধারন কম্পিউটার দিয়ে তৈরী করা যায়। কোয়ান্টাম এলগরিদমও একই ব্যবস্থা যার ধারার প্রত্যেক অংশ কোয়ান্টাম কম্পিউটার দিয়ে করা হয়। যদিও কোয়ান্টাম কম্পিউটার দিয়ে সাধারন কম্পিউটারের সব কাজ করা যায়, কোয়ান্টাম এলগরিদম শব্দটি ব্যবহার করার কারণ সেসব এলগরিদম এর জন্যে যা কোয়ান্টাম লেভেলের জন্য প্রযোজ্য, অথবা যেটা কোয়ান্টাম কম্পিউটিং যেমন কোয়ান্টাম সুপারপজিশন বা কোয়ান্টাম এন্ট্যাঙ্গলমেন্ট এর কিছু প্রয়োজনীয় বৈশিষ্ট্য ব্যবহারের জন্য।
যেসব সমস্যা সাধারন কম্পিউটার দিয়ে সমাধান করা যায়না সেসব সমস্যা কোয়ান্টাম কম্পিউটার দিয়েও সমাধান করা যায়না। কিন্তু কোয়ান্টাম এলগরিদম সাধারন এলগরিদমের চেয়ে দ্রুত কাজ করবে।


title: মুখমণ্ডল শনাক্তকরণ পদ্ধতি

text: জনপ্রিয় স্বীকৃতি অ্যালগরিদমগুলি এগেনফেসেস ব্যবহার করে রৈখিক বৈষম্য বিশ্লেষণ, ইলাস্টিক গুচ্ছ চিত্র ফিশেরফাসে অ্যালগরিদম ব্যবহার করে এইং হিডেন মার্কোভ মডেল, মাল্টিলিওনার সাবসপেস টেনসার উপস্থাপনা ব্যবহার করে ও নিউরোনাল-প্রণোদিত ডায়নামিক লিংক ম্যাচিং প্রধান উপাদান বিশ্লেষণের অন্তর্ভুক্ত।


title: আর্কিমিডিস

text:
যদিও আর্কিমিডিসকে বিভিন্ন যন্ত্র আবিষ্কারের জন্য সবচেয়ে বেশি মনে রাখা হয়, কিন্তু তিনি গণিতেও অনেক অবদান রাখেন। প্লুটার্খ লিখেছেন, "তাঁর সমুদয় ভালোবাসা এবং উচ্চাকাঙ্খা ছিল সেসব তাত্ত্বিক বিষয়ের প্রতি যেখানে তাঁকে বাস্তব জীবনের প্রয়োজন নিয়ে মাথা ঘামাতে হতো না।"
আর্কিমিডিস বর্তমানে ইন্টিগ্র্যাল ক্যালকুলাসে ব্যবহৃত অতিক্ষুদ্র সংখ্যার ধারণা ব্যবহার করতে সক্ষম ছিলেন। প্রুফ অভ কন্ট্রাডিকশন ব্যবহার করে তিনি নিখুঁতভাবে বিভিন্ন গাণিতিক সমস্যার সমাধান করতে পারতেন, সেই সাথে সেসব সমাধানের লিমিটও উল্লেখ করতেন। এই পদ্ধতিকে বলা হয় মেথড অভ এক্সহশন, যার সাহায্যে তিনি পাইয়ের মান যথেষ্ট নিখুঁতভাবে নির্ণয় করেন। তিনি এই কাজের জন্য বৃত্তের বাইরে একটি বড় বহুভুজ এবং ভেতরে একটি ছোট বহুভুজ আঁকেন। বহভুজের বাহুর সংখ্যা যত বৃদ্ধি পায়, তা আকৃতিতে বৃত্তের তত কাছাঁকাছি আসতে থাকে। যখন প্রতিটি বহুভুজের ৯৬টি করে বাহু, তিনি বহুগুলির দৈর্ঘ্য নির্ণয় করেন এবং দেখান যে পাইয়ের মান ২২/৭ (প্রায় ৩.১৪২৯) এবং ২২৩/৭১ (প্রায় ৩.১৪০৮) এর মাঝে, যা প্রকৃত মান ৩.১৪১৬ এর খুবই কাছাঁকাছি। তিনি আরও প্রমাণ করেন যে বৃত্তের ক্ষেত্রফল তার ব্যাসার্ধের বর্গের পাই গুণিতকের সমান। "অন দ্য স্ফীয়ার এন্ড সিলিন্ডার" বইতে তিনি মতবাদ প্রদান করেন যে, যে কোন মানকে তার নিজের সাথে যথেষ্ট সংখ্যক বার যোগ করলে তা যে কোন নির্দিষ্ট মানকে অতিক্রম করবে। এই মতবাদ বাস্তব সংখ্যার আর্কিমিডিয়ান বৈশিষ্ট্য নামে পরিচিত।


title: ব্লাইন্ড অডিশন

text: "আমেরিকান ইকোনমিক রিভিউ" তে প্রকাশিত গবেষণা দেখিয়েছে যে ব্লাইন্ড অডিশনের ব্যবহার, দক্ষতা প্রদর্শনের সময় লিংগের দৃশ্যমান প্রভাবকে পরিবর্তন করেছে । ২০০১ সালে, প্রিন্সটন বিশ্ববিদ্যালয় থেকে  সিসিলিয়া রোজ  এবং হার্ভার্ড বিশ্ববিদ্যালয় থেকে ক্লডিয়া গোল্ডিন এর একটি সমীক্ষার মতে, আমেরিকার সিম্ফোনি অর্কেষ্ট্রার প্রতিযোগীতায় ব্লাইন্ড অডিশনের ব্যবহার করার পর যেকোন মহিলার প্রাথমিক ধাপ পেরিয়ে যাওয়ার সম্ভাবনা ৫০ শতাংশ বেড়ে যায়। তারা আরো মনে করেন, ১৯৭০এর দশকে অর্কেষ্ট্রার মহিলা সদস্য ছিল প্রায় ১০ শতাংশ , যা নব্বই দশকের মাঝামাঝিতে ৩০ শতাংশে এসে দাড়ায় যাকে সিসিলিয়া রোজ এবং ক্লডিয়া গোল্ডিন ৩৫ শতাংশ বৃদ্ধি বলে দাবী করেন।"


title: হ্যারি পটার

text: জে.কে. রাউলিং এবং হ্যারি পটার সিরিজ "ফিলোসফার্স স্টোন" প্রকাশের পর থেকে অনেক পুরস্কার পেয়েছে। এর মধ্যে উল্লেখযোগ্য হচ্ছে চারটি "হুইটেকার প্লাটিনাম বুক এওয়ার্ডস" (সবগুলো ২০০১ সালে), তিনটি নেসলে স্মার্টিস বুক প্রাইজ (১৯৯৭-১৯৯৯), দুটি স্কটিশ আর্টস কাউন্সিল বুক এওয়ার্ডস (১৯৯৯ ও ২০০১), উদ্বোধনী হুইটব্রেড বর্ষসেরা শিশুতোষ গ্রন্থ পুরস্কার, (১৯৯৯), ডব্লিউ এইচ স্মিথ বর্ষসেরা বই (২০০৬)। ২০০০ সালে হ্যারি পটার অ্যান্ড দ্য প্রিজনার অব আজকাবান শ্রেষ্ঠ উপন্যাস বিভাগে হিউগো পুরস্কারের জন্য মনীত হয় কিন্তু পায়নি। তবে ২০০১ সালে হ্যারি পটার অ্যান্ড দ্য গবলেট অব ফায়ার বইটি উক্ত পুরস্কার ছিনিয়ে নেয়। অন্যান্য সম্মাননার মধ্যে রয়েছে কার্নেগি মেডেলের জন্য ১৯৯৭ সালে মনোনয়ন, ১৯৯৮ সালে "গার্ডিয়ান চিলড্রেন'স এওয়ার্ড" পুরস্কারের সংক্ষিপ্ত তালিকায় স্থান, বিভিন্ন স্থানে স্মরনীয় বইয়ের তালিকায় স্থান, আমেরিকান লাইব্রেরি এসোসিয়েশন, নিউ ইয়র্ক টাইমস, শিকাগো পাবলিক লাইব্রেরী ও পাবলিশার্স উইকলি প্রভৃতিতে সম্পাদকের পছন্ধ এবং প্রস্তাবিত শ্রেষ্ঠ বই তালিকায় অবস্থান।


title: গোল্ডেন গ্লোব পুরস্কার (সেরা চিত্রনাট্য)

text: "গ্রিন বুক" (২০১৮)-এর জন্য পুরস্কার বিজয়ী পিটার ফ্যারেলি এই বিভাগে সবচেয়ে সাম্প্রতিক পুরস্কার বিজয়ী।


title: ক্রিস্টোফার প্লামার

text: প্লামার তাঁর অভিনয় জীবনে একাধিক পুরস্কার অর্জন করেছেন, তন্মধ্যে রয়েছে একটি একাডেমি পুরস্কার, দুটি এমি পুরস্কার, একটি গোল্ডেন গ্লোব পুরস্কার, একটি জিনি পুরস্কার, একটি টনি পুরস্কার, একটি বাফটা পুরস্কার এবং একটি স্ক্রিন অ্যাক্টরস গিল্ড পুরস্কার। তিনি অভিনয়ের ত্রি-মুকুট (একাডেমি, এমি ও টনি পুরস্কার) বিজয়ী অভিনয়শিল্পীদের একজন। তিনি ৮২ বছর বয়সে "বিগিনার্স" (২০১০) চলচ্চিত্রের জন্য শ্রেষ্ঠ পার্শ্ব অভিনেতা বিভাগে একাডেমি পুরস্কার অর্জন করেন এবং ৮৮ বছর বয়সে "অল দ্য মানি ইন দ্য ওয়ার্ল্ড" চলচ্চিত্রের জন্য শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। ফলে তিনিই শ্রেষ্ঠ পার্শ্ব অভিনেতা বিভাগে বয়োজ্যেষ্ঠ একাডেমি পুরস্কার বিজেতা ও মনোনীত ব্যক্তি।


title: ফিফা বালোঁ দর

text: ২০১৪ সালে পেলেকে সম্মানসূচক বালোঁ দর পুরস্কারে ভূষিত করা হয়। তিনি তিনবার ব্রাজিলকে ফিফা বিশ্বকাপ জয়ে সহায়তা করেন। কিন্তু তিনি ফিফা কর্তৃক ব্যক্তিগতভাবে কোন পুরস্কারে ভূষিত হননি। ঐসময় কেবলমাত্র ইউরোপভিত্তিক দলগুলোর ফুটবলাররা প্রকৃত বালোঁ দর পুরস্কার জয়লাভের জন্য বিবেচিত হতেন।


title: মেরিল স্ট্রিপ

text: মেরিল স্ট্রিপ এ পর্যন্ত ২১ বার "একাডেমী পুরস্কারের" জন্য মনোনীত হয়েছেন; তন্মধ্যে বিজয়ী হয়েছেন ৩ বার। "গোল্ডেন গ্লোব পুরস্কারে" মনোনীত হয়েছে ৩২ বার; বিজয়ী হয়েছেন ৮ বার। উভয়ক্ষেত্রেই তিনি যে-কোন অভিনেত্রীর চেয়ে সবচেয়ে বেশী মনোনয়ন কিংবা পুরস্কার প্রাপ্তির দিক দিয়ে এগিয়ে আছেন। এছাড়াও, দুইবার এমি পুরস্কার, দুইবার স্ক্রিন অ্যাক্টরস গিল্ড পুরস্কার, একবার কান চলচ্চিত্র উৎসব পুরস্কার, পাঁচবার নিউইয়র্ক ফিল্ম ক্রিটিকস সার্কেল পুরস্কার, পাঁচবার গ্র্যামি পুরস্কারের জন্য মনোনয়ন, দুইবার বাফটা পুরস্কার, একবার অস্ট্রেলিয়ান ফিল্ম ইনস্টিটিউট পুরস্কার এবং একবার টনি পুরস্কারের জন্য মনোনীত হয়েছিলেন। ২০০৪ সালে "এএফআই আজীবন সম্মাননা পুরস্কারেও" ভূষিত হয়েছেন তিনি।


title: পিটার ফক

text: ফক "মার্ডার ইঙ্ক." (১৯৬০) ও "পকেটফুল অব মিরাকলস্" (১৯৬১) চলচ্চিত্রে অভিনয় করে দুইবার শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন। তিনি "দ্য ডিক পাওয়েল থিয়েটার" নাটকে অভিনয় করে তার প্রথম এমি পুরস্কার অর্জন করেন। তিনি প্রথম অভিনয়শিল্পী, যিনি একই বছর একাডেমি পুরস্কার ও এমি পুরস্কারে মনোনীত হয়েছেন। পরবর্তীকালে তিনি "ইট্‌স ম্যাড, ম্যাড, ম্যাড, ম্যাড ওয়ার্ল্ড" (১৯৬৩), "দ্য গ্রেট রেস" (১৯৬৫), "আঞ্জিও" (১৯৬৮), "আ ওম্যান আন্ডার দ্য ইনফ্লুয়েন্স" (১৯৭৪), "মার্ডার বাই ডেথ" (১৯৭৬), "দ্য চিপ ডিটেকটিভ" (১৯৭৮), "দ্য প্রিন্সেস ব্রাইড" (১৯৮৭), "উইংস অব ডিজায়ার" (১৯৮৭), "দ্য প্লেয়ার" (১৯৯২), ও "নেক্সট" (২০০৭) চলচ্চিত্রে অভিনয় করেন।


title: পিটার ফিঞ্চ

text: ফ্রেডেরিক জর্জ পিটার ইঙ্গল ফিঞ্চ (ইংরেজি: Frederick George Peter Ingle Finch; ২৮শে সেপ্টেম্বর ১৯১৬ - ১৪ই জানুয়ারি ১৯৭৭) ছিলেন একজন ইংরেজ-অস্ট্রেলীয় অভিনেতা। তিনি "নেটওয়ার্ক" (১৯৭৬) চলচ্চিত্রে টেলিভিশন উপস্থাপক হাওয়ার্ড বিল চরিত্রে অভিনয়ের জন্য প্রসিদ্ধ। এই চলচ্চিত্রে অভিনয়ের জন্য তিনি মরণোত্তর শ্রেষ্ঠ অভিনেতার জন্য একাডেমি পুরস্কার লাভ করেন এবং তার পঞ্চম শ্রেষ্ঠ প্রধান চরিত্রে অভিনেতার জন্য বাফটা পুরস্কার এবং শ্রেষ্ঠ নাট্য চলচ্চিত্র অভিনেতার জন্য গোল্ডেন গ্লোব পুরস্কার লাভ করেন। তিনি অভিনয়ের জন্য একাডেমি পুরস্কার প্রাপ্ত দুইজনের মধ্যে প্রথম এবং কাকতালীয়ভাবে দুজনেই অস্ট্রেলীয় অভিনেতা, অপর জন হলেন হিথ লেজার।


title: মারি ক্যুরি

text:
১৯০৩ সালের ডিসেম্বর মাসে রয়্যাল সুইডিশ অ্যাকাডেমি অফ সাইন্স হেনরি বেকেরেল কর্তৃক উদ্ভাবিত বিকিরণের উপর সমন্বিত গবেষণার স্বীকৃতি স্বরূপ পিয়েরে ক্যুরি,
মারি ক্যুরি এবং হেনরি বেকেরেলকে পদার্থবিজ্ঞানে নোবেল পুরষ্কার
প্রদান করে। প্রথমে কমিটি শুধুমাত্র পিয়েরে এবং
বেকেরেলকে স্বীকৃতি দিতে চেয়েছিল, কিন্তু কমিটির একজন সদস্য এবং নারী
বিজ্ঞানীদের সমর্থক সুইডিশ গণিতবিদ ম্যাগ্নাস গোয়েস্তা মিত্তাগ-লেফফ্লের, পিয়েরেকে এই বিষয় সম্পর্কে অবহিত করেন
এবং পিয়েরের অভিযোগের প্রেক্ষিতে মনোনয়নে মারির নাম যুক্ত করা হয়। মারি ক্যুরি ছিলেন নোবেল পুরস্কার প্রাপ্ত
প্রথম মহিলা।
ক্যুরি এবং তাঁর স্বামী পুরষ্কার গ্রহণের জন্য স্টকহোম যেতে অস্বীকার
করেন; তাঁরা গবেষণায় অনেক বেশি ব্যস্ত ছিলেন সেই সময় এবং পিয়েরে, যিনি
আবার লোক সমাগম পছন্দ করতেন না, সেই সময় অসুস্থ ছিলেন এবং অসুস্থতা
বেড়েই চলেছিল। যেহেতু নোবেল বিজয়ীদের একটি বক্তৃতা দিতেই হয়, তাই অবশেষে ১৯০৫
সালে তাঁরা পুরষ্কার গ্রহণের জন্য যাত্রা করেন। পুরষ্কার হিসেবে প্রাপ্ত টাকা দিয়ে ক্যুরি দম্পতি নিজেদের প্রথম
গবেষণাগার সহকারী রাখতে সক্ষম হন। নোবেল পুরস্কার প্রাপ্তি এবং জেনেভা বিশ্ববিদ্যালয়
থেকে পিয়েরে সেখানে যোগ দেয়ার প্রস্তাব করায় প্যারিস বিশ্ববিদ্যালয়
পিয়েরেকে প্রফেসরশীপ এবং পদার্থ অনুষদের চেয়ার প্রদান করে, যদিও তখনো
ক্যুরি দম্পতিকে একটি যথার্থ গবেষণাগার দেয়া হয়নি। পিয়েরের
অভিযোগের পর প্যারিস বিশ্ববিদ্যালয় একটি নতুন
গবেষণাগার তৈরিতে রাজি হয়। কিন্তু এটি ১৯০৬ এর আগে তৈরি হওয়া সম্ভব
ছিল না।
১৯০৪ সালের ডিসেম্বর মাসে ক্যুরি দম্পতির দ্বিতীয় মেয়ে ইভের
জন্ম হয়। তিনি পরে একজন পোলিশ গভারনেস
নিয়োজিত করেন তাঁর মেয়েদের পোলিশ ভাষা শেখানোর জন্য এবং তাদের
পোল্যান্ডে ভ্রমণে নেয়ার জন্য।
১৯০৬ সালের ১৯ এপ্রিল একটি সড়ক দুর্ঘটনায় নিহত হন। ভারী বৃষ্টির মধ্যে
রু দাউফিন সড়ক দিয়ে হাঁটার সময় তিনি একটি ঘোড়ার গাড়ির নীচে চাপা পড়েন এবং মাথার অস্থি ভেঙ্গে জ্যায়। স্বামীর মৃত্যুতে ক্যুরি প্রচণ্ড আঘাত পান। ১৯০৬ সালের ১৩ মে প্যারিস বিশ্ববিদ্যালয়
সিদ্ধান্ত নেয় যে তাঁরা পিয়েরের জন্য যে চেয়ার সৃষ্টি করেছিলেন তা থাকবে এবং
তাঁরা মারিকে ঐ চেয়ার প্রস্তাব করেন।
পিয়েরেকে সম্মান দেখিয়ে একটি বিশ্বমানের গবেষণাগার তৈরির আশায় এই
প্রস্তাব গ্রহণ করেন। তিনি ছিলেন প্যারিস বিশ্ববিদ্যালয়ের প্রথম মহিলা অধ্যাপক।
প্যারিস বিশ্ববিদ্যালয়ে একটি নতুন ল্যাবরেটরির সন্ধান তখনো জারি ছিল।
পরবর্তী বছর গুলোতে ক্যুরি রেডিয়াম ইন্সটিটিউট পরিচালনার দায়িত্বে ছিলেন।
("ইন্সটিটুট দে রেডিয়াম", এখন ক্যুরি ইন্সটিটিউট, "ইন্সটিটুট ক্যুরি"),
একটি তেজস্ক্রিয়তা সংক্রান্ত গবেষণাগার যা তাঁর জন্য তৈরি করেছিল পাস্তুর ইন্সটিটিউট এবং প্যারিস বিশ্ববিদ্যালয়। পাস্তুর ইন্সটিটিউটের পরিচালক পিয়েরে পল এমিল রক্স খুবই হতাশ ছিলেন
প্যারিস বিশ্ববিদ্যালয়ের উপর, যেহেতু তাঁরা যথার্থ গবেষণাগারের ব্যবস্থা করেনি এবং তিনি ক্যুরিকে প্রস্তাব দেন যেন তিনি পাস্তুর ইন্সটিটিউটে চলে
আসে। ১৯০৯ সালে তাঁর উদ্যোগেই রেডিয়াম ইন্সটিটিউট প্রতিষ্ঠিত হয়। এসব ঘটনার পর এবং ক্যুরি বিশ্ববিদ্যালয়
ত্যাগ করার হুমকি দেয়ার পরই প্যারিস বিশ্ববিদ্যালয় নমনীয় হয়।


title: জন ট্রাভোল্টা

text: ট্রাভোল্টা "স্যাটারডে নাইট ফিভার" ও "পাল্প ফিকশন" চলচ্চিত্রে তার ভূমিকার জন্য শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। তিনি "গেট শর্টি" চলচ্চিত্রে অভিনয়ের জন্য শ্রেষ্ঠ সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কার লাভ করেন এবং আরও ছয়টি গোল্ডেন গ্লোবের মনোনয়ন লাভ করেন। ২০১৪ সালে তিনি আন্তর্জাতিক চলচ্চিত্র অঙ্গনে অনন্য অবদানের জন্য আইফা পুরস্কার লাভ করেন। ২০১৬ সালে ট্রাভোল্টা "আমেরিকান ক্রাইম স্টোরি" ধারাবাহিকের প্রযোজক হিসেবে তার প্রথম প্রাইমটাইম এমি পুরস্কার লাভ করেন এবং এই ধারাবাহিকে রবার্ট শাপিরো চরিত্রে অভিনয়ের জন্য অপর একটি এমি ও গোল্ডেন গ্লোব মনোনয়ন লাভ করেন।


title: পিটার ওটুল

text: তিনি টি. ই. লরেন্স চরিত্রে "লরেন্স অফ অ্যারাবিয়া" (১৯৬২) চলচ্চিত্রে অভিনয় করে আন্তর্জাতিকভাবে খ্যাতি অর্জন করেন এবং তার প্রথম শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন। তিনি "বেকেট" (১৯৬৪), "দ্য লায়ন ইন উইন্টার" (১৯৬৮), "গুডবাই, মিস্টার চিপস" (১৯৬৯), "দ্য রুলিং ক্লাস" (১৯৭২), "দ্য স্টান্ট ম্যান" (১৯৮০), "মাই ফেভারিট ইয়ার" (১৯৮২) এবং "ভেনাস" (২০০৬) চলচ্চিত্রের জন্য শ্রেষ্ঠ অভিনেতা বিভাগে আরও সাতবার একাডেমি পুরস্কারের মনোনয়ন লাভ করেন এবং অভিনয় বিভাগে কোন পুরস্কার লাভ না করা সর্বাধিক মনোনয়ন প্রাপ্তের রেকর্ড ধরে রাখেন। ২০০২ সালে ওটুলকে তার কর্মজীবনের স্বীকৃতি স্বরূপ একাডেমি সম্মানসূচক পুরস্কার প্রদান করা হয়। তিনি চারবার গোল্ডেন গ্লোব পুরস্কার, একবার বাফটা পুরস্কার এবং একবার প্রাইমটাইম এমি পুরস্কার লাভ করেন।


title: গ্লোরিয়া জিন'স কফিস

text: বর্তমানে যুক্তরাষ্ট্রের ১১০টি স্থানে গ্লোরিয়া জিন’স-এর ব্যবসা পরিচালিত হচ্ছে। ১৯৯৫ সালে বিজ্ঞাপন প্রতিষ্ঠান ডিডিবি নিডহ্যামের ব্যবস্থাপনা পরিচালক নবি সালেহ এবং পিটার আরভিন অস্ট্রেলিয়াতে গ্লোরিয়া জিন’স-এর ব্যবসার উপযোগিতা ও সম্ভাবনা উপলব্ধি করেন এবং গ্লোরিয়া জিন’স ব্র্যান্ডের আন্তর্জাতিক লাইসেন্সিং অধিকারের স্বত্ব কিনে নেন। সালেহ এবং আরভিন অস্ট্রেলিয়াতে সম্পূর্ণ নিজেদের উদ্যোগে গ্লোরিয়া জিন’সের ব্যবসায়িক কার্যক্রম শুরু করেন। যুক্তরাষ্ট্র ও পুয়ের্তো রিকো ব্যতীত তারা অন্যান্য দেশে গ্লোরিয়া জিন’সের ব্যবসায়িক স্বত্ব ক্রয় করেন। ১৯৯৬ সালে অস্ট্রেলিয়ার সিডনিতে গ্লোরিয়া জিন’সের প্রথম কফির দোকান স্থাপিত হয়। এর দুই সপ্তাহ পর সিডনির আরেকটি স্থানে গ্লোরিয়া জিন’স তাদের দোকান স্থাপন করে। অস্ট্রেলিয়াতে কফি ব্যবসার সম্ভাবনা নিরীখের উদ্দেশ্যে এই দোকানগুলো প্রাথমিকভাবে চালু হয়।


title: কেন্টাকি ফ্রাইড চিকেন

text: ১৯৫২ সালে এই কোম্পানি প্রতিষ্ঠা করেছিলেন কর্নেল হারল্যান্ড স্যান্ডার্‌স। কোম্পানির নাম কেএফসি রাখা হয় ১৯৯১ সালে। তবে ২০০৭ সালের এপ্রিল মাস থেকে এর সকল স্বাক্ষর, প্যাকেজিং এবং বিজ্ঞাপনের জন্য পুরো কেন্টাকি ফ্রাইড চিকেন নামের ব্যবহার শুরু হয়েছে। মূলত যুক্তরাষ্ট্রে কোম্পানিটির ব্র্যান্ডে পূর্ণ পরিবর্তন আনার জন্যই এমনটি করা হয়েছে। নতুনভাবে নির্মিত রেস্তোঁরাগুলোতে এই নতুন স্বাক্ষর এবং প্রতীক ব্যবহৃত হবে। অবশ্য আগের রেস্তোঁরাগুলোতে ১৯৯১ সালের পুরনো প্রতীকই ব্যবহার করা হবে বলে সিদ্ধান্ত নেয়া হয়েছে। তবে বর্তমানে বিভিন্ন বিজ্ঞাপনের জন্য কেএফসি নামটিই মুক্তভাবে ব্যবহৃত হচ্ছে। আন্তর্জাতিকভাবে এটি এখনও কেএফসি নামেই বেশি পরিচিত।


title: সোফিয়া ইম্বার

text: ১৯৭৩ সালে কারাকাস সোফিয়া ইম্বার মিউজিও দ্য আর্ট কন্টেম্পোরানিও দ্য কারাকাস নামীয় শিল্পকলা যাদুঘর প্রতিষ্ঠা করেন। তিনি মাকসি পরিচালনার দায়িত্বে রয়েছেন। বর্তমানে সংস্থাটি কারাকাস সমসাময়িক শিল্পকলা যাদুঘর নামে পরিচিতি পাচ্ছে। এখানে প্রায় চার হাজার স্থায়ী চিত্রকর্ম নিয়মিত প্রদর্শন করা হয়। এটি লাতিন আমেরিকার সমসাময়িক চিত্রকলার সেরা সংগ্রহরূপে বিবেচিত হয়ে আসছে। প্রায় ত্রিশ বছর যাবৎ তিনি যাদুঘরের কর্ণধারের ভূমিকায় অবতীর্ণ হয়েছিলেন যা ব্যাপক দক্ষতা ও বিচরণের দৌঁড়ে বেশ এগিয়ে ছিল। কিন্তু ২০০১ সালে 'আলো প্রেসিডেন্টে' শীর্ষক টেলিভিশন সম্প্রচারের পর তিনি ভেনেজুয়েলীয় রাষ্ট্রপতি হুগো চাভেজের চক্ষুশূলে পরিণত হন ও যাদুঘরের প্রধানের পদ থেকে ইম্বারকে বরখাস্ত করেছিলেন। ঐ সময়ে চিত্রশিল্পী ও কলম্বীয় ভাস্কর ফার্নান্দো বোয়েত্রো কর্তৃক প্রতিবাদলিপি বিবেচনার জন্য প্রেরণ করা হয়। জানা যায় যে, সোফিয়া ইম্বারকে বরখাস্ত করার পর থেকেই মাকের সংগ্রহশালা থেকে চিত্রকর্মগুলো অদৃশ্য হতে শুরু করে। গুজব রয়েছে যে, সরকারের শীর্ষস্থানীয় নেতাগণ এ সকল চিত্রকর্ম তাঁদের বাড়িতে নিয়ে যায়। হারানো ঐ সকল চিত্রকর্মের মধ্যে উল্লেখযোগ্য ছিল অঁরি মাতিসের 'ওদালিস্ক ই রেড প্যান্টস'। এর পরিবর্তে মূল চিত্রকর্মের অনুলিপি প্রতিস্থাপন করা হয়েছিল। একই ধরণের ঘটনা ঘটেছে আর্ট সার্কেল মিয়ামিতে ভেনেজুয়েলার জেনারো আম্ব্রোসিনে গ্যালারির মালিক কর্তৃক চিত্রকর্মের বিক্রয়ের কথা ঘোষণার মাধ্যমে। ১৭ জুলাই, ২০১২ তারিখে মিয়ামির একটি হোটেলে এফবিআই গুপ্তচরের কাছে পাওয়া যায়। এ বিষয়ে ২০০৯ সালে ভেনেজুয়েলীয় সাংবাদিক মারিয়ানেলা বাল্বি কর্তৃক 'দ্য রেপ অব দি ওদালিস্ক' শীর্ষক গ্রন্থ প্রকাশ করা হয়।


title: জন ম্যাকাফি

text: ১৯৮৭ সালে জন ম্যাকাফি কম্পিউটার এন্টি-ভাইরাস কোম্পানীরূপে ম্যাকাফি অ্যাসোসিয়েটস গড়ে তোলেন। শেয়ারওয়্যার বিজনেস পদ্ধতি অবলম্বন করে তিনি এন্টি-ভাইরাস সফটওয়্যার বাজারজাতকরণ শুরু করেন। ১৯৮৯ সালে লকহীড ত্যাগ করে ম্যাকাফি অ্যাসোসিয়েটসে পূর্ণোদ্যমে কাজ করা শুরু করেন। মূলতঃ ক্যালিফোর্নিয়ার সান্তা ক্ল্যারা এলাকায় অবস্থিত বাড়ি থেকে এ কার্যক্রম শুরু করেন। ডেলাওয়্যারের সাধারণ সংস্থার আইন অনুযায়ী ১৯৯২ সালে সংস্থার মর্যাদা পায়। ১৯৯৪ সালে তিনি প্রতিষ্ঠানটি ত্যাগ করেন। এর দুই বছর পর ম্যাকাফি অ্যাসোসিয়েটস পাবলিক কোম্পানীতে পরিণত হয়; ফলে ম্যাকাফি তার বাদবাকী সম্পত্তি কোম্পানীতে বিনিয়োগ করেন। ১৯৯৭ সালে নেটওয়ার্ক অ্যাসোসিয়েটস গঠিত হলে ম্যাকাফি অ্যাসোসিয়েটস এবং নেটস্কাউট সিস্টেমস, ইনকর্পোরেটের সাথে একীভূত হয়। এ কোম্পানীই পরবর্তীকালে নেটওয়ার্ক অ্যাসোসিয়েটস নাম পরিচিতি পায় ও পরবর্তী সাত বছর পরিচালিত হয়। কোম্পানীটি ম্যাকাফি নামধারণ করে এবং অদ্যাবধি বিশ্বের অন্যতম শীর্ষস্থানীয় এন্টি-ভাইরাস নির্মাতা প্রতিষ্ঠানের মর্যাদা লাভ করছে।


title: ক্যাসিও

text:
ক্যাসিও ১৯৪৬ সালের এপ্রিল মাসে ক্যাশিও সিসাকুজো নামে টেডাও ক্যাশিও () কর্তৃক প্রতিষ্ঠিত হয়। যিনি ফেব্রিকেশন টেকনোলজির একজন ইঞ্জিনিয়ার ছিলেন।
পরবর্তীতে ১৯৫৭ সালে ক্যাসিও তাদের কোম্পানির নাম পরিবর্তন করে বর্তমান নামে যাত্রা শুরু করেন।
ক্যাসিওর পণ্য তালিকায় রয়েছে ঘড়ি, ক্যাশ রেজিস্টার, ইল্যুমিনেটর, ডিজিটাল ক্যামেরা, ফিল্ম ক্যামেরা, ল্যাপটপ, নোটবুক, কম্পিউটার, মোবাইল ফোন, ইলেকট্রনিক কীবোর্ড, পিডিএ (ই-ডাটা ব্যাংক), ইলেকট্রনিক অভিধান, ক্যাসিও ডিজিটাল ডায়েরি, ইলেকট্রনিক গেমস, কম্পিউটার প্রিন্টার।
১৯৭০ ও ১৯৮০ এর দশকে, ক্যাসিও মূলত বৈজ্ঞানিক ক্যালকুলেটর এবং মিউজিক্যাল যন্ত্রপাতির জন্য পরিচিত ছিলো। বর্তমানে ক্যাসিও ডিজিটাল ঘড়ি তৈরির জন্যও পরিচিত হয়ে ওঠেছে।
ক্যাসিও স্থানীয় বাজারের জন্য, "প্রেয়ার কম্পাস" নামে একটি ঘড়িও তৈরি করেছে, যেটি মুসলিমদের সময় ও দিক নির্দেশনার জন্য সহযোগিতা করে থাকে।


title: সাইবার ক্যাফে

text:
যুক্তরাষ্ট্রে অনলাইন ক্যাফে চালু হয় ১৯৯১ সালের জুলাইতে ওয়েন গ্রেগরীর হাতে সান ফ্রান্সিসকোয়,যখন সে এসএফ নেট নামে অনলাইন ক্যাফে খোলে।গ্রেগরী সান ফ্রান্সিসকো উপসাগরীয় অঞ্চলের কফি হাউসগুলোতে ২৫ কয়েন কম্পিউটার টার্মিনাল ডিজাইন,নির্মাণ এবং চালু করে।ক্যাফে টার্মিনালগুলো ৩২ লাইনের বুলেটিন বোর্ড লাগাতো যেখানে ইন্টারনেটের বিভিন্ন ইমেইল ও অন্যান্য সুবিধাসমূহ লেখা থাকতো।
১৯৯৪ সালের পূর্বে পূর্ণ ইন্টারনেট এক্সেস সুবিধাসম্পন্ন ক্যাফে (এবং সাইবার ক্যাফে নামটি) আবিষ্কার করেন ইভান পোপ।
১৯৯৪ সালের জুনে,দ্যা বাইনারি ক্যাফে,কানাডার প্রথম ক্যাফে চালু হয় টরোন্টোতে।


title: কীস্ট্রোক লগিং

text: ২০০০ সালে, এফবিআই, মাফিয়া বস নিকোডেমো স্কার্ফো এর পুত্র নিকোডেমো স্কার্ফো জুনিয়র এর পিজিপি প্যারাফ্রেজ পেতে ফ্ল্যাশক্রেস্ট আইস্পাই ব্যবহার করেছিওল। একই বছর এফবিআই দুজন সন্দেহভাজন রাশিয়ান সাইবার অপরাধী কে ধরার জন্য এক ফাঁদ পেতেছিল, এফবিআই তাদের কম্পিউটারে গোপনে একটি কী-লগার ইনস্টল করে রাখে। তারা সেই কমিম্পিটার ব্যবহার করে, রাশিয়ায় তাদের নিজেদের কম্পিউটারে প্রবেশ করেছিল। পরে এফবিআই ও একই ভাবে রাশিয়ার কম্পিউটারগুলোতে প্রবেশ করে তাদের বিরুদ্ধে প্রমান সংগ্রহ করে তাদেরকে অভিযুক্ত করে।


title: পেইজ (কুস্তিগীর)

text:
সারায়্যা-জেড বেভিস (জন্ম ১৭ আগস্ট ১৯৯২) একজন ইংরেজ পেশাদার কুস্তিগির এবং অভিনেত্রী। বর্তমানে ডাব্লিউডাব্লিউই এর সাথে চুক্তিবদ্ধ আছেন। সেখানে সে তার রিং নাম পেইজ হিসেবে কুস্তি লড়েন। সে দুইবারের ডাব্লিউডাব্লিউই ডিভাস চ্যাম্পিয়ন এবং ডাব্লিউডাব্লিউই এর ডেভেলপমেন্টাল ব্রাঞ্চের প্রথম এনএক্সটি নারী চ্যাম্পিয়ন।
২০০৫ খ্রিষ্টাব্দে ১৩ বছর বয়সে বেভিসের পরিবার পরিচালিত প্রমোশন ওয়ার্ল্ড অ্যাসোসিয়েশন অব রেসলিং এ তার অভিষেক হয়। ঐসময় তার রিং নাম ছিল ব্রিটানি নাইট। ২০১১ সালে সে ডাব্লিউডাব্লিউই এর সাথে চুক্তিবদ্ধ হয় এবং ডেভেলপমেন্টাল ব্রাঞ্চে কাজ শুরু করে। ২০১৪ সালের এপ্রিল মাসে তার প্রধান রোস্টারে অভিষেক হয় এবং ২১ বছর বয়সে ডিভাস চ্যাম্পিয়নশীপ জিতেন। আর এর সাথে গড়ে তোলেন রেকর্ড। তিনি সবচেয়ে অল্প বয়স্ক ডিভাস চ্যাম্পিয়ন।